Anhen muvazafun thakakh jinsee goana kuri mahsala eh fuluhunnah mirey husha alhifi – Iru\nއަންހެން މުވައްޒަފުން ތަކަކަށް ޖިންސީ ގޯނަ ކުރި މައްސަލަ އެއް ފުލުހުންނަށް މިރޭ ހުށައަަޅައިފި\nޓޫރިޒަމް މިނިސްޓްރީގެ މުވައްޒަފުން ތަކަކަށް ޖިންސީގޯނާކުރި މައްސަލައެއް ބަލަން ފަށައިފިކަމަށް ފުލުހުން ހާމަކޮށްފިއެވެ.\nފުލުހުން މިރޭ ބުނެފައިވަނީ ޓޫރިޒަމް މިނިސްޓްރީގެ އަންހެން މުވައްޒަފުން ތަކަކަށް ޖިންސީ ގޯނަ ކޮށްފައިވާ ކަމުގެ މައްސަލަ އެއް ފުލުހުންނަށް މިރޭ ހުށަހަޅާފައިވާކަމަށާއި އެ މައްސަލަ ފުލުހުން ގެންދަނީ ތަހުގީގް ކުރަމުންކަމަށެވެ.\n“.މިކަމާ ގުޅިގެން މިނިސްޓަރު އޮފް ޓުއަރިޒަމް އަލްފާޟިލް އަލީ ވަހީދު މަގާމުން އިސްތިއުފާ ދެއްވުމަށް ރައީސުލްޖުމްހޫރިއްޔާ ވަނީ މިރޭ އަންގަވާފައި،” ހޫދު ގެ ޓްވީޓް ގައި ވެއެވެ.


Onavihi 2019: MDP Super Majority Nagaifi! - Vaguthu\nއޮނަވިހި 2019: އެމްޑީޕީން ސުޕަ މެޖޯރިޓީ ނަގައިފި!\n4 މަސް ކުރިން ( އޭޕްރީލް 6, 2019 )\nމަޖިލިސް އިންތިހާބުގެ ނަތީޖާ ބެއްލެވުމަށް މި ލިންކަށް ފިއްތަވާލައްވާ. މިފަހަރުގެ އިންތިހާބުގައި ނުވަ ޕާޓީއަކުންނާއި އަމިއްލަ ގޮތުން، ޖުމްލަ 386 ކެނޑިޑޭޓުން ވާދަކުރާނެ.\nThiya Inthihaabu Kohdhevvee Nazaahaiyytheri Majilis Eh - Nasheed https://t.co/rh5LLqqNof https://t.co/rh5LLqqNof\n— Vaguthu Online (@VaguthuOnline) April 6, 2019\nއެމްޑީޕީން 66 ގޮނޑި ކާމިޔާބު ކުރުން ގާތް\nރިޔާސީ ކޮމިޝަން "ފަންކްޝަން" ކުރާތަން ފެންނާނެ - ރައީސް\nރައީސް ނޫސްވެރިންނަށް: މަޑުން ނުތިއްބަވާތި!\n11:50 - އެމްޑީޕީން އުފާފާޅުކުރަނީ. ވަގުތު އިމޭޖްސް/ އަމީން ހުސައިން ފަހުމީ\n11:40 - އެމްޑީޕީގެ އުފާފާޅުކުރުންތަކުގައި ނައިބު ރައީސް ފައިސަލް ނަސީމްވެސް ބައިވެރިވެ ވަޑައިގެންފި.\nAniyaaverikan nimi, insaaf araa hamakoffi.\nMarhaba Raeesuljumhooriyya @ibusolih.\nMarhaba Raees @MohamedNasheed adhi MDP ge lashkaru.\nMarhaba dhivehi rayyithun. ???\n— Ahmed Mahloof (@AhmedMahloof) April 6, 2019\nYameen, Ameeth Adhi Muhanma Ge Gondi Gehlihjehttps://t.co/MWJlDq5uG1 https://t.co/MWJlDq5uG1\n11:28 - އެމްޑީޕީން މަޖިލީހަށް ނުކުތީ އެޖެންޑާ 19ގެ ނަމުގައި ގާނޫނުތަކެއް ހުށަހެޅުމުގެ ވައުދުތަކާއެކު. އެ ޕާޓީން ކެމްޕޭނުގައި އެންމެ ބޮޑަށް ދެއްކި ވާހަކައަކީ ނަޒާހާތްތެރި މަޖިލީހެއްގެ ވާހަކައާއި ސަރުކާރުގެ ވައުދުތައް ފުއްދުމުގެ ވާހަކަ.\n11:21 - ޖުމްހޫރި ޕާޓީގެ އިސްބޭފުޅެއް ކަމަށްވާ ޓޫރިޒަމް މިނިސްޓަރ އަލީ ވަހީދުވެސް އުފާފާޅު ކުރުމުގައި ބައިވެރިވުމަށް ލޮނުޒިޔާރާތް ކޮޅަށް ވަޑައިގެންފި.\n23:16 - އެމްޑީޕީން އިންތިހާބީގެ ކާމިޔާބު ފާހަގަކުރުން --- ވަގުތު އިމޭޖްސް/ އަޝްހާދު އަބްދުﷲ\nވަގުތު އިމޭޖްސް/ އަޝްހާދު އަބްދުﷲ\nއުފާފާޅުކުރުމަށް އެމްޑީޕީން ބާއްވަމުންދާ އެއްވުމުގައި އަދި ކުރިއަށް ދަނީ ލަވަޖެހުން.\nއެމްޑީޕީގެ އުފާފާޅުކުރުންތަކުގައި ބައިވެރިވުމަށް ރައީސް ޞާލިހް ވެސް ލޮނުޒިޔާރަތްކޮޅަށް ވަޑައިގެންފި.\nއިންތިޚާބުގައި ލިބުނު ކާމިޔާބީ ފާހަގަކުރަން އެމްޑީޕީ ސަޕޯޓަރުން ލޮނުޒިޔާރަތްކޮޅަށް ޖަމާވާން ފަށައިފި.\nBREAKING: Kureege Defense Minister Inthihaabu Kaamiyaabu Kuravvaifihttps://t.co/E5ehVYY28L https://t.co/E5ehVYY28L\nBREAKING: Ilham Ah Gondi Gellijjehttps://t.co/4gfk62kfoo https://t.co/4gfk62kfoo\nBREAKING NEWS: MDP In Majilis Ge Super Majority Nagaane Kamah Beleveyhttps://t.co/ZukH3Tg2qG https://t.co/ZukH3Tg2qG\nBREAKING: Member Fazaadhu, Shah, IB, Shaad Gondi Gellijjehttps://t.co/crP7bDYQlq https://t.co/crP7bDYQlq\nBREAKING NEWS: Gondi Kaamiyaab Kuravva Majilis Ge Ehme Zuvaan Member Akah Sampathhttps://t.co/zefZP8gfr9 https://t.co/zefZP8gfr9\nBREAKING: Mauroofge Gondi Gellijjehttps://t.co/pFESKND8d4 https://t.co/pFESKND8d4\nBREAKING: Jabiri Inthihaabu Kaamiyaabu Kuravvaane Kamah Beleven Fashaifihttps://t.co/3cv8uyLK3j https://t.co/3cv8uyLK3j\nBREAKING NEWS: Dr.Jameel Ah Bodu Naakaamiyaabeh Libihjehttps://t.co/VjQGsPFgdR https://t.co/VjQGsPFgdR\n21:23 - މިހާތަނަށް ސާފުވެފައިވާ ނަތީޖާތަކަށް ބަލާއިރު 17 ދާއިރާ އަކުން އެމްޑީޕީ މެންބަރުން އުޅުއްވަނީ ކުރީގައި. ޕީޕީއެމް އާއި ޕީއެންސީގެ މެންބަރުންނަށް އަދި ހަތަރު ދާއިރާއަކުން ކުރި ލިބިފައި ވާއިރު ޖޭޕީގެ ކެންޑިޑޭޓުން ފަސް ދާއިރާ އަކުން ކުރީގައި އެބައުޅުއްވާ. މިނިވަން ތިން ކެންޑިޑޭޓަކު ވެސް އެބޭފުޅުންގެ ދާއިރާތަކުން ކުރި ހޯއްދަވާފައިވޭ. އެމްޑީއޭ އިން މިހާތަނަށް އެއް ދާއިރާ އަކުން ކުރީގައި އުޅޭއިރު އެހެން ޕާޓީއެއްގެ ކެންޑިޑޭޓަކަށް އަދި އެއްވެސް ދާއިރާ އަކުން ކުރިއެއް ނުލިބޭ.\nBREAKING: Member Sujage Gondi Gellijjehttps://t.co/L3uLyIfoaE https://t.co/L3uLyIfoaE\nBREAKING NEWS: Adhurey Ah Gondi Gehlihjehttps://t.co/BhoU3bj3IT https://t.co/BhoU3bj3IT\nBREAKING: Member Muazge Gondi Gellijjehttps://t.co/PM9zaM6Fr1 https://t.co/PM9zaM6Fr1\nBREAKING: Member Jameel Usman Ah Gondi Gellijjehttps://t.co/qKfKUEwPWA https://t.co/qKfKUEwPWA\nBREAKING: Nihange Godi Gelijjehttps://t.co/hwg9aKp95d https://t.co/hwg9aKp95d\n20:46 - ކުޑަހުވަދޫ ދާއިރާ މިހާތަނަށް ލިބުނު ނަތީޖާއަށް ބަލާ އިރު، ކުރީގައި އުޅެނީ މިހާރުވެސް އެދާއިރާގެ މެމްބަރު އަހުމަދު އާމިރު. 484 ވޯޓު ޖުމްލަ ގުނާފައިވާ އިރު، އާމިރު ވަނީ 219 ވޯޓު ހޯއްދަވާފައި. ވާދަކުރައްވަނީ އެމްޑީޕީ ކެނޑިޑޭޓް ޝާތިރު އަބްދުލްރަހުމާން.\nBREAKING NEWS: Gassan Maumoon Gondi Kaamiyaabkohfihttps://t.co/unhCtkakxE https://t.co/unhCtkakxE\n20:38 - މިހާތަނަށް ލިބުނު ނަތީޖާތަކަށް ބަލާ އިރު، އެމްޑީޕީން ބޮޑު ކާމިޔާބީއެއް ހޯދާނެ ކަމަށް ބެލެވޭ. ހއ. އަތޮޅު ހުރިހާ ދާއިރާއަކުންވެސް މިވަގުތު ކުރީގައި އުޅެނީ އެމްޑީޕީން.\nBREAKING: Addu7Godives MDP In Kaamiyaabukohffihttps://t.co/40Cxee3Sws https://t.co/40Cxee3Sws\n20:51 - މަހިބަދޫ ދާއިރާ މިހާތަނަށް ގުނާފައިވާ 339 ވޯޓުގެ ނަތީޖާ ދައްކާ ގޮތުން ކުރީގައި އުޅެނީ އަދާލަތު ޕާޓީގެ ކެނޑިޑޭޓް، އަލީ އާޒިމް. ވާދަކުރައް ވަނީ މިހާރުގެ މެމްބަރު އަހުމަދު ތޯރިގް (ޓޮމް).\n20:29 - މިހާތަނަށް ލިބިފައިވާ ނަތީޖާތަކަށް ބަލާ އިރު، މާލޭގެ ހަ ދާއިރާއަކުން މިހާރުވެސް ކުރީގައި އުޅެނީ އެމްޑީޕީ.\nBREAKING NEWS: Faaris Maumoon Ah Inthihaab Naakaamiyaabvehjehttps://t.co/3m8h9uelln https://t.co/3m8h9uelln\n20:24- ފޮނަދޫ ދާއިރާ މިހާތަނަށް 465 ވޯޓު ގުނާފައިވާ އިރު، ކުރީގައި އުޅުއް ވަނީ އެމްޑީޕީ ކެނޑިޑޭޓް އަލް އުސްތާޒު މޫސާ ސިރާޖު. މޫސާ ސިރާޖު 216 ވޯޓު ހޯއްދަވާފައިރު، މިހާރު އެ ދާއީރާގެ މެމްބަރު، އަދި ޕީއެންސީގެ ރައީސް އަބްދުލްރަހީމް އޮތީ ދެވަނައިގައި. އެމަނިކުފާނަށް ލިބިފައި ވަނީ 139 ވޯޓު.\nVote karudhas thah alhafa huri tharutheebah balaairu Henveiru Uthurah alhugandu vaadha koh bali vejje kamah gabool koffin. Dhaaira ah hovivadaigannava beyfulhaku dhaairaage rayyithunah hinithunvun genesdheyne kamah ummeedhu kuran.\n— Mohamed Shainee (@mshainee) April 6, 2019\n20:06 - ނައިފަރު ދާއިރާގެ 415 ވޯޓު ގުނާފައިވާ އިރު، މިހާރުވެސް މެމްބަރު އަހުމަދު ޝިޔާމް އުޅުއްވަނީ ކުރީގައި. ޝިޔާމް 200 ވޯޓު ހޯއްދަވާފައިވާ އިރު، އެމްޑީޕީ ކެނޑިޑޭޓް މުހައްމަދު ކާރިމް އަށް ލިބިފައި ވަނީ 128 ވޯޓު.\n20:03 - ބާރަށު ދާއިރާގެ 1202 ވޯޓު ގުނާފައިވާ އިރު، މިހާރުގެ މެމްބަރު އިބްރާހީމް ސުޖާއު އުޅުއްވަނީ ކުޑަ ތަންކޮޅެއް ކުރީގައި. ސުޖާ ވަނީ 588 ވޯޓު ހޯއްދަވާފައި. ވާދަކުރައްވާ އެމްޑީޕީ ކެނޑިޑޭޓް އަހުމަދު އަބްދުﷲ އަށް ލިބިފައި ވަނީ 583 ވޯޓު.\n19:58 - ތުޅާދޫ ދާއިރާގައި މިހާތަނަށް ގުނުނު 120 ވޯޓުން ބަލާ އިރު، އެއްވަނައިގައި އުޅެނީ 66 ވޯޓާއެކު ހިސާން ހުސައިން. ދެވަނައިގައި އުޅުއްވަނީ ޕީޕީއެމްގެ ކެނޑިޑޭޓް މުހައްމަދު އަތީފް. އަތީފް ވަނީ 45 ވޯޓު ހޯއްދަވާފައި.\n19:56 - މިހާތަނަށް ސާފުވެފައިވާ ނަތީޖާތަކަށް ބަލާއިރު 17 ދާއިރާ އަކުން އެމްޑީޕީ މެންބަރުން އުޅުއްވަނީ ކުރީގައި. ޕީޕީއެމް އާއި ޕީއެންސީގެ މެންބަރުންނަށް އަދި ހަތަރު ދާއިރާއަކުން ކުރި ލިބިފައި ވާއިރު ޖޭޕީގެ ކެންޑިޑޭޓުން ފަސް ދާއިރާ އަކުން ކުރީގައި އެބައުޅުއްވާ. މިނިވަން ތިން ކެންޑިޑޭޓަކު ވެސް އެބޭފުޅުންގެ ދާއިރާތަކުން ކުރި ހޯއްދަވާފައިވޭ. އެމްޑީއޭ އިން މިހާތަނަށް އެއް ދާއިރާ އަކުން ކުރީގައި އުޅޭއިރު އެހެން ޕާޓީއެއްގެ ކެންޑިޑޭޓަކަށް އަދި އެއްވެސް ދާއިރާ އަކުން ކުރިއެއް ނުލިބޭ.\n19:55 - ހިތަދޫ އުތުރު ފުރަތަމަ ފޮށީގެ ނަތީޖާ ލިބުނު އިރު، އަސްލަމް ދެވަނައިގައި.\nBREAKING NEWS: Hithadhoo Dhekunu Dhaairaa Ge Gondi Hisaan Ge Firikalun Kaamiyaab Kurahvaifihttps://t.co/hZ1dswGHAV https://t.co/hZ1dswGHAV\n19:48 - ވައިކަރަދޫ ދާއިރާ މިހާތަނަށް ގުނާފައި ވަނީ 171 ވޯޓު. މިހާތަނަށް ގުނި ވޯޓުގެ ނަތީޖާއިން ދައްކާ ގޮތުން އެމްޑީޕީ ކެނޑިޑޭޓް ހުސައިން ޒިޔާދު (ފިއްޓޭ) އެއްވަނައިގައި އުޅުއްވަނީ 105 ވޯޓާއެކު. ފިއްޓޭއާ ވާދަކުރައް ވަނީ އަދާލަތު ޕާޓީގެ ކެނޑިޑޭޓް ހުސައިން ޘަގީފް. ޘަގީފަށް ލިބިފައި ވަނީ 60 ވޯޓު.\nވޯޓުލީ މީހުންގެ އަދަދު މަދުވެއްޖެ\n19:38 - ހޯރަފުށީ ދާއިރާއިން 341 ވޯޓު ގުނާފައިވާ އިރު، މިހާރުގެ މެމްބަރު މުހައްމަދު އިސްމާއީލް އުޅުއްވަނީ އަހުމަދު ސަލީމް (ސައްލެ)އަށްވުރެ ފަހަތުގައި. ސައްލެ ވަނީ 211 ވޯޓު ހޯއްދަވާފައި. މުހައްމަދު އިސްމާއީލްއަށް ލިބިފައި ވަނީ 124 ވޯޓު.\n19:35 - މިހާތަނަށް ލިބިފައިވާ ނަތީޖާތަކަށް ބަލާއިރު މެންބަރު މުސްތަފާ އާއި ރޮޒައިނާ އަދި ހުސައިން މަނިކު ދޮންމަނިކަށް އިންތިޚާބު ނާކާމިޔާބު ވެދާނެ.\n19:29 - މައްޗަންގޮޅި ދެކުނު 120 ވޯޓު ގުނާފައިވާ އިރު، ކުރީގައި އުޅުއްވަނީ އެމްޑީޕީ ކެނޑިޑޭޓް އަހުމަދު ހައިތަމް. ހައިތަމް ވަނީ 56 ވޯޓު ހޯއްދަވާފައި. ހަ ކެނޑިޑޭޓަކު ވާދަކުރައްވާ އެ ދާއިރާއިން، މިވަގުތު ނަތީޖާ ދައްކާ ގޮތުން ހައިތަމްއާ ވާދަކުރައް ވަނީ އަބްދުﷲ ޝިނާން. ޝިނާން ވަނީ 29 ވޯޓު ހޯއްދަވާފައި.\n19:27 - އައްޑޫ މީދޫ ދާއިރާގެ 358 ވޯޓެއް މިހާރު ވަނީ ގުނާފައި. އެ ނަތީޖާތައް ދައްކާ ގޮތުން، އެއްވަނައިގައި އުޅެނީ އަމިއްލަ ކެނޑިޑޭޓް އަބްދުލްރަހުމާން. އަބްދުލްރަހުމާން 174 ވޯޓު ހޯއްދަވާފައިވާ އިރު، ވާދަކުރައް ވަނީ އެމްޑީޕީ ކެނޑިޑޭޓް ރޮޒައިނާ އާދަމް. ރޮޒައިނާ ވަނީ މިހާތަނަށް ގުނި ވޯޓުން 164 ވޯޓު ހޯއްދަވާފައި.\n19:20 - މާމިގިލީ ދާއިރާއިން މިހާތަނަށް ގުނާފައި ވަނީ 54 ވޯޓު. މިހާތަނަށް ގުނި ވޯޓުގެ ނަތީޖާއަށް ބަލާ އިރު، ލީޑު ކުރައް ވަނީ 18 ވަނަ މަޖިލީހުގެ ރައީސް ގާސިމް އިބްރާހީމް. އެމަނިކުފާނު ވަނީ 35 ވޯޓު ހޯސްދަވާފައި. ވާދަކުރަމުން ދަނީ އެމްޑީޕީ ކެނޑިޑޭޓް އަލީ އަމީޒު. އަމީޒު ވަނީ 15 ވޯޓު ހޯއްދަވާފައި.\n19:17 - އަލިފުށި ދާއިރާ (އީ01)\nމިހާތަނަށް ޖުމްލަ ގުނި ވޯޓު: 207\n1- މުހައްމަދު ރަޝީދު ހުސައިން (އެމްޑީޕީ) - 116\n2- އަހުމަދު ހުސައިން (ޕީއެންސީ) - 91\n19:11 - ތިމަރަފުށީ ދާއިރާ\n1- ރިޔާޒް ރަޝީދު (ޖޭޕީ) - 71\n2- އިބްރާހީމް ސަނާހް (އަމިއްލަ) - 40\n3- އަބްދުﷲ ޝަކީބު (އަމިއްލަ) - 0\n4- މުހައްމަދު މުސްތަފާ ( އެމްޑީޕީ) - 54\n19:07 - ހޯރަފުށި ދާއިރާ މެލޭޝިއާ ފޮށި. އަހުމަދު ސަލީމް (އެމްޑީޕީ) 12 ، މުހައްމަދު އިސްމާއީލް (ޕީޕީއެމް) 5.\n19:05 - ނަތީޖާތައް ގުނަން ފަށައިފި.\n18:57 - ކިއުތައް ބަންދު ކުރި އިރު، 207360 މީހުން ވޯޓު ލާފައިވޭ.\n18:49 ވޯޓު ގުނުމުން ދަނީ --- ވަގުތު އިމޭޖްސް/ އަޝްހާދު އަބްދުﷲ\n18:31 - ވޯޓު ގުނަމަށް ގިނަ ސްޓޭޝަންތަކުން ތައްޔާރު ވަނީ. ރާއްޖޭގެ އެކި ކަންކޮޅުތަކުގެ ގިނަ ފޮށިތަކެއް ވަނީ ގަޑިއަށް ބަންދު ކޮށްފައި --- ވަގުތު އިމޭޖްސް/ އަޝްހާދު އަބްދުﷲ\nވޯޓް ފޮށި ބަންދުކޮށް ގުނަން ތައްޔާރުވެފައި – ވަގުތު އިމޭޖްސް: އަޝްހާދް އަބްދުﷲ (ޖެރީ)\n6:25 - ވޯޓު ގުނަން ފަށައިފި.\n18:18 - ވޯޓު ފޮށިތައް ބަންދު ކޮށްފައި. --- ވަގުތު އިމޭޖްސް/ އަޝްހާދު އަބްދުﷲ\nކުރީގެ ރައީސް ޔާމީން ވޯޓެއް ނުލައްވާ\n18:10 - މިހާތަނަށް ބަންދު ނުކޮށް ވަނީ މަދު ފޮށިތަކެއް. ސްރީލަންކާގައި ބެހެއްޓި ވޯޓު ފޮށިވެސް މިހާރު ވަނީ ބަންދު ކުރެވިފައި.\n18:00 - ވޯޓުލުން ބަންދު ވެއްޖެ. ގިނަ ވޯޓު ފޮށިތަކެއްގައި ކިއު ނެތުމުން ވަނީ ބަންދު ކޮށްފައި.\n17:42 - ވޯޓު ލީ މީހުންގެ އަދަދު ދެ ލައްކައަށް އަރައިފި. ވޯޓު ދިނުމުގެ ހައްގު ލިބިފައިވާ މީހުންގެ 75 ޕަސެންޓް ވޯޓު ލައިފި.\n200000 voted. pic.twitter.com/vjTEypdTc4\n— Ali Nashath (@ANashath) April 6, 2019\n17:16 - ފުލުހުންގެ އަމަލުތަކާ ގުޅިގެން ގިނަ ބައެއްގެ ތައުރީފް ދަނީ އަމާޒުވަމުން!\nVote Laa Meehunnah Fuluhun Maruhabaa Kee Hiyyheyo Kamaa Ufaaveri Kamaa Eku!https://t.co/rV9PHCHFLf https://t.co/rV9PHCHFLf\n2019 އެޕްރީލު 07 ވާ އާދީއްތަ ދުވަހަކީ ސަރުކާރު ބަންދު ދުވަހެއްކަމަށް ހަމަޖައްސަވާފައިވާތީ، އެ ދުވަހު ޝަރުޢީ ކޯޓު ތަކާއި އިދާރާތައް ބަންދުވާނެ ވާހަކަ ދެންނެވީމެވެ.\n— Maldives Judiciary (@judiciarymv) April 6, 2019\n16:33 - މިހާތަނަށް 160،534 މީހުން ވޯޓު ލައިފި. މިހާރު ވޯޓު ނުލާ މީހުންގެ ނިސްބަތަކީ 39.29 ޕަސެންޓް.\nSh. Funadhoo gai vote lumahdhiya umurun dhuvas vee bali meehakah fuluhun eheetherikan foarukohdheefi.#operationbluetide pic.twitter.com/sTBXTmcUw1\n16:25 - އިސްދޫ ދާއިރާ މާލެ ފޮށްޓަށް ވޯޓު ލުމުގެ ހައްގު ލިބިފައި ވަނީ 806 މީހުންނަށް، މިހާތަނަށް 500 އަށްވުރެ ގިނަ މީހުން އެ ފޮށްޓަށް ވޯޓު ލާފައިވޭ.\nEC Shareef Vote Laifihttps://t.co/pHa4CPtzrm https://t.co/pHa4CPtzrm\n16:16 - މާދަމާ އަކީ ރަސްމީ ބަންދު ދުވަހެއް ކަމަށް ކަނޑައަޅައިފި.\nBREAKING: Maadhamaa Akee Bandhu Dhuvahehhttps://t.co/TgUg7nAprd https://t.co/TgUg7nAprd\n15:52 - ގައުމީ ކޮމްޕްލެއިން ބިއުރޯއަށް މިހާތަނަށް 11 މައްސަަލައެއް ހުށަހަޅައިފި\n15:45 - ވޯޓުގަޑި އިތުރު ކުރަން ނިންމާފައި ވަނީ ގައުމީ ލަފާދޭ ކޮމެޓީގެ މަޝްވަރާގެ މަތިން - އަކްރަމް\nAlhugandu vote laifin, thi beyfulhun vote lahvaifintho, noon nama avas kurahvaa, ehmme fahuvaguthah madunukurahvaa pic.twitter.com/sUKnQvNniF\n15:35 - ވޯޓުލުމުގެ ގަޑި އިތުރުކޮށްފި\nBREAKING: Vote Lumuge Gadi Ithuru Kurumuge Ehves Visnumeh Neiy - EChttps://t.co/ek4tf1SuQo https://t.co/ek4tf1SuQo\nއިންތިހާބާއެކު މީސް މީޑިއާގައި ހުސް އިނގިލި!\nVoting status at 1400hrs pic.twitter.com/3Lj9MZkTLL\nVote Laan Nukunna Nisbaiyy Boduthanun Madhuvejje!https://t.co/7vOeIcbj0a https://t.co/7vOeIcbj0a\nއިންތިޚާބު އޮބްޒާވްކުރަންއައި ބޭރުގެ ފާރާތްތަކަށް ފޮރިން މިނިސްޓަރ މަރުޙަބާ ދަންނަވައިފި\n13:47 - ވޯޓު ލާން ނުކުންނަ މީހުންގެ އަދަދު ކުއްލިއަކަށް ވަރަށް ބޮޑަށް ދައްވެއްޖެ - އީސީގެ ރައީސް ޝަރީފް\n13:46 - 1:00 އާ ހަމައަށް ވޯޓު ދޭން ދިޔަ މީހުންގެ އަދަދު 100046.\nGALLERY: Inthihaabuge Vote Lun Kuriah Dhanee\nSee More: https://t.co/liFb1Qj08H\n1:40 - އިސްކަންދަރު ސްކޫލްގައި ކިއު ދަނީ ބޮޑުވަމުންް. އެ ސަރަހައްދުގައި 11 ފޮއްޓެއް ބެހެއްޓިފައިވޭ.\nވޯޓު ކަރުދާހުގެ ފޮޓޯ ނެގި އިތުރު ތިން މީހަކު ހައްޔަރުކޮށްފި\n1:19 - ރާއްޖޭގެ ހުރިހާ ސަރަހައްދެގައިވެސް މިއަދު ކުރިއަށްދާ ނަވާރަ ވަނަ ރައްޔިތުންގެ މަޖިލީހުގެ އިންތިޚާބުގެ ކަންކަން މޮނިޓަރ ކުރުމަށް ކޮމަންވެލްތުގެ ވަފްދެއް ރާއްޖޭގައި ދަނީ ހަރަކާތްތެެރިވަމުން.\nމިއަދުގެ އިންތިޚާބު މޮނިޓަރ ކުރުމުގައި ކޮމަންވެލްތުންވެސް ދަނީ ހަރަކާތްތެރިވަމުން\n1:10 - އައްޑޫ ސިޓީ ފޭދޫ ސްކޫލަށް ވޯޓުލާންދިޔަ ތިން މީހަކު ވޯޓުލުމަށްފަހު ވޯޓް ކަރުދާސް ފޮޓޯ ނެގުމާއި ގުޅިގެން އެތިން މީހުން ވަނީ ފުލުހުންގެ ބެލުމުގެ ދަށަށް ގެނެސްފައި.\n1:05 - މާލޭގެ އެކި ސަރަހައްދުތަކުގައި ވޯޓުލުން ކުރިއަށް ގެންދަނީ --- ވަގުތު އިމޭޖްސް/ އިބްރާހީމް ޝާބިލް\n13:03 - މިހާ ހިސާބަށް އައި އިރު، އިންތިހާބުގެ އެއްވެސް ބޮޑު ހަމަ ނުޖެހުމެއް ފާހަގަވެފައެއް ނުވޭ.\n12:59 - ވޯޓު ލީ މީހުންގެ އަދަދު ލައްކައަކާ ގާތް ކޮށްފި. ގިނައީ ފިރިހެނުން.\nވޯޓުލީ މީހުންގެ އަަދަދު ލައްކައަކަށް، ގިނައީ ފިރިހެނުން!\n12:40 - ފޮޓޯ: ރައީސް ވޯޓު ލެއްވުން--- ވަގުތު އިމޭޖްސް/ އިބްރާހީމް ޝާބިލް\n12:26 - މުޅި ރާއްޖެއަށްވެސް ހޫނު ގަދަ ދުވަހަކަށްވުމާއެކު، މެންދުރުގެ ވަގުތަކުގައި ބައެއް ވޯޓުލާ މަރުކަޒުތައް ފެންނަނީ ހުސްކޮށް.\n12:15 - ވޯޓު ކަރުދާހުގެ ފޮޓޯ ނެގި މީހަކު ހައްޔަރު ކޮށްފި.\nވޯޓް ކަރުދާހުގެ ފޮޓޯ ނެގި މީހަކު ހައްޔަރުކޮށްފި\nމައުމޫން، ދަރިފުޅު ފާރިޝްއާއެކު ވޯޓަށް ފަހު ---\n11:59 - ގއ. ވިލިނގިލީގައި ވޯޓު ލާން ދިޔަ މީހަކު، ވޯޓު ކަރުދާހުގެ ފޮޓޯ ނެގުމުން ހައްޔަރު ކޮށްފި. އޭނާ ހައްޔަރު ކޮށްފައި ވަނީ ހަތަރު ގަޑިއިރަށް.\n11:52 - އީސީގެ އެންމެ ފަހުގެ މައުލޫމާތުން ދައްކާ ގޮތުން މިހާތަނަށް 70501 މީހުން ވޯޓު ލައިފި. އެއީ ހައްގު ލިބިގެންވާ މީހުންގެ 26.66 އިންސައްތަ.\n11:49 - ކުރީގެ ރައީސް މައުމޫން އަބްދުލް ގައްޔޫމް ވޯޓު ލާން ވަޑައިގެންފި.\n11:46 - އައްޑޫ ސިޓީގެ މާލެ ތިން ނަންބަރު ވޯޓު ފޮއްޓަށް 186 މީހުން މިހާރު ވަނީ ވޯޓު ލައިފައި.\n11:40 - ވޯޓްލާ މަރުކަޒުގެ އިންތިޒާމްތައް ހަމަޖެހިފައިހުރި ގޮތުން ވޯޓްގެ ސިއްރުކަން ގެއްލިދާނެކަމަށް ފެންނަ އެކެއް އިންސައްތަ މަރުކަޒު އެބަހުރި ކަމަށާއި، މަރުކަޒުތައް ވަރަށް ގާތުން އޮބްޒާވްކުރަމުން ގެންދާނެ ކަމަށް ޓްރާންސްޕޭރެންސީ މޯލްޑިވްސް އިން ބުނެފި.\nވޯޓްގެ ސިއްރުކަން ގެއްލިދާނެ މަރުކަޒުތަކެއް އެބަހުރި – ޓްރާންސްޕޭރެންސީ\n11:38 - ވޯޓު ލުމަށްޓަކައި އެތައް ބަޔަކު މަގުތަކަށް ނުކުމެފައިވާ އިރު، މާލޭގެ މަގުތައް ފެންނަނީ ބާރު ބޮޑުކޮށް. އެކަމަށް އެންމެންވެސް ސަމާލުވުން މުހިއްމު.\n11:35 - އިންތިޚާބާއި ގުޅިގެން ފުލުހުންނަށް މިހާތަނަށް ދެ މައްސަލައެއް ވަނީ ހުށަހެޅިފައި އަދި މި މައްސަލަތައް ފުލުހުން ދަނީ ބަލުން.\n11:25 - މިހާތަނަށް މުޅި ރާއްޖޭގައި ގާތް ގަނޑަކަށް 43،774 މީހުންނަށްވުރެ ގިނަ މީހުން ވޯޓު ލައިފި. ބައެއް ފޮށިތަކުގައި ކިއު ޖެހެމުންދާ ކަމަށް ފާހަގަވެފައިވޭ.\n11:23 - ރައީސުލް ޖުމްހޫރިއްޔާގެ ނައިބު، ފައިސަލް ނަސީމްވެސް ވޯޓު ލައްވާފައި. ފައިސަލް ވޯޓު ދެއްވާފައި ވަނީ ބިއްލޫރިގޭގައި ބަހައްޓާފައިވާ ފުވައްމުލަކު ދެކުން ދާއީރާ މާލެ ފޮއްޓަށް.\nHere are some ? from our observers. #CommonwealthElections? pic.twitter.com/FYiFGV7RWg\nHis Excellency Mr. Norikazu Suzuki, Parliamentary Vice Minister for Foreign Affairs of Japan and the Japanese delegation team madeacourtesy call to the Election Commission of Maldives, on the day of Parliamentary Election 2019. pic.twitter.com/3RHWmaVghh\n10:55 - ވޯޓް ލާފައިވާ މީހުންގެ އެންމެ ފަހުގެ މައުލޫމާތު ދެއްވަމުން އިލެކްޝަންސް ކޮމިޝަނުން ދެންމެ ވިދާޅުވީ މުޅި ރާއްޖެ އާއި ރާއްޖޭން ބޭރުގައި ބަހައްޓާފައިވާ ފޮށިތަކަށް މިހާތަނަށް ވޯޓު ލީ މީހުންގެ އަދަދު 42000 އަށް ވުރެ އިތުރުވެއްޖެ ކަމަށް.\n10:50 - ލ.އަތޮޅު ފޮނަދޫ އެއް ނަމްބަރު ފޮއްޓަށް ވޯޓް ލުމުގެ ޙައްޤު 488 މީހުންނަށް ލިބިފައިވޭ. މިހާތަނަށް 151 އެމީހަކު އެފޮއްޓަށް ވޯޓް ލައިފި.\nފޮނަދޫ އެއް ނަމްބަރު ވޯޓް ފޮއްޓަށް މީހަކު ވޯޓް ލަނީ\nOperation "BLUETIDE" ge therein. pic.twitter.com/XkL0di324s\n10:41 މިހާތަނަށް 20،000 މީހުން ވޯޓު ލާފައިވާ ކަމަށް އިލެކްޝަންސް ކޮމިޝަންގެ މެންބަރު އަހްމަދު އަކްރަމް ވިދާޅުވެއްޖެ. އަކްރަމް ވިދާޅުވީ ވޯޓު ލާން ނިކުމެ ތިބި މީހުން ވަރަށް މަދު ކަމަށާއި ބައެއް ފޮށިތައް ކައިރީގައި ކިއޫ ވެސް ނެތް ކަމަށް.\nއަވަަހަށް ވޯޓުލާން ދިއުމަށް އިލެކްޝަނުން އެދިއްޖެ\n10:30 މިހާތަނަށް ވޯޓު ލާފައި ވަނީ 20،000 އަކަށް މީހުން. ރިޔާސީ އިންތިހާބާ އަޅާބަލާ އިރު، އެއީ މަދު އަދަދެއް.\n10:25 - ޖަމާލުއްދީންގައި ބެހެއްޓިފައި ވަނީ ހަ ފޮއްޓެއް. އެއީ ރ. ރަސްމާދޫ، އިންނަމާދޫ، އިނގުރައިދޫ، ފައިނު އަދި ކިނޮޅަސް މީހުން ވޯޓުލާ ފޮށީގެ އިތުރުން ރ. މީދުއާއި މަޑުއްވަރި މީހުން ވޯޓުލާ ފޮށި، ޅ. ހިންނަވަރި މީހުން ވޯޓުލާ ފޮށި. ޅ. ނައިފަރު ދާއިރާ މާލެ ފޮށި، އދ. އަތޮޅު މާލޭ ފޮއްޓެއްގެ އިތުރުން ޅ. އޮޅުވެލިފުށި ޅ. ކުރެންދޫ މާލެ ފޮށި.\n10:23 ނަތީޖާ ލިބުން ރިޔާސީ އިންތިހާބަށްވުރެ ލަސްވާނެ - އީސީ\nނަތީޖާ ލިބުން ރިޔާސީ އިންތިހާބަށްވުރެ ލަސްވާނެ - އީސީ\n10:22 - ރިޔާސީ އިންތިހާބާ އަޅާ ބަލާ އިރު، މިހާތަނަށް ވޯޓުލުމަށް ނުކުތް މީހުން މަދު. އިލެކްޝަންސްއިން އަންގަވާފައި ވަނީ ވީހާވެސް އަވަހަށް ވޯޓު ލުމަށް.\n10:17 - ރައީސް ވޯޓު ދެއްވުމަށް ވަޑައިގެން --- ވަގުތު އިމޭޖްސް/ އިބްރާހީމް ޝާބިލް\n10:15 އެދުމަކީ ވީހާވެސް ގިނަ ބޭފުޅުން އަވަހަށް ނިކުމެ ވަޑައިގެން ވޯޓު ދެއްވުން. އެއީ ޑިމަކްރަސީން ލިބިދޭ މުހިއްމު ހައްގެއް - ރައީސް ސޯލިހް\n10:14 ރައީސް ސޯލިހް ވަނީ މާލޭގައި ބެހެއްޓިފައިވާ ހިންނަވަރު ދާއިރާގެ ވޯޓު ފޮއްޓަށް ވޯޓު ލައްވާފައި.\n10:13 ރައީސް އިބްރާހީމް މުހައްމަދު ސޯލިހް ވޯޓު ލުމަށް ވަޑައިގެންފި.\n10:10 - އިންތިޚާބުގެ ވޯޓުލުން ކުރިއަށްދާ ހުރިހާ މަރުކަޒުތަކުގެ ސަލާމަތީ ކަންކަން ބެލެހެއްޓުމަށް ފުލުހުން ހަރަކާތްތެރިވަމުންދާނެ. ރާއްޖޭގެ ހުރިހާ ސަރަޙައްދެއްގެ އާންމު ހަލަތު ރަނގަޅު - ފުލުހުންގެ ހާއްސަ އޮޕަރޭޝް ބުލޫ ޓައިޑް\n10:01 - އިންޑިއާގެ ތިރިވަނަންތަޕޫރަމް (ޓްރިވެންޑްރަމް)ގައި ވޯޓުލުމަށް ކިޔު ޖެހިގެން. އެ ފޮށީގެ ވޯޓުލުން ރާއްޖެ ގަޑިން 8:30ގައި ވަނީ ފަށާފައި.\n9:57 - ހދ. ކުރިނބީގައި ވޯޓުލުން ކުރިއަށް ދަނީ --- ވަގުތު އިމޭޖްސް/ އަލީ ވިސާމް\nމަޖިލިސް އިންތިޚާބުގައި މީހަކު ވޯޓް ލަނީ – ވަގުތު އިމޭޖްސް: އިބްރާހިމް ޝާބިލް\n9:45 - ރައީސް އިބްރާހިމް މުހައްމަދު ސޯލިހުގެ އަނބިކަނބަލުން، ފަސްޓްލޭޑީ ފަޒުނާ އަހުމަދު ވޯޓު ދެއްވައިިފި. ރައީސް ވޯޓް ދެއްވާނީ މިއަދު 10:00 ޖަހާއިރު\nހޫނު ގަދަ ދުވަހެއް، ވޯޓުލާން ދާއިރު ސަމާލުވުން މުހިއްމު!\n9:32 - އޮޕަރޭޝަން "ބްލޫ ޓައިޑް"އަކީ ފުލުހުން، އިންތިހާބުގެ ސަލާމަތަށްޓަކައި ކުރިއަށް ގެންދާ ހާއްސަ އޮޕަރޭޝަން. ބްލޫ ޓައިޑް އޮޕަރޭޝަންގައިވެސް އެކަނި 500 އަށްވުރެ ގިނަ ފުލުހުން ދަނީ ރާއްޖޭގެ އެކި ހިސާބުތަކުގައި ހަރަކާތްތެރިވަމުން.\n9:21 - އިސްކަންދަރު ސްކޫލްގައިވެސް އަށް ފޮއްޓެއް ބެހެއްޓިފައި ހުންނާނެ.\n9:20 އާންމުކޮށް އެންމެ ބާރުބޮޑުކޮށް ފާހަގަކޮށްލެވޭ ފޮށިތަކަކީ މަޖީދިއްޔާ ސްކޫލްގައި ބެހެއްޓިފައި ހުންނަ ފޮށިތައް. އެ ސްކޫލްގައި ބެހެއްޓިފައި ހުންނާނީ މާލޭގައި ދިރިއުޅޭ އައްޑޫގެ ދާއިރާތަކުގެ ތިން ފޮއްޓާއި، ދުވާފަރު ފޮއްޓެއްގެ އިތުރުން އުނގޫފާރު ދާއިރާ އަދި ރަސްގަތީމު ދާއިރާގެ ފޮށިތައް.\n9:19 - 2018 ވަނަ އަހަރުގެ ރިޔާސީ އިންތިހާބު ފަދަ ނަޒާހާތްތެރި އިންތިހާބަކަށް މި އިންތިހާބު ވާނެކަމުގެ ޔަގީންކަން ދެން - އިލެކްޝަންސްގެ ރައީސް ޝަރީފް\n9:16 - ނިލަންދޫގައި މިއަދު ހެނދުނު 8:00 ޖެހި އިރު ވޯޓުލުން ފެށި. ވޯޓުލުން ފެށި އިރުގައި، ކުޑަކޮށް ހަމަނުޖެހުން އުފެދުނު ނަމަވެސް، މިހާރު އެއްވެސް ހަމަ ނުޖެހުމެއް ނެތް.\n9:15 - އިލެކްޝަންސްގެ ކަންކަމުގައި ހަރަކާތްތެރިވާ ފުލުހުންނަށް އެއްބާރުލުން ދިނުމަށް އެދެން - އިލެކްޝަންސް\n9:14 - ތިމަރަފުށީގައިވެސް ވޯޓުލުން 45 މިނެޓަށް ލަސްވި. އެހެން ނަމަވެސް މިހާރު ވަނީ ވޯޓުލުން ފަށާފައި.\n09:11 - ކުރީގެ ރައީސް މުހައްމަދު ނަޝީދު ވޯޓް ލައްވައިފި. އެމަނިކުފާނު ވޯޓް ލެއްވީ ގަލޮޅު އުތުރަށް.\nވޯޓް ލުމަށް ކިއު ހަދާފައި – ވަގުތު އިމޭޖްސް: އިބްރާހިމް ޝާބިލް\nވޯޓް ލުމަށް ގިނަ ބަޔަކު ކިއު ހަދާފައި\nވޯޓުލާން ރަށަށް، ވޯޓުން ލިބޭ އުފާވެރިކަން އަންގައިދޭ!\nމަޖިލިސް އިންތިޚާބުގެ ވޯޓް ލުން ކުރިއަށް ދަނީ – ވަގުތު އިމޭޖްސް: އިބްރާހިމް ޝާބިލް\n8:38 - ފުލުހުންގެ ވެބްސައިޓްގައި ދެންމެ ފުލުހުން ވިދާޅުވީ "ރާއްޖޭގެ އެކި ކަންކޮޅުތަކުގައި ވޯޓުލުން ފެށިގެން ކުރިއަށްދަނީ. ރާއްޖޭގެ ހުރިހާ ސަރަޙައްދެއްގެ އާންމު ހާލަތު ރަނގަޅު." ކަމަށެވެ.\n8:26 - ރާއްޖޭގެ ހުރިހާ ކަންކޮޅުތަކެއްގައިވެސް ވޯޓުލުން ކުރިއަށް ގެންދާ އިރު، މިއަހަރުގެ އިންތިހާބުގައި އެމްޑީޕީގެ 85 ކެންޑިޑޭޓުން ވާދަ ކުރޭ. އޭގެ އިތުރުން ޕީޕީއެމްގެ 27 އަދި ޕީއެންސީގެ 20 ކެންޑިޑޭޓުން އިންތިހާބުގައި ވާދަކުރާ އިރު، ޖުމްހޫރީ ޕާޓީގެ 41 ކެންޑިޑޭޓުން ވާދަ ކުރޭ.\n8:23 - ދެތަނެއްގައި ވޯޓާސް ލިސްޓް ސްވިޗުވި ކަމުގެ ޝަކުވާ ލިބުނު، އެހެން ނަމަވެސް މިހާރު ވަނީ އެކަން ހައްލު ކުރެވިފައި - އަކުރަމް\n8:20 - މިވަގުތާ ހަމައަށް ހަމައެކަނި ވޯޓުލުން ނުފެށި ވަނީ ތިލަފުށީގައި އެކަނި.\nއެއީ އީސީއިން ކަނޑައެޅިފައިވާ ތަނަށް ވަނުމަށް ހުއްދަ ނުލިބި އޮތުމުން. އެހެން ނަމަވެސް މިހާރު އެތަނަށް ވަދެވި، އިރުކޮޅަކުން ވޯޓުލުން ފެށޭނެ - އީީސީގެ ތަރުޖަމާނު އަކުރަމް\n8:15 - ކިއުގައި ނުޖެހި ވޯޓް ލެވޭނީ\nކިއުގައި ނުޖެހި ވޯޓް ލެވޭނީ ކޮންބަޔަކަށް؟\n8:10 - ދެން އަންނަ ލޯކަލް ކައުންސިލް އިންތިޚާބުގެ ކުރިން އާލީ ވޯޓިންގް އާއި ޕޯސްޓަލް ވޯޓިންގެ އިންތިޒާމު ހަމަޖެއްސުމުގެ މަސައްކަތް ކުރަމުންދާކަމަށް އިލެކްޝަންސް ކޮމިޝަނުން ވިދާޅުވެއްޖެ.\nއާލީ ވޯޓިންގް އާއި ޕޯސްޓަލް ވޯޓިންގ ތަޢާރަފްކުރަނީ\n8:03 - ގިނަ މަރުކަޒުތަކެއްގައި ވޯޓުލާން ފަށައިފި.\n7:59 - އަތޮޅު ތެރޭގެ ފޮށިތަކުގައިވެސް ގިނަ ބަޔަކު ވަނީ މިހާރު ކިޔުގައި ޖެހިފައި.\nއއ. ހިމަންދޫގައި ވޯޓުލުން ކުރިއަށް ދަނީ --- ވަގުތު އިމޭޖްސް\n7:55 - 1200 ވަރަކަށް ފުލުހުން އިންތިހާބުގެ ސެކިއުރިޓީ ކަންކަން ބަލަހައްޓަމުން އެބަދޭ - ސީޕީ ހަމީދު\n7:53 - ވޯޓުލާ މަރުކަޒުތަކަށް މީހުން ޖަމާވަމުން ދަނީ --- ވަގުތު އިމޭޖްސް/ އިބްރާހީމް ޝާބިލް\n7:50 އިންތިހާބުގައި ވޯޓުލުމަށްޓަކައި، މާލެގައި ދިރިއުޅޭ އަތޮޅު ތެރޭގައި ދިރިއުޅޭ ގިނަ ބަޔަކު ވަނީ ރަށްރަށަށް ގޮސްފައި.\nވޯޓަށް ރަށްރަށަށް ދިޔުން --- ވަގުތު އިމޭޖްސް/ އިބްރާހީމް ޝާބިލް\n7:45 - އިލެކްޝަންސްގެ ވޯޓުލާ މަރުކަޒުތަކަށް މިހާރު ދަނީ ސެކިއުރިޓީއާއެކު ފޮށިތައް ގެންދަމުން.\nވޯޓުލާ މަރުކަޒުތަކަށް ވޯޓު ފޮށިތައް، ސެކިއުރިޓީއާއެކު ގެންދަނީ --- ވަގުތު އިމޭޖްސް/ އިބްރާހީމް ޝާބިލް\n7:39 - އިލެކްޝަންސްގެ ކޯޑިނޭޝަން ސެންޓަރުގައި 60 ކޯޑިނޭޓަރުން ހަރަކާތްތެރިވާނެ - އީސީގެ ރައީސް ޝަރީފް\nEC ge Elections Coordinating Centre ga 60 Coordinators harakaitheri vanee, Good work! pic.twitter.com/7YlQXzjlVZ\n7:36 ވޯޓު ލާ މަރުކަޒުތަކަށް ސެކިއުރިޓީއާއެކު ވޯޓު ފޮށިތައް ގެންދިޔުމުގެ މަސައްކަތް މިހާރު ދަނީ ކުރިއަށް.\nRayyithunge majileehuge inthikhaabu 2019 gai Male' City sarahahdhuge votelaa marukazu thakugai harakaaitherivaa officialun security foshi thakaa eku votelaa marukazuthakah dhiumuge masahkai kuriyah dhanee pic.twitter.com/siCQl2JvOu\nރައީސް ޞާލިޙް، އިންތިޚާބުގައި ވޯޓު ލެއްވުން\nއޭޕްރީލް 6, 2019 09:35\nވޯޓް ލާން ދެވޭނީ ފެން ބޮއިގެންތާ. ތާޒާ ފެނާއި ލައިފް ނުލިބޭތާ ތިން ދުވަސް. 1.5 ލީޓަރުވެސް ގިނަ ފިހާރަތަކުން ނުލިބޭ. ފިހާރަތަކުން ބުނަނީ ފޯނުވެސް ނުނަގާ ކަމަށް. ފެނަށް ޖެހިއްޖެ. މިކަން ސަމާުލުކަމަށް. ގެނައުން އެދެން. ނިކަމެތި ރައްޔިތުން ފެން ނުލިބިގެން ކޮޅުކޮޅަށް ދުވަނީ.\nއޭޕްރީލް 6, 2019 09:47\nޓީ 10 1.1 މާފަންނު ހުޅަނގުދާއިރާގެ ކެންޑިޑޭޓުންގެ ނަންތައް ހުރީ އެކި ފޮއްޓަށް ބަހާލާފަ.\nއޭޕްރީލް 6, 2019 10:12\nމިފަހަރު ވޯޓް ގުނުމުގައި މަކަރާއި ހީލަތް ހަދާތޯ ޖެހޭނެއޭ ބަލަން އެއީ ކޮންމެހެން ކުރަން ޖެހޭނެ ކަމެކޭ މަމެން އެއްގޮތަކަށް ވެސް އިތުބާރެއް ނުކުރަމޭ އިލެކްޝަންސް ކަމިޝަން އިން ވަކި ވަކި ފޮށި ތަކުގެ ވޯޓް ތައް އިއުލާން ނުކުރާތީވެ ވޯޓް ކަރުދާސް ތައް އަންދާލާ އިލެކްޝަންސް ކަމިޝަނެއް ވިއްޔާ މިހާރު މިއޮންނަނީ ރިޔާސީ އިންތިޚާބުގައި ލީ ވޯޓްސް ތައް އަންދާލީ އެއީ ކީއްވެތޭ އެއީ މަމެން ކޮށްލަން ބޭނުންވާ ސުވާލެކޭ...\nއޭޕްރީލް 6, 2019 17:59\nއެކަށީގެންވާ ސަބަބެއްނެތި ވޯޓުނުލާމީން ނާމެދު ފިޔަވަޅެއް އެޅުން މުހިންމު، ހިހޫތަނުން ކާލުމުގެ ފުރުސަތުނުދެވޭނެ\nއޭޕްރީލް 6, 2019 18:31\nފުވައްމުލަކު ވޯޓް ފޮށީގައި މައްސަލަ އެއް އުޅޭ ކަމަށް ބުނެ ފުވައްމުލަކުގައި ހުރި ވޯޓް ފޮށި ބަންދު ނުކޮށްގެން އުޅޭ އިރު ކޮބާތޭ ފުވައްމުލަކު ފައިސަލް މެން އެމެންނަށް އެމެންގެ ރަށުގެ ކަންކަން ގާނޫނާއި ގަވާއިދާއި އެއްގޮތަށް ކުރާނެ ޖީލެއް ބިނާ ނުކުރެވޭ ކަމުގެ އަލިގަދަ ދަލީލު ތަކޭ މިފެނިގެންދަނީ އެހެންނޭ ވާނީ ސްޓޭޓަސް އެއްގެ ބޭނުުމުގައި ސަރުކާރުގެ ސިޔާސީ މަގާމް ތަކަށް ބޭނިގަނެގެން އުޅޭނަމަ އޯއް އޯއް ދޭ ގޮޓް ދަ ކޮރަޕްޓް ނަމްބަރ ކޮރަޕްޓް ނަމްބަރސް އޮން ދަ ޑާންސް ފްލޯރ...\nއޭޕްރީލް 6, 2019 18:34\nހިންނަވަރު އިބްރާހިމް ވެރިކަމުގައި ބާއްވާ ފުރަތަމަ މަޖްލީސް އިންތިޚާބުގެ ނަތީޖާ އޮޅުވާނުލާ މަކަރާއި ހީލަތް ނަހަދާ ތެދު ނަތީޖާ އިއުލާން ކުރާނެ ކަމަށޭ މަމެން މިދެކެނީ މަމެންނަށް ކެނެރީގެ ނަޝީދުގެ ވެރިކަމުގައި ގަލޮޅު އުތުރު ދާއިރާ އަށް އީވާ އެމެން ހޮވީ އެއީ ވޯޓް ގުނުމުގައި މަކަރާއި ހީލަތް ހަދައިގެން ކަން އަދިވެސް ތުހުމަތު ކުރަމޭ އެފަދަ ތުހުމަތެއް ނެތް ފަދަ ޔަގީން އުސޫލުން މެނުވީ މިފަހަރު އެއްވެސް ވޯޓް ފޮއްޓެއްގެ ނަތީޖާ ބަދަލު ކުރަން އެމްޑީޕީން އުޅުނު ނަމަވެސް އެގޮތަށް އެކަން ކޮށްގެން ނުވާނެއޭ އެގޮތަށް މިފަހަރު ހަދައިފިނަމަ މަމެން ޕިންކީން ވެސް ދުލެއް ނުކުރާނަމޭ...\nއޭޕްރީލް 6, 2019 18:38\nވޯޓް ފޮށިތައް މިފަހަރު ގުނާއިރު ޖެހޭނެއޭ ވަރަށް ރަނގަޅަށް ބަލަން ޕީޕީއެމް ޕީއެންސީ އަދި ޖޭޕީން އެކަމާއި ހަވާލުވެ ތިބި މީހުން އަދި އެމެންގެ އިތުރުން ވެސް ވޮލިންޓިއަރ ކޮށްގެން އަމިއްލަ އަށް ވެސް މެމްބަރުން ވޯޓް ގުނާ މަރުކަޒު ތަކަށް ގޮސްގެން ބަލަންވީ އެމެން ވޯޓްގެ ނަތީޖާ އޮޅުވާނުލާ ނަތީޖާ އިއުލާން ކުރޭތޯއޭ ދަ ރާއްޖެތެރޭގައި އާއި ރިސޯރޓްސް ތަކުގައި އިންތިހާ އަށް ވޯޓް އޮޅުވާލާނެއޭ އައި ނޯ ދެއަރ ގޭމް ދޭއާރ ކޮރަޕްޓް ޕީޕަލް ކަން އިނގެން ޖެހޭނެއޭ..\nއޭޕްރީލް 6, 2019 18:48\nވޯޓް ލާން ނުދާ މީހުންނާއި މެދު ވެސް ފިޔަވަޅު އެޅޭނެ އުސޫލު ތަކެއް އެބަޖެހޭ ގާނޫނެއްގެ ސިފައިގައި މަޖްލީހުން ނެރެން ޔަގީނުން ވެސް މަޖްލީސް މެމްބަރުންނަކީ އެއީ ވޯޓް ލާމީހުންގެ ފަރާތުން އަންނަ ބަޔެއް ކަމަށްވާތީވެ ވޯޓް ނުލާ މީހުންނާއި މެދު އަމަލު ކުރަން ޖެހޭނެ އުސޫލެއް ވެސް އެބައޮންނަން ޖެހެއޭ އެމެންނަށް ނުޖެހޭނެއޭ ވޯޓް ލިމީހުންނަށް ދޭ ހުރިހާ ޚިދްމަތް ތަކެއް ދޭން އެއީ ޔަގީން ކަމެކޭ..\nއޭޕްރީލް 6, 2019 18:57\nމަޖްލީހުގައި ދެން ރައްޔިތުންގެ އަޑު އިއްވާ ދިނުމަށް ޓަކައި ރައްޔިތުން ވޯޓް ދިން މީހުން ނޭ ޖެހޭނީ އިލެކްޝަންސް ކަމިޝަން އިން އެއްވެސް މަކަރެއް އަދި ހީލަތެއް ހެދުމެއް ނެތި ތެދު ނަތީޖާއޭ ގެނެސްދޭން އިލެކްޝަންސް ކަމިޝަން އިން ވެސް ދަންނަން ޖެހޭނެއޭ އަދި5މިލިއަން ޑޮލަރު ދޭނަމޭ ބަޔަކު ބުނި ނަމަވެސް ރައްޔިތުން ވޯޓް ދިން މީހުން ނޫން މީހުން މަކަރާއި ހީލަތުން ވޯޓް އޮޅުވާލައިގެން މަޖްލީސް މެމްބަރު ކަމަށް ގެންނާން ނުޖެހޭނެއޭ މިކަން ދަންނަން ޖެހޭނެއޭ\nއޭޕްރީލް 6, 2019 19:30\nވޯޓު ގުނައި ނިމި ބައެއް ފޮށިތަކުގެ ނަތީޖާ އިއުލާންކުރަން ފަށައިފި އެއީ މަމެން އުފާ ކުރާ ކަމެކޭ މަމެން ޖޭޕީ އަދި ޕީޕީއެމް އަދި ޕީއެންސީ އަދި އަދާލަތު ކުދިން ގާތުން އެދެނީ އެމެން އެޖެންޑާ ނަވާރަ އަށް ވޯޓް އިތުރު ކުރުމަށް ޓަކައި މަކަރާއި ހީލަތުން އެއާރޕޯރޓް ގައި 85 ދާއިރާ ގެ މީހުން ނަށް ވޯޓް ލެވޭނެ ގޮތް ހަދާފައި އެހުރީ އެއީ އެފޮއްޓަކީ އެއީ ވޯޓް ނަތީޖާ އޮޅުވާލަން ބޭނުންކުރާ ޓޫލް އަކަށް އެފޮށި ހެދުމަށޭ އައި ކާންޓް ޓޭކް އިޓް ނޯމޯރ އައި ވޮނާ ޔޫ ލުކް\nއޭޕްރީލް 6, 2019 19:34\nމިފަހަރު މަޖްލީހުގެ އިންތިޚާބުގެ ނަތީޖާ ތައް އިއުލާން ކުރާއިރު ވަރަށް މުހިއްމު ވާނެއޭ ވަކި ވަކި ފޮށި ތަކުގެ ވޯޓް ނަތީޖާ ތައް ބެލުން މިކަން ބަލަން ޖެހޭނެއޭ ކެންޑިޑޭޓުން ވަރަށް ގާތުން ވޯޓް ގުނުމުގައި މަކަރާއި ހީލަތް ނަހަދާ އަދި އޮޅުވާނުލާ ވޯޓް ގުނައިގެން ނަތީޖާ ފޮށި ތައް ކައިރިން އިއުލާން ކުރާ ނަތީޖާ ތަކޭ މަމެން ގަބޫލު ކުރަން ބޭނުންވަނީ އިލެކްޝަންސް ކަމިޝަނުން ކަމާއި ނުވެސް ބެހޭ އެކަމިޝަންގެ ކިރުބޯ ޅަދަރިން ތަކެއް ކުރާ އިއުލާން ނައު އައި ޓެލްޔޫ އައި ވޮނާ ޑޫ އިޓް ޑޫ އިޓް ޑޫ އިޓް އޮން ދިސްވޭ...\nއޭޕްރީލް 6, 2019 19:41\nވޯޓް ފޮށި ތަކުގެ ނަތީޖާ އިއުލާން ކުރަމުންދާ ކަން އެއީ މަމެން އުފާކުރާ ކަމެކޭ މަމެން އުއްމީދު ކުރަމޭ އިލެކްޝަންސް ކަމިޝަން މެމްބަރުންނަށް ކަޓް ދޭން ވެގެން ވެރިކަން ކުރާ ފަރާތުން އޮފަރސް ތައް އޮއްސާލި ނަމަވެސް ރައްޔިތުން ދިން ވޯޓް އޮޅުވާލައިގެން އެމެން ވޯޓް ނުލާ ކެންޑިޑޭޓަކު ރައްޔިތުންގެ މަޖްލީހަށް ހޮވަން އިލެކްޝަންސް ކަމިޝަން އިން މަސައްކަތް ނުކުރާނޭ ކަމަށް އެހެން އެކަން ނުދާނަމަ މާލޭގައި ކުއްޔަށް އުޅޭ މީހުންވާނީ ގިނަ ހައްލެއް ނާންނާނެއޭ\nއޭޕްރީލް 6, 2019 20:11\nވޯޓު ގުނައި ނިމި ބައެއް ފޮށިތަކުގެ ނަތީޖާ އިއުލާންކުރަން ފަށައިފިނަމަ އެއީ މަމެން އުފާ ކުރާ ކަމެކޭ މަމެންގެ ދިރާސާ ދައްކާ ގޮތުން އެއް ޕާރޓީ އަކަށް އެންމެ ގިނައިން މަޖްލީހުގެ ގޮނޑި ތައް ނަގާނީ އެއީ އެމްޑީޕީންނޭ އެމްޑީޕީން 30 ގޮނޑިވަރު މަދުވެގެން ނަގާނެއޭ ގިނަވެގެން ނަމަ ލިބޭނީ 35 ގޮނޑިއޭ ދެން އެންމެ ގިނައިން ގޮނޑި ތައް ލިބޭނީ ޕީޕީއެމް އަށޭ ދެން ތިން ވަނަ އަށް ދާނީ ޖޭޕީއޭ މިފަހަރު ރައީސް މައުމޫނުގެ ފަޅި އަށް އެންމެ ގޮނޑި އެއް ވެސް ނުލިބޭނެއޭ\nއޭޕްރީލް 7, 2019 03:48\nޝުކުރިއްޔާމައުމޫން އިމްރާން ޤާސިމް އިލްޔާސް އިޔާޒް\nއޭޕްރީލް 7, 2019 03:49\nއިންޑިޔާއިން ދިން ލާރިކޮޅު ރިސްވަތުގެ ގޮތުގައި ބަހާލީމާ މެޖޯރިޓީ ލިބޭނެ ދެއްތޯ ރިސްވަތު ވެޖޯރިޓީ މިއައްކިޔނީ


Covid ge balimadukamaa ekuves BML in Record Natheejaa eh Hoadhaifi - AO News\nކޮވިޑުގެ ބަލިމަޑުކަމާ އެކުވެސް ބީއެމްއެލް އިން ރެކޯޑް ނަތީޖާ އެއް ހޯދައިފި\nމިވޭތުވެ ދިޔަ 2021 ވަނަ އަހަރު ބޭންކް އޮފް މޯލްޑިވްސް އަށް މިހާތަނަށް ލިބުނު އެންމެ ރަނގަޅު މާލީ ނަތީޖާ ހޯދައި ދިވެހި މުޖުތަމައަށް އެހީތެރިވުމަށް ކަނޑައަޅާފައިވާ މުހިންމު މަގްސަދު ހާސިލް ކުރުމަށް މަސައްކަތްކުރަމުންދާނެ ކަމުގެ ޔަގީންކަން ދީފިއެވެ.\nމިދިޔަ އަހަރުގެ އޮޑިޓް ނުކުރާ މާލީ ހިސާބުތަކަށް ބަލާއިރު ޓެކްސް އަށް ކެނޑުމަށްފަހު ފައިދާގެ ގޮތުގައި ބޭންކަށް ވަނީ 1.7 ބިލިއަށް ރުފިޔާ ލިބިފައެވެ. މިއީ ކޮވިޑް-19 ބަލިމަޑުކަމާ ގުޅިގެން ކޮށްފައިވާ ނޭދެވޭ އަސަރާއެކު ލިބުނު ގެއްލުމުން އަރައިގަތުމުގައި ރަނގަޅު ކުރިއެރުމެއް ހޯދައި، އާމްދަނީ ލިބޭ މައިގަނޑު ދާއިރާތަކުން އަންދާޒާ ކުރެވުނު ވަރަށް ވުރެ ރަނގަޅު ނަތީޖާއެއް ހޯދައި އަދި ދައްކަންޖެހި ނުދައްކާ އޮތް ލޯނަކަށް ތިންވަނަ ކުއާޓަރގައި އެއްފަހަރާ ލިބުނު ފައިސާ ހިމެނޭހެން ހޯދުނު ނަތީޖާއެކެވެ.\nމި ނަތީޖާ އާ ގުޅޭ ގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔަރ ވިދާޅުވީ ” މި ނިމިގެންދިޔަ އަހަރުގެ ނަތީޖާއަށް ބަލާއިރު މިއީ ބޭންކުގެ ތާރީހުގައި މިހާތަނަށް އެެންމެ ބޮޑު ކާމިޔާބެއް ހޯދުނު އަހަރު. ކޮވިޑްގެ ހާލާތާ ގުޅިގެން ހިންގުމުގައި ދަތި އުނދަގޫތަކެއް ކުރިމަތިވިކަމުގައި ވީނަމަވެސް، 2021 ވަނަ އަހަރު ވިޔަފާރިން ހަރުދަނާ ނަތީޖާއެއް ހޯދިފައިވަނީ ރާއްޖޭގެ އެކިކަންކޮޅުތަކުގައި މަސައްކަތްކުރަމުންދާ އަޅުގަނޑުމެންގެ ޓީމުތަކުން ވަރުބަލިކަމެއްނެތި ކުރި ބުރަމަސައްކަތުން. އަޅުގަނޑުމެން ދޫކުރާ ލޯނުގެ ނިސްބަތްވަނީ އިރުތުވެފަ. އަދި އުފެއްދުންތެރި ނޫން ލޯނުގެ ނިސްބަތް ވަނީ ރަނގަޅުވެ %2.5 ގައި ހިފެހެއްޓިފައި. މިދިޔަ އަހަރު އާންމު ފަރުދުންނާއި ވިޔަފާރިތަކަށް 3.3 ބިލިއަން ރުފިޔާ އަށް ވުރެ އިތުރު އަދަދަކަށް އައު ލޯނު ދޫކޮށްފައިވޭ.”\n” މި ނަތީޖާ އާއެކު ހަރުދަނާކަމާއެކީ ދެމެހެއްޓެނެވި ގޮތެއްގައި ބޭންކުން ކަނޑައަޅާފައިވާ ސްޓްރެޓެޖީ ހާސިލްކުރުމަށް އިތުރު ބާރެއް ލިބިގެންދާނެ. އަދި ހިއްސާ އޮންނަ ފަރާތްތަކުން އުއްމީދުކުރާ ފަދަ ކުރިއެރުމެއް ބޭންކަށް ހޯދައިދިނުމަށްވެސް ފަސޭހަވެގެން ދާނެ. އަޅުގަނޑުމެންނަށް މި ހޯދުނު ނަތީޖާއާއެކު ސީދާ ގޮތުން އެންމެ ބޮޑު މަންފާއެއް ލިބިގެންދާނީ ބޭންކުގެ އެންމެ ބޮޑު ހިއްސާދާރުކަމަށްވާ ދިވެހި ސަރުކާރަށް. މި ގޮތުން ދިވެިރާއްޖޭގެ އިގްތިސާދަށް އެހީތެރިވުމަށް ވަރަށް ރަނގަޅު އަދަދެއް ސަރުކާރަށް ލިބިގެންދާނެ.”\n2022 ވަނަ އަހަރުގެ ނޮވެންބަރުގައި ފާހަގަކުރާ ބޭންކުގެ 40 ވަނަ އަހަރީ ދުވަހަކީ ބޭންކަށް ހާސިލްކުރެވޭ މުހިންމު ލަނޑުދަނޑިއަކަށް ވެގެންދާއިރު މި ދުވަހާ ގުޅުވައިގެން ކޮންމެ މަހަކު ފާހަގަކޮށްލެވޭ މުހިންމު ބޮޑެތި ހަރަކާތްތަކެއް ހިންގުމަށް ބޭންކުން ވަނީ ނިންމާފައެވެ. މިއީ ކަސްޓަމަރުންނާއި، މުޖުތަމައަށާއި މުވައްޒަފުން ހިމެނޭހެން އެ ފަރާތްތަކަށް އެހީތެރިވުމަށާއި އަގުވަޒަން ކުރުމުގެ ގޮތުން ހިންގޭ މުހިންމު ހަރަކާތްތަކެކެވެ.\nމިގޮތުން މިހާތަނަށް ވަނީ ބީއެމްއެލް ސްކޮލާޝިޕް ފަންޑު، ގައުމީ ކުތުބުހާނާ އިތުރަށް ތަރައްގީކޮށް ޒަމާނީ ބަދަލުތަކެއް ގެނެއުމަށް އެހީވުމުގެ ޕްރޮގްރާމްގެ އިތުުރުން ބީއެމްއެލް ސްޓާޓަޕް ގްރާންޓް ފަންޑު އިފްތިތާހްކޮށްފައެވެ.


SunOnline: Moodhan dhoovi hithaai, Moodhun hoadhi dhiriulhun\nމޫދަށް ދޫވި ހިތާއި، މޫދުން ހޯދި ދިރިއުޅުން\nޝަފްނާ ހުސައިން 13 Jun 2020, 08:40\nލ. ފޮނަދޫއަށް ނިސްބަތްވާ މުހައްމަދު އައިހަމްގެ އެންމެ ދުރު ހަނދާންތައް ވެސް ގުޅިފައި ވަނީ މޫދާ އެވެ. ހެނދުނު މޫދަށް ދާ މީހާ މޫދުން ނާރައިގެން އިލޮށިފަތި ހިފައިގެން މަންމަ ގޮނޑުދޮށަށް ވެސް އެތައް ދުވަހަކު ދާންޖެހުނެވެ.\nމޫދަށް ޖެހިފައިވާ ލޯބީގެ ބޮޑުކަމުން އުޅެ ބޮޑުވީ ވެސް އެކަމުގެ ތެރޭގަ އެވެ. ފަހަރެއްގައި ވެސް އައިހަމްގެ މުޅި ދިރުޅުން މޫދަށް ދޫވެދާނެ ކަމަށް އައިހަމްގެ ކުޑަކުޑަ ސިކުނޑިއަށް އޭރު ވިސްނިފައެއް ނެތެވެ.\nނަމަވެސް ބޮޑުވަމުން އައި ވަރަކަށް، އެންމެ ކުޑައިރުން ފެށިގެން އުފަލާއި ހިތްހަމަޖެހުން ލިއްބައިދިން މޫދަކީ އޭނާގެ ހަޔާތުގެ މުހިންމު ހިއްސާއެއްކަން ވިސްނެމުން ދިޔަ އެވެ. އޭނާގެ ދިރިއުޅުމުގެ ސަމުގާވެސް ހުއްޓިފައި ހުރީ ކުޑައިރު ސަކާރަތް ގަންނަން ދުވެފައި ގޮސް ފުންމާލާ މޫދާ ދިމާލަށްކަން އިހުސާސް ވާން ފެށި އެވެ.\nގިނަ ކުދިން 18 އަހަރުވުމުގެ ކުރިން އެންމެ ފުރަތަމަ ވެސް ހުންގާނު ހިފަނީ ސައިކަލް ދުއްވަން ދަސްކުރާށެވެ. ވެއްޓެމުން، ގައިގެ ތަންތަން މަށާލައިގެން ވިޔަސް ސައިކަލު ދުއްވަން ދަސްކުރެ އެވެ.\nމުހައްމަދު އައިހަމް: އޭނާ އުޅެ ބޮޑުވީ މޫދަށް ބޮޑު ލޯތްބަކާއެކު --- ސަން ފޮޓޯ\nއެހެން ނަމަވެސް އައިހަމް އެންމެ ފުރަތަމަ ވެސް އެރީ ޑިންގީގެ ހުންގާނަށެވެ. އެކި ކޮޅުކޮޅަށް ދުއްވަމުން ގޮސް ހުންގާނު ހިފަން ފަރިތަވިއިރު، އަދި އިންޖީނު ހިއްލާލެވޭ ވަރަށް ވުރެ ކުޑަ އެވެ.\n"ރައްޓެހި ކުއްޖަކާ ދެމީހުން އޭރު ދަސްކުރަން އުޅުނީ. ދެމީހުންނަށް އިންޖީނު ހިއްލޭތޯ ބަލާފަ، ދެން ހިއްލެން ފެށީމަ، އިންޖީނު އަޅަގެން ދުއްވަން ދަސްކުރީ. ފުރަތަމަ ދުއްވި އިރު ދަނީ އެކި ފަރާތް ފަރާތަށް. އެހެން އުޅެމުން ދަސްވީ. ދަސްވެގެން ދުއްވަން ފެށީމަ ފީނަން ދާން އަދި ހިތްޖެހުނީ،" އައިހަމް ކިޔައިދިނެވެ.\nކުޑައިރު މާ ބޭރަށް އެރި ނޫޅުނު ނަމަވެސް ފިންސާއި މާސްކް ލިބުނު ހިސާބުން، ޑިންގީގެ މިސްރާބު ބަދަލުކޮށްލީ ވީހާވެސް ރަށާ ދުރަށެވެ. މާސްކް އަޅައިގެން ފީނުމަށްފަހު އަތަށް ޕޯލެއް އެރި ހިސާބުން ރަސްމީކޮށް، މަސް ހިފުމުގެ މަސައްކަތް ފެށި އެވެ.\n"ގާތްގަނޑަކަށް ގްރޭޑް ހަތަރަކުން ފެށިގެން މިކަން ކުރަން ފަށައިފިން. ހެނދުނު މޫދަށް އެރިފަ، މެންދުރު ކައިގެން އަނެއްކާ ވެސް މޫދަށް ދަން. ހަމަ އާދަ ކޮންމެ ދުވަހެއްގެ ވެސް،" އައިހަމް ބުންޏެވެ.\nމުހައްމަދު އައިހަމް: އޭނާ އުޅެ ބޮޑުވީ މޫދަށް ބޮޑު ލޯތްބަކާއެކު --- ސަން ފޮޓޯ" ޝަފްނާ ހުސައިން\nއައިހަމް މޫދުން ނާރާތީ ރަށު މީހުން ވެސް އެވާހަކަ ދައްކަ އެވެ. އޭނާއަކީ "ކަނޑުރަސްގެފާނު" ކަމަށް ވެސް ބައެއް މީހުން ކިޔަ އެވެ. އެހެން ނަމަވެސް އެއީ ކުރާހިތުން ކުރާ ކަމަކަށް ވާތީ މީހުން ކިޔާ ނަންތަކުން ވެސް އައިހަމް ވަނީ އުފަލެވެ. ކަނޑުރަސްގެފާނަށް ވެވޭނީ ކުޅަދާނަ ވީމަ ނޫން ހެއްޔެވެ؟ ދަގަނޑު ހިފައިިގެން މޫދުން އަރާއިރު އަމިއްލަ މީހާއަށް ވެސް އޭނާއަކީ "ކަނޑުރަސްގެފާނު" ކަމުގެ އިހްސާސް ކުރެވެ އެވެ.\n"އަހަރެން މޫދަށް ގޮސް ކުރަނީ މަހަށް ދަގަނޑު ޖެހުން. އާންމުކޮށް ހިފަނީ ގަލޯރި. ރަށު މީހުން ކިޔަނީ އޮރި. ދެން ބޯވަ ވެސް ނަގަން. ވަރަށް މަދު ފަހަރެއްގައި މަސް ނުލާ އަންނާނީ. އަސްލު ދަނީ ފީނާލާ ހިތްވެސް ވާތީ،" އައިހަމް ބުންޏެވެ.\nމި މަސައްކަތަށް އައިހަމް ވަރަށް ކުޅަދާނަ އެވެ. ދަގަނޑު ހިފައިގެން ފީނާލާ މީހާ ދެން މައްޗަށް އަރާއިރު ދަގަނޑުގެ ކޮޅުގައި މަހެއް އޮވެ އެވެ.\nސްކޫލު ނިންމާލާފައި ވެސް އެއްގަމުގައިި މަޑުކުރާކަށް އޭނާ ބޭނުމެއް ނުވި އެވެ. އެންމެ ކުރިން ވެސް ނިންމާފައި އޮތީ މޫދާ ގުޅުންހުރި ރޮނގަކުން ކުރިއަށް ދާށެވެ. ހިތްގައިމު މުރަކަތަކާއި މަސްތަކުގެ ތެރޭގައި އޭނާގެ "އޮފީސް" ހެދުމަށެވެ.\n"އަހަރެން އެންމެ ހިތްހަމަޖެހެނީ އަޑިއަށް ގޮސް މުރަކަތައް ކައިރީ މަސް ހިފަން އުޅެން. މޫދުގަ އުޅުން، ޑައިވްކުރުން. އެހެންވެ އަހަރެން ބޭނުންވަނީ ޑައިވިން އިންސްޓްރަކްޓަރަކަށް ވާން،" އައިހަމް ބުންޏެވެ.\nމުހައްމަދު އައިހަމް މޫދުގައި --- ސަން ފޮޓޯ: ޝަފްނާ ހުސައިން\nއޭނާގެ މުސްތަގުބަލު ކުރަހާލާފައިވާގޮތަކީ މިއީ އެވެ. ނަމަވެސް އެކަމަށް އަދި ވަގުތު ނަގާފާނެ އެވެ. ނަމަވެސް ރާޅުތައް ކަފަމުން އައިހަމް ދަތުރުކުރަމުން ދަނީ އެ މަންޒިލް އަތުލުމަށެވެ. އެގޮތުން ރިސޯޓުގައި މަސައްކަތް ކުރަމުން، މިދިޔަ އަހަރު އައިހަމް ވަނީ ވޯޓާ ސްޕޯޓްސް ކޯހެއް ނިންމާފަ އެވެ.\nމީގެއިިތުރުން އައިހަމް އަކީ ރާއްޖެއިން "ފްރީ ޑައިވް ވޯލްޑް ރެކޯޑް" މުގުރާލިއިރު، އެ ޑައިވްގައި ބައިވެރިވި އެންމެ ހަގު ބައިވެރިޔާވެސްމެ އެވެ. އެ ތާރީހީ ޑައިވްގެ އެންމެ ހަގު ބައިވެރިިޔާގެ ސެޓްފިކެޓާއެކު އައިހަމް ވެސް ވަނީ ތާރީހުގެ ތެރެއަށް ވަދެގެން ގޮސްފަ އެވެ.\n"އެ ފުރުސަތު ލިބުނީ އުމުރުން 17 އަހަރުގައި ކުރުނބާ ރިސޯޓުގަ ލޯންޗް ކްރޫއެއްގެ ގޮތުގަ މަސައްކަތް ކުރަން އުޅެނިކޮށް. އެތަނުގައިވީ ގޮތަކީ ބަހާލީ ޓީމެއް. ފުރަތަމަ ދިޔައީ ރިހާސަލް އަކަށް. ގޮސް ނޭވާ ދިގު މީހުން ބަލާފައި ގެންދިޔައީ. ގެންދިިޔައިރު އަހަރެން އެކަނި ހުރީ 18 އަހަރު ނުފުރޭ ކުއްޖަކަށް،" އައިހަމް ބުންޏެވެ.\nއެ ޝަރަފާއެކު އައިހަމް އަށް ބޮޑު އުފަލަކާއި ފަހުރެއް ލިބުނެވެ. ނަމަވެސް އައިހަމްގެ މިފަދަ އެތައް ކާމިޔާބީތަކެއް އަދި ކުރިއަށް އޮތީ އެވެ. އެންމެ ބޮޑަށް ލޯބިވާ އަދި އެންމެ ބޮޑު އުފަލެއް ލިއްބައިދޭ މަސައްކަތަކީ ދިރިއުޅުން ކަމުގައި ހެދުމުގެ ނަސީބު ކޮންމެ މީހަކަށް ނުލިބެ އެވެ.\nނަމަވެސް އައިހަމްގެ އަތުގައި އެ ނަސީބު އޮތީ ހިފައިފަ އެވެ. އޭނާގެ އަޒުމަކީ މޫދުގެ އޮއެވަރާ އެއްގޮތަށް ރާޅުތަކުގެ ތެރޭގައި ހިތްހަމަޖެހިގެން އޭނާގެ ހަޔާތް ވޭތުކުރުމެވެ.\n"އަހަރެން މޫދުން އަރާކަށް އެއްވެސް ގޮތަކަށް ހިޔާލެއް ނެތް. އަބަދުވެސް އުޅޭނީ މޫދުގަ،" އައިހަމް ބުންޏެވެ.\nއެޑިޓަރުގެ ނޯޓު: ދަގަނޑު ޖަހައިގެން މަސް ހިފުމަކީ ގާނޫނު ނަންބަރު 14/2019 ދިވެހިރާއްޖޭގެ މަސްވެރިކަމުގެ ގާނޫނުގެ ދަށުން މަނާ ކަމެއް ނޫނެވެ. އެ ގާނޫނުގެ 27 ވަނަ މާއްދާގައި ދިވެހިރާއްޖޭގެ ކަނޑުގެ ސަރަހައްދުގައި ކުރުން މަނާ ބާވަތުގެ މަސްވެރިކަމުގެ ތެރޭގައި ދަގަނޑު ޖަހައިގެން މަސް ހިފުން ނުހިމެނެއެވެ.


މައްކާ - ވިކިޕީޑިއާ\nމި މަޒުމޫނު ބިނާވެގެންވަނީ ސައޫދީ އަރަބިއްޔާގެ ޝަހަރުގެ މައްޗަށެވެ. މައްކާ، މި ބަސް ބޭނުން ކުރެވިފައިވާ އެހެން ޙާލަތްތައް ބައްލަވާ ލެއްވުމަށް މައްކާ (އެހެނިހެން ޙާލަތްތަކުގައި)، މި ޞަފްޙާއަށް ވަޑައިގަންނަވާށެވެ.\nSkyline of މައްކާ Makkah al-Mukarramah مكة المكرمة\nސައޫދީ އަރަބިއްޔާގެ ޗާޓުން މައްކާ\nއޮތްތަން: 21°25′N 39°49′E / 21.417°N 39.817°E / 21.417; 39.817\n26 އަކަކިލޯމީޓަރު (10 އަކަމޭލު)\n277 މީޓަރު (908.8 ފޫޓު)\nމައްކާ (ޢަރަބިބަހުން: مكة المكرمة) އަކީ ތާރީޚީ ޙިޖާޒުގެ ސަރަޙައްދުގައިވާ ސައޫދީ އަރަބިއްޔާގެ މަންޠިޤާ މައްކާ ގެ ވެރި ރަށެވެ. 2004 ގެ ބޯހިމެނުމުގައި ބުނާގޮތުން މައްކާގެ އާބާދީއަކީ 1،294،167 މީހުންނެވެ. މައްކާ އޮތީ ޖިއްދާއާ 73 ކިލޯމީޓަރު (45 މޭލު) ދުރުގައި، އިބްރާހީމް ވާދީގައި ކަނޑުގެ ސަޠުހުން 277 މީޓަރު އުހުގައެވެ. ރަތްކަނޑާއި މައްކާއާ ހުރި ދުރުމިނަކީ 80 ކިލޯމީޓަރެވެ.\nމި ޝަހަރުގައި މުސްލިމުންގެ އެއްމެ މުޤައްދަސް ޙަރަމްފުޅު ހުރުމުގެ ސަބަބުން އަދި ކުޅަދާނަކަން ލިބިގެންވާ ކޮންމެ މުސްލިމަކު ޢުމުރުން އެއްފަހަރު މި ޙަރަމްފުޅަށް، ޙައްޖުވާން އަންނަން ޖެހޭތީ، މި ޝަހަރު ވެފައިވަނީ މުސްލިމުންގެ ޤަދަރު ވަރަށް މަތިވެރި ދަރަޖައަކަށް ދެވިފައިވާ ޝަހަރަކަށެވެ.\nމުސްލިމުންގެ ނަބިއްޔާ މުޙައްމަދުގެފާނު އުފަންވެވަޑައިގަތީވެސް މި ޝަހަރުގައެވެ. އެކަލޭގެފާނަކީ މައްކާގެ ޤަދަރުހުރި ޢާއިލާއަކުން ވަޑައިގަތް ބޭކަލެކެވެ. އެކަލޭގެފާނުގެ ކާފާފުޅު ޢަބްދުލްމުއްޠަލިބު މައްކާގެ ވެރިކަން ކުރެއްވިއެވެ. ހަމަ އެފަދައިން އެކަލޭގެފާނުގެ އެހެން ކައުބަފައިންނަކީ ވެސް މައްކާގެ ބޮޑުންގެ ތެރެއިން ހިމެނިގެންވާ ބޭފުޅުންނެވެ.\n6 މިހާރުގެ ޙާލަތު\n7 ޣައިރު މުސްލިމުންނާއި މައްކާ\n10 ޤަދީމީ ފަތްފުށް ތަކުގައި މައްކާ\n11 އިތުރަށް ބެއްލެވުމަށް\n14 އިތުރު ފާލަންތައް\nމައްކާ ވަނީ ކަނޑުގެ ސަޠުހުން 277 މީޓަރު އުހުގައެވެ. މި ޝަހަރު އޮތީ ފަރުބަދަތަކެއްގެ ދެމެދުގައެވެ. މައްކާގެ ޝަހަރު ބިނާވެގެންވަނީ މަސްޖިދުލްޙަރާމް ގެ ވަށައިގެންވާ ސަރަޙައްދުގައެވެ. މިސްކިތުގެ ކައިރީގައިވާ ހިސާބުތައް ނިސްބަތްވަނީ މުސްކުޅި ޝަހަރަށެވެ. މިސްކިތުގެ ކައިރީގައި ހުރި ގެތައް ނަގައި އެތަންތަން ވަނީ ފުޅާ މަގުތަކަށް ބަދަލުކުރެވިފައެވެ. މީހުން އުޅޭ އެކުވެނިތައް ގިނައީވެސް މުސްކުޅި ޝަހަރުގައެވެ. މި ޝަހަރުގައި ޤަދީމީ ގޮތަށް ތަނުގެ ހިލަ ބޭނުންކޮށް ގެން ދެ ބުރި އަށާއި ތިން ބުރި އަށް ޢިމާރާތްކޮށްފައިވާ ގެތައް ވެއެވެ. އަދި ޙައްޖު ކޮށް ނިމިގެން އަމިއްލަ ރަށަށް ދެވޭނެ ފަދައެއް ނެތް ފަޤީރުން ދިރިއުޅޭ ޖިފުޓިތައް ވެސް މަދުމަދުން ހުރެއެވެ. \nމައިގަނޑު ގޮތެއްގައި ލިބޭ ޚިދުމަތަކީ ޙައްޖާ ގުޅޭ ގޮތުން ފޯރުކޮށްދެވޭ ދަތުރުފަތުރުގެ ޚިދުމަތެވެ. މައްކާގައި ވައިގެ ބަނދަރެއް ނުވަތަ ރޭލުމަގެއް ނޯވެއެވެ. ތާރު އެޅި މަގުތަކާއި އެކްސްޕްރެސް މަގު ތަކުން މައްކާ ވަނީ ސައޫދީ އަރަބިއްޔާގެ އެހެން ޝަހަރުތަކާ ގުޅާލެވިފައެވެ. މި ޝަހަރުގައި ހުރި މަގުތައް ރަނގަޅެވެ. ގިނަ ހައްޖާޖީން ނުވަތަ ހައްޖުވެރިން މައްކާއަށް ވަންނަނީ ޖިއްދާގެ ހައްޖު ގިމަތައިންނެވެ. \nމައްކާ 1850މ. ވަނަ އަހަރު\nމައްކާގެ އާބާދީގެ އަކަބުރަ ވަނީ ވަރަށް މަތިވެފައެވެ. އަހަރަކު ގާތް ގަނޑަކަށް4މިލިއަން މީހުން ހައްޖު ވުމަށް މައްކާ އަށް ޒިޔާރަތް ކުރެއެވެ. \nމައްކާގެ ގަވަރުނަރު ކަމަށް ބޭފުޅަކު ޢައްޔަން ކުރައްވަނީ ސައޫދީ ރަސްގެފާނެވެ. ޝަހަރުގެ މުނިސިޕަލިޓީ ހިންގެވުމަކީ އިންތިޚާބު ކުރެވިފައިވާ ސާދަ މެންބަރުންގެ މުނިސިޕަލް ކައުންސިލުގެ ޒިއްމާއެކެވެ. މައްކާއަކީ މަންޠިޤާ މައްކާގެ ވެރިރަށެވެ.\nއަމީރު ޢަބްދުލްމަޖީދު ބިން ޢަބްދުލްޢަޒީޒު 2007 ވަނަ އަހަރު އަވަހާރަ ވުމާ ހަމައަށް 2000 ވަނަ އަހަރުން ފެށިގެން މައްކާގެ ގަވަރުނަރަކަށް ހުންނެވީ އެމަނިކުފާނެވެ. \n1787މ. ވަނަ އަހަރު ތުރުކީން ކުރަހާފައިވާ މައްކާގެ ޗާޓެއް\nކަޢުބާ އަކީ ހަތަރެސްކަން ކޮޑި ބައްޓަމަށް ހުރި ޢިމާރާތެކެވެ. މި ޢިމާރާތް ބިނާ ކުރެއްވީ އިބްރާހީމްގެފާނެވެ.\nގިނަ ތާރީޚު ޢިލްމުވެރިންވެސް އެއްބަސްވެވަޑައިގަންނަވާނެ ފަދައިން މުޙައްމަދުގެފާނުގެ ކުރީގެ އެތައް ޖީލެއްގެ މީހުންނަށް ވެސް މައްކާއަކީ ވިޔަފާރީގެ މަރުކަޒެއް އަދި ޒިޔާރަތެކެވެ. މައްކާމީހުންގެ ވިޔަފާރީގެ ފުޅާމިނަކީ ކޮބައި ކަމާ މެދު ވަރަށް ހޫނުކޮށް މިއަދުވެސް ބަހުސްކުރެވެމުން ދެއެވެ. ބައެއް ތާރީޚު ޢިލްމުވެރިން ޤަބޫލުކުރައްވާ ގޮތުގައި މައްކާއަކީ ވިޔަފާރީގެ ދަތުރުމަގެއްގެ މަތީގައި އޮތް ރަށެކެވެ. އެގޮތުން މިރަށުގެ ތެރެއިން ލާފައި ރޫމާނީ އަމްބަރާޠޫރިއްޔަތުގެ ރަށްތަކަށް މުދާ ގެންދެވިފައިވެއެވެ. އެހެން ނަމަވެސް ޕެޓްރީޝިއާ ކްރޯން އެކަމަނާ ލިއުއްވި މެއްކަން ޓްރޭޑް އެންޑް ދަ ރައިޒް އޮފް އިސްލާމް ގައި ބުނުއްވަނީ މައްކާގެ މީހުންނަކީ އާދައިގެ ކުދިވިޔަފާރިވެރިން ކަމުގައެވެ.\nޤުރުއާނާއި މުސްލިމް ތާރީޚީ ފަތްފުށްތައް ބުނާ ގޮތުން މުޙައްމަދުގެފާނު އުފަންވެވަޑައިގަތް އަހަރު ނުވަތަ އެއަހަރުގެ ކުރީ އަހަރު ކަމުގައިވާ 570މ. ވަނަ އަހަރު ޙަބުޝްކަރައިގެ ޔަކްސޫމީން އަބްރަހާގެ ޤިޔާދަތުގައި މައްކާއަށް ޙަމަލާދިނެވެ. މިމީހުންގެ ކިބައިން މައްކާ ސަލާމަތްވި ކަމަށް ބުނެވެނީ އަބާބީލު ދޫނިތަކެއް އައިސް ހިލައިގެ ވާރޭ އޮއްސުމާއި އެފަހުން އެމީހުންގެ ތެރޭގައި ޠާޢޫން ފެތުރުމުގެ ސަބަބުންނެވެ.\n1880މ. ވަނަ އަހަރު ނަގާފައިވާ ކަޢުބާގެ ތަޞްވީރެއް\nއިސްލާމީ ނަބިއްޔާ މުޙައްމަދުގެފާނުގެ ޒަމާނުގެ ކުރިން މައްކާގެ ބާރު އޮތީ ބަނޫ ޤުރައިޝް ގެ އަތުގައެވެ. ބަނޫ ޤުރައިޝް އަށް ނިސްބަތްވާ މުޙައްމަދުގެފާނު، ބުދަށްއަޅުކަން ކުރުމާ ދެކޮޅަށް ފެއްޓެވި ރިސާލަތުގެ ސަބަބުން މައްކާ ދޫކޮށް މަދީނާއަށް ހިޖުރަ ކުރުމަށް މަޖުބޫރުވެ ވަޑައިގަތެވެ. އެއަށް ފަހު 630މ. ވަނަ އަހަރު އެކަލޭގެފާނު މައްކާ ފަތަޙަ ކުރައްވައި ކަޢުބާ ގެ ތެރޭގައި ހުރި ބުދުތަކާއި ތަޞްވީރުތައް އެތަނުން ނެރުއްވައި، އެއީ މުސްލިމުން ޙައްޖުވާނޭ ތަންކަން ބަޔާންކޮށްދެއްވިއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: މައްކާ ފަތަޙަކުރެއްވުން\nމައްކާ އަކީ އެއްވެސް ދުވަސްވަރެއްގައި އިސްލާމީ އުއްމަތުގެ ވެރިކަން ކުރާ ރަށް ކަމުގައި ހަމަ ޖެހިފައެއް ނެތެވެ. އިސްލާމީ އުއްމަތުގެ ފުރަތަމަ ވެރިރަށަކީ މައްކާއާ 250 މޭލު ފޭގައި އޮތް މަދީނާ އެވެ. ޢަލީގެފާނު ގެ ޚިލާފަތުގައި އިސްލާމީ ވެރިކަން ކޫފާ އަށް ބަދަލު ކުރެއްވިއެވެ. އޭގެ ފަހުން އުމަވީން އެ ވެރިކަން ދިމިޝްޤަށް ބަދަލު ކުރިއެވެ. ޢައްބާސީންގެ ވެރިކަމުގައި އިސްލާމީ އުއްމަތުގެ ވެރިރަށަކީ ބަޣުދާދެވެ. މޮންގޯލުން ބަޣުދާދަށް އަރައި ހަމަލާ ދިނުމުން ވެރިކަން ކުރާ ރަށެއްގެ ގޮތުގައި ހަމަ ޖެހުނީ ޤާހިރާ އެވެ. ޢުޘްމާނީން ގެ ވެރިރަށަކީ ޤުޞްޠަންޠީނިއްޔާ އެވެ.\nމިހާރުގެ ޙާލަތު[އުނިއިތުރު ގެންނަވާ]\nމި ޝަހަރުވަނީ މިދިޔަ ދަހަ ތަކުގެ ތެރޭގައި ވަރަށް ބޮޑުވެފައެވެ. ޙައްޖު ގެ އަޅުކަމުގައި ބައިވެރިވާ އެތައް ސަތޭކަ ޙައްޖުވެރިން ކޮންމެ އަހަރަކު ޖެޓު ތަކުގައި މައްކާއަށް ޒިޔާރަތް ކުރެއެވެ. އެތައް ހާސް ސުޢޫދީންނަށް ޙައްޖާޖީންނަށް ޚިދުމަތް ކުރުމުގެ ދާއިރާގައި މަސައްކަތް ކުރުމުގެ ފުރުޞަތު ލިބެއެވެ. މިއަދު މައްކާވަނީ ޝޮޕިން މޯލްތަކާއި ސްކައި ކްރޭޕަރ ތަކާއި ފަހިމަގު ތަކުން ފުރިފައެވެ.\nޣައިރު މުސްލިމުންނާއި މައްކާ[އުނިއިތުރު ގެންނަވާ]\nޣައިރު މުސްލިމުން މައްކާއަށް ވަނުމަކީ ހުއްދަކަމެއް ނޫނެވެ.\nޣައިރު މުސްލިމުންނަކަށް މައްކާއަކަށް ނުވަދެވޭނެއެވެ. އެހެން ނަމަވެސް ނޫސްވެރިން ނާއި ރަޙިމުގެ ގުޅުމުން މުސްލިމުންނާ ގުޅިފައިވާ ޣައިރު މުސްލިމުންނަށް ހުއްދައެއް ދެވިފައިވެއެވެ. ޝަހަރަށް ދެވޭ މަގުތަކުގައި ފާސްކޮށް ހަދާ އޮފިޝަލުން ތިއްބަވައެވެ. އެހެން ކަމުން ހުއްދަކުރެވިފައިވާ ޙައްޖާޖީން ނޫން ބަޔަކަށް ޝަހަރަށް އެތެރެ ނުވެވޭނެއެވެ.\nޚުލަފާއުއްރާޝިދޫން ގެ ޒަމާނުން ފެށިގެން ވެސް މައްކާ އަށް ޣައިރު މުސްލިމުން ވަނީ މަނާ ކުރެވިފައެވެ. މިއަދުވެސް މިކަން އޮތީ މިގޮތަށެވެ. ސަޢޫދީ ސަރުކާރުން ވަރަށް ޚާއްޞަ އަހައްމިއްޔަތެއް ދީގެން މައްކާއަށް ވަންނަ މީހުން ދެނެގަތުމުގެ ކަންތައް ކުރެވޭނެ އިންތިޒާމު ހަމަ ޖައްސާފައިވެއެވެ. ދުނިޔޭގެ ބައެއް ޤައުމުތަކުގެ ވެރިން ވެސް މައްކާއަށް ދިއުމަށް މަސައްކަތް ކޮށްފައިވެއެވެ. އެހެން ނަމަވެސް އެބޭފުޅުންނަކީ ޣައިރު މުސްލިމުން ކަމުގައިވާތީ ސަޢޫދީ ސަރުކާރުން މިކަމަށް އިންކާރު ކޮށްފައިވެއެވެ.\nއެހެން ނަމަވެސް މުސްލިމުން ކަމުގައި ހެދިގެން ބައެއް މީހުން މައްކާއަށް ވަދެފައިވާ ކަން ފާހަގަ ކުރެވެއެވެ. މި ގޮތުން މައްކާއަށް ދަތުރުކޮށް ސައްޔާޙެއްގެ ޔައުމިއްޔާ ލިޔެފައިވާ މަޝްހޫރު އެކަކީ ސަރ ރިޗަރޑް ފްރާންސިސް ބަރޓަން އެވެ. ބަރޓަން މައްކާއަށް ދަތުރު ކުރީ އަފްޣާނިސްތާނު މަގުން ޤާދިރީ ޞޫފީ އެއްގެ ގޮތުގައެވެ.\nހުކުރު ނަމާދަށް ފަހު ނަގާފައިވާ ކަޢުބާގެ މަންޒަރެއް\nއިނގިރޭސި ބަހުން ލިޔާ އިރު މައްކާ ޢާއްމުކޮށް ލިޔެ އުޅެނީ (Mecca) މި ގޮތަށެވެ.\nމައިގަނޑު ގޮތެއްގައި މައްކާގެ އިޤްތިޞާދު ބިނާވެގެންވަނީ ވިޔަފާރީގެ މައްޗަށެވެ.\nޤަދީމީ ފަތްފުށް ތަކުގައި މައްކާ[އުނިއިތުރު ގެންނަވާ]\nކުރީގެ ޔޫނާނީ ފަތްފުށްތަކުގައި މައްކާގެ ވާހަކަ އައިސްފައިވާ ކަމުގައި ވެއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ބައްކާ\nމުސްލިމުންގެ ތެރެއިން ބައެއް މީހުން ޤަބޫލުކުރާ ގޮތުގައި މައްކާގެ ވާހަކަ ޔަހޫދީންގެ ތައުރާތު/ނަޞާރާއިންގެ ބައިބަލް ގައި ލިޔެވިފައިވެއެވެ.\nމަޝްހޫރު މިސްކިތްތަކުގެ ލިސްޓު\n↑ 1.0 1.1 1.2 1.3 "މެއްކާ އެންޑް މެދީނާ". އެންސައިކްލޮޕީޑިއާ ބްރިޓޭނިކާ. ފިފްޓީންއްތް އެޑިޝަން 23: 698-699. (2007).\n↑ އެސޯސިއޭޓެޑް ޕްރެސް (މޭ 7، 2007). އަމީރު ޢަބްދުލްމަޖީދު، މައްކާގެ ގަވަރުނަރު، 65 އަހަރުފުޅުގައި އަވަހާރަވެއްޖެ.\nރޮޒެންތާލް، ފްރޭންޒް; އިބްނި ޚަލްދޫން (1967). ދަ މުޤައްދިމާ: އެން އިންޓްރޮޑަކްޝަން ޓު ހިސްޓްރީ. ޕްރިންސްޓަން ޔުނިވަރސިޓީ ޕްރެސް. ISBN 0-691-09797-6.\nމައްކާއާ ގުޅޭ ސައޫދީ ސަރުކާރުގެ ރަސްމީ ވެބްސައިޓު\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ4ޖެނުއަރީ 2022، 11:13 ގައެވެ.


Inthige campaign harakaatheh Nasheed ge offihuga\nއެމްޑީޕީގެ ޗެއާޕާސަން ކަމަށް ވާދަކުރައްވާ ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ގެ ކެމްޕެއިން ހަރަކާތެއް އައްޑޫ ސިޓީގައި ހުންނަ ރައީސް މުހައްމަދު ނަޝީދުގެ އޮފީހުގައި ވަނީ ކުރިއަށް ގެންގޮސްފައި --\nއެމްޑީޕީގެ ޗެއާޕާސަން ކަމަށް ވާދަކުރައްވާ ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ގެ ކެމްޕެއިން ހަރަކާތެއް އައްޑޫ ސިޓީގައި ހުންނަ ރައީސް މުހައްމަދު ނަޝީދުގެ އޮފީހުގައި ކުރިއަށް ގެންގޮސްފި އެވެ.\nޗެއާޕާސަންގެ ރޭހުގައި ވާދަކުރައްވަނީ އިންތިގެ އިތުރުން އިކޮނޮމިކް މިނިސްޓަރު ފައްޔާޒް އިސްމާއީލް އެވެ. ސަރުކާރުގެ ވެރީންނާއި ކުންފުނިތަކުގެ ވެރީން އަދި ރައްޔިތުންްގެ މަޖިލީހުގެ އެމްޑީޕީގެ ގިނަ މެންބަރުންނާއި ގައުމީ މަޖިލީހުގެ ގިނަ މެންބަރުންގެ ތާއީދުވެސް އޮތީ ފައްޔާޒަށެވެ.\nއިމްތިޔާޒާއެކު ބޮޑަށް ފެންނަނީ އެ ޕާޓީގެ ރައީސް އަދި ކުރީގެ ރައީސް މުހައްމަދު ނަޝީދުގެ އާއިލީ ބޭފުޅުންނާއި އެމަނިކުފާނަށް ވަފާތެރި މަޖިލީސް މެންބަރުންނާއި ގައުމީ މަޖިލީހުގެ މެންބަރުންނެވެ.\nނަމަވެސް ރައީސް ނަޝީދުވެސް އަދި ރައީސް ސޯލިހްވެސް ތާއީދު ކުރައްވަނީ ކޮން ކެންޑިޑޭޓަކަށް ކަމެއް ސާފުކޮށް ވިދާޅެއްނުވެއެވެ.\nއިމްތިޔާޒްގެ ކެމްޕެއިން ޓީމުން ބުނީ "ތިލަފަތުގެ ރަމްޒް" އިމްތިޔާޒް ފަހުމީގެ އައްޑޫ ސިޓީ ހިތަދޫ ކެމްޕެއިން އިން އިންތިޒާމްކުރި ހާއްސަ ތަރާވީހެއް މިއަދު އެ ރަށުގައި ބާއްވާފައިވާ ކަމަށެވެ. އެ ތަރާވީސް އޮތީ އައްޑޫ ސިޓީގައި ހުންނަ ރައީސް މުހައްމަދު ނަޝީދުގެ އޮފީހުގައެވެ. ގިނަ ބަޔަކު ބައިވެރިވި މި ހަރަކާތުގައި ނަޝީދުގެ އޮފީސް ކުރިމަތީ ކެމްޕެއިން ޓީމުގެ އިސް ބޭފުޅުން ވާހަކަ ދެއްކެވުން އޮތެވެ.\nއަދި އޭގެ ފަހުން އޮފީސްތެރޭގައި ތަރާވީހެއް ކުރިއަށް ގެންދިޔައެވެ.\nއިންތިގެ ކެމްޕެއިން ހަރަކާތެއް އައްޑޫ ސިޓީގައި ހުންނަ ރައީސް މުހައްމަދު ނަޝީދުގެ އޮފީހުގައި ކުރިއަށް ގެންގޮސްފައިވާއިރު ރައީސް އޮފީސްތެރޭގައި ފައްޔަގެ ކެމްޕެއިން ހިންގާ ކަމަށް އިންތިގެ ޓީމުން ތުހުމަތު ކުރެއެވެ. އަދި ސަރުކާރުގެ ވަސީލަތްތައް ނަހަމަ ގޮތުގައި ބޭނުން ކުރާ ކަމަށްވެސް ތުހުމަތު ކުރެއެވެ.\nއެފަދަ ތުހުމަތުތަކެއް ރައީސް ނަޝީދުވެސް ވަނީ ކުރައްވާފައެވެ. އަދި ވަޒީފާގެ ބިރު ދައްކާނަމަ "ފާޅުގައި" ނިކުންނަވާނެ ކަމަށްވެސް އިންޒާރު ކުރައްވާފައިވެއެވެ.\nނަމަވެސް ފައްޔަގެ ކެމްޕެއިން ޓީމުން އެކަން ދޮގު ކުރެއެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + އައްޑޫ ސިޓީ ފައްޔާޒް އިސްމާއީލް އިމްތިޔާޒު ފަހުމީ


ހަ ރޯދައިގެ ތެރޭގައި ޚާއްޞަ ދަރުސްތަކެއް – ޖަމްޢިއްޔަތުއް ސަލަފް\nހަ ރޯދައިގެ ތެރޭގައި ޚާއްޞަ ދަރުސްތަކެއް\nތާރީޚް: 19:06 15 ޖޫން 2018\nޒަމާނުއްސުރެ ދިވެހިންގެ ތެރޭގައި ހަ ރޯދައިގެ ނަމުގައި މަޝްހޫރުވެފައިވާ ޝައްވާލުމަހުގެ ދެވަނަ ދުވަހުން ފެށިގެން ހަތްވަނަ ދުވަހުގެ ނިޔަލަށް ބާއްވާ ޚާއްޞަ ދަރުސް ސިލްސިލާއެއް ބާއްވާގޮތަށް ހަމަޖެހިއްޖެއެވެ.\nޖަމްޢިއްޔަތުއްސަލަފުގެ ފަރާތުން ބާއްވާ މިދަރުސްތައް މާލޭގެ ފުރުޤާން މިސްކިތުގައި މި ހަރޯދައިގެ ކޮންމެ ދުވަހެއްގެ ޢަޞްރުނަމާދަށް ފަހު އޮންނާނެއެވެ. މި ދަރުސްތަކުގައި އަލިއަޅުވާލާނީ އީމާންކަމުގެ ހަ ރުކުނާއި ބެހޭގޮތުންނެވެ.\nމި ދަރުސްތައް ބޭއްވުމުގައި އެންމެ އިސްކޮށް ހަރަކާތްތެރިވާ، ދަރުސްތަކުގެ ކޯޑިނޭޓަރު އަދި ޖަމްޢިއްޔަތުއްސަލަފުގެ ޢިލްމުވެރިންގެ މަޖިލީހުގެ މެމްބަރު އައްޝައިޚް މުޖްތަބާ ޙަމީދު ވިދާޅުވިގޮތުގައި އީމާންކަމުގެ ހަ ރުކުނާއި ބެހޭގޮތުން ކުރިއަށްގެންދާ މިދަރުސްތަކުގައި ތަފާތު ގިނަ ޢިލްމުވެރިން ބައިވެރިވެވަޑައިގަންނަވާނެއެވެ.\n”އަޅުގަނޑުމެން މިފަހަރު މިބާއްވާ ދަރުސްތަކަކީ ހަ ރޯދައިގެ ތެރޭގައި މިފަދަގޮތަކަށް ސިލްސިލާކޮށް ބާއްވާ ފުރަތަމަ ދަރުސްތައް. މިފަހަރު މިބާއްވަނީ ’ހަ ރުކުން‘ މިނަމުގައި. މިސިލްސިލާގައި އީމާންކަމުގެ ހަ ރުކުނުގެ މައްޗަށް ޖުމްލަގޮތެއްގައި ވާހަކަދެއްކުން އޮންނާނީ. ދެން ދަރުސްތައް ދެއްވާނީ އެކި ދުވަހު އެކި ޢިލްމުވެރިން.“ ޝައިޚް މުޖްތަބާ ވިދާޅުވިއެވެ.\nމިސިލްސިލާގެ ފުރަތަމަ ދަރުސްގައި މިއަދު ފުރުޤާން މިސްކިތުގައި އިންޝޡާﷲ އޮންނާނެއެވެ. މިއަދުގެ ދަރުސް ’ ﷲ އަށް އީމާންވުން‘ އާއިގުޅޭގޮތުން ވާހަކަފުޅު ދައްކަވާނީ އައްޝައިޚް މުޙައްމަދު ސިނާން އެވެ. މިދަރުސް ސަލަފުގެ ފޭސްބުކު ޕޭޖުން ލައިވް ކުރާގޮތަށް ވަނީ ހަމަޖެހިފައެވެ.


Dheenah Furahsaara Kuramundhaa Aaniyaa Ah Maruge Inzaaru Dheefi - Vaguthu\nދީނަށް ފުރައްސާރަ ކުރަމުންދާ އާނިޔާއަށް މަރުގެ އިންޒާރު ދީފި\nއާނިޔާ ޓްވިޓާ ފޮޓޯ ---\nމިސްކިތްތަކަށާއި ދީނީ އިލްމުވެރިންނަށް އަދި އިސްލާމް ދީނަށް ފުރައްސާރަކޮށް އެތައް ވާހަކައެއް ދައްކަމުންދާ އައިޝަތު އާނިޔާއަށް މަރުގެ އިންޒާރު ދީފިއެވެ. އާނިޔާ އަށް މަރުގެ އިންޒާރު ދީފައިވަނީ އޭނާވެސް ދީނަށް އެންމެ ގިނައިން ފުރައްސާރަ ކުރާ ޓްވިޓަރ ގައެވެ.\n"ކަމަނައެމްވީ" ގެ ނަމުގައި ޓްވިޓަރ ގައި ހަރަކާތްތެރިވަމުންދާ އައިޑީ އަކުން އާނިޔާ އަށް އިންޒާރު ދީފައިވާއިރު، އެ އައިޑީ އިން ޓްވީޓު ކޮށްފައިވާ ފަރާތުން ބުނެފައިވަނީ މުސްލިމުން ކޮންމެވެސް ދުވަހަކުން އާނިޔާ މަރާލާނެކަމަށެވެ. ހަމައެހެންމެ، އެ އައިޑީ އިން އާނިޔާއާ ދެކޮޅު އިތުރު ބައެއް ޓްވީޓުތައްވެސް ކޮށްފައިވެއެވެ.\nމި އައިޑީ އިން މިކަންކަން ބަޔާންކޮށްފައިވާއިރު، މޯލްޑިވްސް ޕޮލިސް ސަރވިސް އާއި އެމްއެންޑީއެފްގެ އެކައުންޓުތައް ޓެގު ކޮށްފައިވެއެވެ. އެހެންނަމަވެސް، ފުލުހުން ދެކެ ބިރު ނުގަންނަކަމަށް ބުނެފައިވެއެވެ.\nމިކަމާ ގުޅިގެން އާނިޔާ ބުނެފައިވަނީ މިއީ ނިރުބަވެރި އިންޒާރެއް ކަމުގައެވެ. ފުލުހުންނާއި ސިފައިންގެ ޓްވިޓަރ އެކައުންޓާއި، އެކްޓިންގ ކޮމިޝަނަރ އޮފް ޕޮލިސް މުޙައްމަދު ހަމީދާއި، ޑިފެންސް މިނިސްޓަރ މާރިޔާ ދީދީ ޓެގު ކޮށް، އާނިޔާ އިތުރަށް ބުނެފައިވަނީ ނޭޝަނަލް ކައުންޓަރ ޓެރަރިޒަމް ސެންޓަރަށް މިކަން އެނގޭތޯއެވެ.\nއާނިޔާ އަށް ގިނަ ބައެއްގެ ފާޑު ކިޔުން އަމާޒުވެފައިވަނީ ޝައިޚް ސަލްމާން މިސްކިތަކަށް ހުތުރު ތަނެއްކަމަށް ބުނުމުންނެވެ. ހަމައެހެންމެ، އޭނާ ވަނީ ދީނީ ދަރުސްތަކަކީ ފިތުނަ ފެތުރުންކަމަށްވެސް ބުނެފައިވެއެވެ.\nމިނިވަން 97 ގައި މަސައްކަތް ކުރާ އާނިޔާ އަކީ އެމްޑީޕީގެ އެކްޓިވިސްޓެކެވެ. އޭނާ، ދީނާ ޚިލާފު ލިޔުމެއް ލިއުން މައްސަލަ 2007 ވަނަ އަހަރުވެސް ބަލާފައިވެއެވެ.\nމިސަރުކާރުން ވެލެޒިނީ، އާނިޔާ ހިމާޔަތްކުރާނެ... ލާދީނީ މީހުންގެ ހިމާޔަތުގަ ކިނބޫ\nޖެނުއަރީ 5, 2019 21:58\nމެރުން ތަ އޮންނަނީ\nޖެނުއަރީ 5, 2019 22:15\nކޮބާ ހީވޭ. ޖަހާލަތު ބައިގަނޑު ހިލިގެންފި\nޖެނުއަރީ 5, 2019 22:26\nމަރުގެ އިންޒާރު ދީފުޔޭ ކިޔައިގެން ދީނަށް ފުރައްސާރަ ކުރަމުން ދައުލަތުގެ ވަސީލަތް ބޭނުން ކޮއްގެން ހިމާޔަތް ހޯދަން ތިއުޅެނީ.\nޖެނުއަރީ 5, 2019 22:29\nމި ގޮއްޔަ ގުރައިދުއަށް ގެންގޮސްދިން މީހަކަށް އިނާމެއް ދޭނަން\nޖެނުއަރީ 5, 2019 22:42\nއެމްޑީޕީ ވީމާއެންމެފަހުން ތިއަންހެންމީހާވެސްވާނީސިކުޑިހަމަ ނުޖެހޭމީހަކަށް\nޖެނުއަރީ 5, 2019 22:55\nއުހު ދޫކުއްލުން އޮންނަނީ\nޖެނުއަރީ 5, 2019 23:03\nމިއާނިޔާއެއްގެ އުނދަގޫ ހާދަ ބޮޑުވެއްޖެއޭދޯ! މިކަހަލަގެ މީހުންނަށް މިގޮތަށް މިނިވަންކޮށް އުޅެވޭތީ މަ ކަންބޮޑުވަނީ!\nޖެނުއަރީ 5, 2019 23:10\nމަރު އޮތީ ވަރަށް ކައިރީ\nޖެނުއަރީ 5, 2019 23:12\nއައިސަތު އާނިޔަ ވަރަށް އަވަހަ ޣައިރު މުސްލިމް ގައުމް ތަކުގަ ހިމާޔަތު ލިބެމުންދަނީ.\nޖެނުއަރީ 5, 2019 23:14\nމިހާރު ހުއްނާނީ ރާކަނިމަހު ފަނި ބޮވިފަ\nފުއްޕާފަ އުޅޭނީ ގޭމީހުންކައިރީ\nޖެނުއަރީ 5, 2019 23:16\nމީހުން މަރަން ގޮވުން އެއީ ކޮށްގެންވާނެ ކަމެއްނޫން...ކޮންމެ މުސްލިމަކުވެސް އަނެކާ އަށް ވިސްނައިދީ ހެޔޮގޮތުގައި ކަންތައްތައްކުރުމަށްބާރުއަޅާ ރިވެތި އުސޫލުން ކަންކަން ކުރެވޭތޯ ބަލަންވީ\nޖެނުއަރީ 5, 2019 23:37\nޖެނުއަރީ 5, 2019 23:44\nޖެނުއަރީ 5, 2019 23:58\nބަލަ! މޭޔަރ ޝިފާ ބުނާގޮތުން އެއީ މިނިވަން ޚިޔާލުގެ ގަބީލާގެ ބަތަލުން. މާތްﷲ\nއަށް ގޮންޖަހާފައި މިއުޑުދަށުގަ ލަކަދުވަހު އުޅެވިއްޖެދޯ؟ އަނިޔާއަށް މިސްކިތާ ދިމާލަށް\nބަލާލަންވެސް ނުކެރީ ތާދޯ؟ ބަލަ! އާނިޔާގެ ގެޔާހެދި އެޔޮއްރީތި އެއާޕޯޓް ނުޕޯޓް\nފެނުމުން މަހުރޫމްވެފައި ތިބި މިސްކިއްރީތި މާގިނަމީހުން މިފަސްގަނޑުގައި އެބަތިބިދޯ؟\nޖެނުއަރީ 6, 2019 08:44\nއާއިޝަތު އާނިޔާ ތައުބާވެ، ﷲ ގެ މަގަށް އެނބުރި އައުމަށް ގޮވާލަން. އަދި މުރުތައްދުވާ މީހުންނާއި ހަނގުރާމަ ކުރުމަކީ މުސްލިމުންގެ މަައްޗަށް ލާޒިމް ވެގެނވާ ކަމެއް ދެއްތޯ؟\nދެންބުނޭ ތިޔަ އާނިޔާއަކީވެސް ނަފުސާނީ ބައްޔެއް ހުރިމީހެކޭ! އެމްޑީޕީގެ ފިކުރު އަސްލުގައިވެސް އޭނާ އެހާމަކުރަނީ!\nޖެނުއަރީ 6, 2019 12:59\nދީނަށް ފުރައްސާރަކޮށް ހަޖޫޖެހުމަކީ ނުހައްގުން ކުރާކަމެއްކަން ޔަގީން މީނައށްވެސް ޖެހޭނީ ސަލްމާނު ރުސްދީއަށް ޖެހުނުހާލު\nޖެނުއަރީ 6, 2019 17:31\nއެމްޑީޕީ ގާ ވަރަށް ގިނަ ވާނެ އާނިޔާ ކަހަލަ ލާދީނީބައިގަނޑު އެމީހުން ބޭނުން ވަނީ މިރާއްޖޭގައި އެމީހުން ބޭނުން ހާ ދީނާ ކަށް އުޅެން. މި ރާއްޖެއިން އިސްލާމްދީން ފޮހެލަން. އެމްޑީޕީ އަށް މަޖްލިސް މެޖޯރިޓީ ދީފިނަމަ މިކަން ކުރާނެ. ރައްޔިތުން ވިސްނާ


ޓައިވާން ކަނޑު އޮޅިއަކީ ޗައިނާގެ ބައެއްކަމަށް އެމެރިކާ ބަލައެއް ނުގަނޭ - Hali News\nޓައިވާން ކަނޑު އޮޅިއަކީ ޗައިނާގެ ބައެއްކަމަށް އެމެރިކާ ބަލައެއް ނުގަނޭ\n21 June 2022, 21:53\nޓައިވާން ކަނޑު އޮޅިއަކީ ޗައިނާގެ ބާރުގެ ދަށުގައިވާ ތަކެއްކަމަށް ޗައިނާއިން ބުނުމުން އެކަމަށް އެމެރިކާއިން ރައްދު ދީފިއެވެ. އެމެރިކާއިން ބުނެފައި ވަނީ ޓައިވާން ކަނޑު އޮޅިއަކީ ބައިނަލްއަގުވާމީ ކަނޑުގެ ސަރަހައްދުން ބައެއް ނޫންކަމަށް ޗައިނާއިން ބުންޏަސް އެމެރިކާއިން އެކަން ގަބޫލު ނުކުރާނެ ކަމަށް ބްލޫމްބާގުން ރިޕޯޓްކޮށްފިއެވެ.\nޗައިނާގެ އޮފިޝަލުން ވަނީ އެމެރިކާގެ މަސްއޫލުވެރިންނާއެކު ސިންގަޕޫރުގައި ބޭއްވި ޝެންގްރިއްލާ ޑައެލޮގްގައި ތަކުރާރުކޮށް ޓައިވާންގެ ކަނޑު އޮޅިއަކީ ޗައިނާގެ ސަރަހައްދުން ބައެއްކަން ސާބިތުކޮށްދޭން ގަދައަޅައި ވާހަކަ ދައްކަވާފައެވެ.\nޗައިނާގެ ބާރުއެޅުމާއި އަދި އެމެރިކާއިން އެކަމާ ދެކޮލަށް ވާހަކަ ދެއްކުމުން ދެ ގައުމުގެ ދެމެދުގެ މއުފެދިފައިވާ މައްސަލަތައް އިތުރަށް ހޫނުވެ އެމެރިކާގެ ސަރަހައްދީ ނުފޫޒާއި އަސްކަރީ ބާރުވެރިކަމަށް ޗައިނާއިން އާ ގޮންޖެހުމެއް ތކުރިމަތިކޮށްފާނެ ކަމުގެ ފުރުސަތު ބޮޑުކަމަށް ބެލެވެއެވެ.


"Harukashi meehun" ge unit eh hulhuvaifi\n"ހަރުކަށި މީހުން"ގެ ޔުނިޓެއް ހުޅުވައިފި\nޖަލުތަކުގައި ތިބި ހަރުކަށި ފިކުރުގެ މީހުން ދެނެގަނެ އެމީހުން ރިހެބިލިޓޭޓްކޮށް، ފަރުވާ ދޭން ހާއްސަ ޔުނިޓެއް މާފުށީ ޖަލުގައި ސަރުކާރުން ހުޅުވައިފި އެވެ.\nމިފަދަ ޔުނިޓެއް ހެދި ނަމަވެސް ހަރުކަށި ފިކުރަކީ ސީދާ ކޮބައިކަން، އެއީ ދީނީ ގޮތުން ހައްދު ފަނައަޅައިދިއުުމުގެ ފިކުރު ގެންގުޅޭ މީހުން ކަމެއް ޓެރަރިޒަމަށް ވާގިވެރިވުމުގެ ފިކުރުގައި އުޅޭ މީހުން ކަމެއް އަދި އިސްލާމް ދީނަށާއި މާތް ﷲ އާއި ރަސޫލޫއަށް ފުރައްސާރަ ކުރުން ކަމެއް ސަރުކާރުން ސާފު ކޮށްދީފައެއް ނުވެއެވެ.\nބަހުގެ ރަދީފުގައި ހަރުކަށި ބުނެދޭ ގޮތް\nމާފުށީ ޖަލުގައި 50 ގޮޅި ހިމެނޭ ގޮތަށް މި ޔުނިޓް ހުޅުވައި ދެއްވީ ހޯމް މިނިސްޓަރު އިމްރާން އަބްދުﷲ އެވެ. އޭނާ ވިދާޅުވީ "ހަރުކަށި މީހުން" ގެ ޔުނިޓާއެކު ޖަލުތަކުގެ ތެރޭގައި ހަރުކަށި ފިކުރު ފެތުރުން ހުއްޓުވަން ވަރަށް ބޮޑު ހައްލެއް އަންނާނެ ކަމަށެވެ. އަދިވެސް ޖަލުގައި ތަފާތު ކުށްތަކުގައި ބަންދު ކޮށްފައި ތިބި މީހުން ވަކިން ގެންގުޅެން އިސްކަންދީ މަސައްކަތް ކުރައްވާނެ ކަމަށެވެ.\nސްޕެޝަލް މެނޭޖްމަންޓް ޔުނިޓް ހުޅުވުމުން ހަރުކަށި ފިކުރުގެ ކުށްވެރިން އެތަނަށް ބަދަލުކުރެވި އެމީހުންނަށް ވަކި ޕްރޮގްރާމްތައް ހިންގޭނެ ކަމަށްވެސް އިމްރާން ވިދާޅުވި އެވެ.\n"މިތަނަށް [ޖަލަށް] ގެނެވޭ އެފަދަ ފިކުރެއްގައި ހުރި މީހަކު ހެޔޮލަފާ ރަނގަޅު މީހެއްގެ ގޮތުގައި ނިކުމެ އުފެއްދުންތެރި ފަރާތަކަށް ހެދޭ ދުވަސް އެއީ އަޅުގަނޑުމެން މިކުރާ މަސައްކަތުން ނެރެން ބޭނުންވާ ނަތީޖާއަކީ" އިމްރާން ވިދާޅުވި އެވެ.\nމޯލްޑިވްސް ކަރެކްޝަނަލް ސާވިސް މާފުށީ ޖަލު އިމްރާން އަބްދުﷲ + މިނިސްޓްރީ އޮފް ހޯމް އެފެއާޒް\n"ޖަލުތަކަށް ރަނގަޅު ބަދަލެއް އައިކަން ޔާމީން ގަބޫލުކުރޭ"\n"އިހުސާންތެރިކަން ހުރިނަމަ ޔާމީން ގެއަށް ގެންނާނެ"\nޔާމީން ޖަލުގައި ހުންނަވާތާ 400 ދުވަސް\nޖަލުތަކުގެ ޖާގައަށްވުރެ އިތުރަށް 340 ގައިދީން


Marseille Balikoh City In Evvanaiga Hamajehilaifi - Vaguthu\nކޮވިޑް-19: އަދަދުތައް އަދިވެސް މަތީގައި! - 16 ގަޑިއިރު ކުރިން\nމާސޭ ބަލިކޮށް ސިޓީން އެއްވަނައިގައި ހަމަޖެހިލައިފި\n4 ހަފްތާ ކުރިން ( އޮކްޓޯބަރ 28, 2020 )\nޗެމްޕިއަންސް ލީގުގައި ރޭ އިނގިރޭސި ވިލާތުގެ މެންޗަސްޓަ ސިޓީ އިން ފްރާންސްގެ މާސެއި އަތުން މޮޅުވެ ކުޅުނު ދެ މެޗު ވެސް ކާމިޔާބުކޮށް ތާވަލުގެ އެއްވަނައިގައި ހަމަޖެހިލައިފިއެވެ.\nމާސެއިގެ ދަނޑުގައި ކުޅުނު މިމެޗުން ސިޓީ މޮޅުވީ 0-3ގެ ނަތީޖާއަކުންނެވެ.\nމެޗު ފެށިގެން ގިނަ ހަމަލާތައް އުފައްދަމުން އައި ސިޓީން މެޗުގައި ލަނޑެއް ޖަހާ ލީޑު ނެގީ ފުރަތަމަ ހާފުގެ 18 ވަނަ މިނެޓުގައެވެ. ތަޖުރިބާކާރު މިޑްފީލްޑަރު ކެވިން ޑި ބްރޭނާގެ އެހީތެރިކަމާއިއެކު މި ލަނޑު އެޓީމަށް ކާމިޔާބުކޮށްދިނީ ފެރާން ޓޮރޭޒްއެވެ.\nގިނަ ފުރުސަތުތަކެއް ތަނަވަސްކުރި ނަމަވެސް ފުރަތަމަ ހާފުގައި ދެ ޓީމުން ކުރެ ޓީމަކަށް އިތުރު ލަނޑެއް ކާމިޔާބުކުރެވިފައެއް ނުވެއެވެ. މެޗުގައި އިތުރު ލަނޑެއް ޖަހާ ސިޓީން ލީޑު ފުޅާކުރީ ދެވަނަ ހާފުގެ ފަހުކޮޅުގައެވެ. މެޗުގެ 76 ވަނަ މިނެޓުގައި ރަހީމް ސްޓާލިންގް ބޮލުން ދިން ރީތި ޕާހަކުން މި ލަނޑު އެޓީމަށް ކާމިޔާބުކޮށްދިނި ގުންޑަގޮންއެވެ.\nއޭގެ ފަސް މިނެޓު ފަހުން ރަހީމް ސްޓާލިންގްވަނީ އިތުރު ލަނޑެއް ޖަހާ މެޗުގެ ނަތީޖާ 0-3 އަށް ބަދަލުކޮށްލާފައެވެ. މިއީ ޑި ބްރޭނާ މުޅިިން ހުސްކޮށްލާފައި ދިނުމުން ހުސްގޯލެއްގެ ތެރެއަށް ބޯޅަ ވައްދާލައިގެން ސްޓާލިންގް ކާމިޔާބުކުރި ލަނޑެކެވެ.\nގްރޫޕް ސީގައި ދެން ބައްދަލުކުރީ ޕޯޗުގަލްގެ އެފްސީ ޕޯޓޯއާއި ގްރީސްގެ އޮލިމްޕިއާކޯސްއެވެ. މިމެޗުގައި ޕޯޓޯއިން އޮލިމްޕިއާކޯސްގެ މައްޗަށް ކުރިހޯދީ 0-2ގެ ނަތީޖާއަކުންނެވެ. ޕޯޓޯގެ ފަރާތުން ރަނގަޅު ކުޅުމެއް ފެނިގެންދިޔަ މިމެޗުގައި އެޓީމުން ފުރަތަމަ ލަނޑުޖަހާ ލީޑުނެގީ މެޗުގެ 11 ވަނަ މިނެޓުގައެވެ. މިލަނޑު އެޓީމަށް ކާމިޔާބުކޮށްދިނީ ފެބިއޯ ވިއެއިރާއެވެ.\nޕޯޓޯގެ ދެވަނަ ލަނޑު މެޗު ނިމެން ފަސް މިނެޓަށް ވެފައިވަނިކޮށް މޫސާ މަރެގާގެ އެހީތެރިކަމާއެކު ކާމިޔާބުކޮށްދިނީ ސާޖިއޯ އޮލިވެއިރާއެވެ.\nރޭގެ މޮޅާއެކު ކުޅުނު ދެ މެޗުން ހަ ޕޮއިންޓު ހޯދައިގެން ސިޓީ އޮތީ ގްރޫޕް ސީގެ ޕޮއިންޓް ތާވަލުގެ އެއްވަނައިގައެވެ. ދެވަނައިގައި ޕޯޓޯ އޮތީ ތިން ޕޮއިންޓާއެކު ގޯލްގެ ތަފާތުން ކުރި ހޯދައިގެންނެވެ. ތިންވަނައިގައި އޮލިމްޕިއާކޯސް ވެސް ތިން ޕޮއިންޓާއެކު އޮތްއިރު ޕޮއިންޓެއް ނުލިބި ތާވަލުގެ ފުލުގައި އޮތީ މާސޭއެވެ.\nޑޯޓްމަންޑާއި ލާޒިއޯއަށް ފަސޭހަ މޮޅެއް\nޖިރޫޑްގެ އެހީއާއެކު ޗެލްސީން ނޮކްއައުޓް ބުރަށް\nޔުނައިޓެޑް ގަދަ ސޯޅައަށް، ވިދާލީ ބްރޫނޯ ފެނާންޑޭޒް


Rahrasha dhathuru kuraa iruerashege Council ah anganvaane - AO News\nރަށްރަށަށް ދަތުރުކުރާ ފަރާތްތަކުން އަމަލުކުރަނީ އުސޫލާ އެއްގޮތަށްތޯ، އެ ރަށެއްގެ ކައުންސިލުން ބަލަންޖެހޭނެ ކަަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nރާއްޖޭގައި ކޮވިޑް19 ގެ ހާލަތު ރަނގަޅުވެ ބައްޔަށް ޕޮޒިޓިވްވާ މީހުންގެ އަދަދު ދަށަށް ދިއުމާއި ގުޅިގެން އެޗްޕީއޭ އިން ވަނީ ބޮޑެތި ލުއިތަކެއް ދީފައެވެ. މި ގޮތުން ކޮވިޑް ނެތް ރަށްރަށަށް ކަރަންޓީނު ނުވެ 72 ގަޑިއިރު ނުވާ ނެގެޓިވް ޕީސީއާރު ޓެސްޓަކާއެކު ވެކްސިންގެ ދެ ޑޯޒު ފުރިހަމަކޮށްފައިވާ ފަރާތަތަކަށް ދަތުރުކުރުމުގެ ހުއްދަވަނީ ދީފައެވެ،\nއެހެންނަމަވެސް އީދު ބަންދާ ދިމާކޮށް ބައެއް ފަރާތްތަކުން ގަވާއިދާ ހިލާފަށް ވެކްސިން ފުރިހަމަ ނުކޮށް ދަތުރުކުރާ މައްސަލަތަކެއް ފެންމަތިވެފައިވާ މި ދަނޑިވަޅު، ރަށަށްރަށަށް ދާ މީހުންގެ ކަންކަން އެކަށީގެންވާ ގޮތެއްގައި ނުބެލޭކަމުގެ ޝަކުވާތައްވެސް ވަނީ އިތުރުވެފައެވެ.\nމި ކަންބޮޑުވުންތަކާއި ގުޅިގެން އެޗްޕީއޭ އިން ބުނީ މީހުން ރަށްރަށަށް ދަތުރުކުރާ އިރު އެ ރަށެއްގެ ކައުންސިލަށް އަންގަންޖެހޭނެ ކަމަށާއި އަދި އެފަރާތްތަކުން ދަތުރުކުރަނީ އެޗްޕީއޭގެ އުސޫލާ އެއްގޮތަށްތޯ ކައުންސިލުން ބަލައި ޔަގީންކުރަންޖެހޭނެ ކަމަށެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭމޮނިޓަރިންގް


REPORT: Bodu Thakurufaanuge jihad, iburathun furigenvaa thaareehee filaavalheh!\nކަޅުއޮއްދުންމީގެ ނަމޫނާއެއް-- ފޮޓޯ: ސަން\nބޮޑުތަކުރުފާނުގެ ޖިހާދު: އިބުރަތުން ފުރިގެންވާ ތާރީހީ ފިލާވަޅެއް!\n18 އޮކްޓޯބަރ 2020 - 06:45:41\nބާރުވެރި ބޮޑެތި ގައުމުތަކުން ކުދި ގައުމުތަކުގެ މައްޗަށް އަތްގަދަ ކުރަމުން ދިޔަ ދުވަސްވަރު ގަދަފަދަ ޕޯޗުގީޒުންގެ ކަޅި ހިންގަމުން ދިޔަ ކުޑަކުޑަ ރާއްޖެއަށެވެ. އަހަރުތަކަކަށް ފަހު 1558 ވަނަ އަހަރު އެމީހުންގެ މަސައްކަތް ކާމިޔާބު ކުރީ ރަސްގެފާނު އަލީ ހަވަނަ ޝަހީދުކުރެއްވުމަށް ފަހު އެވެ.\nއެކަމަކު ޕޯޗުގީޒުންނަށް ވެސް އެމީހުންގެ ވަކިތައް ރާއްޖޭގައި ހިއްޕާލައިގެންނެއް ނުތިބެވުނެވެ. ރާއްޖެއަށް ވެރިވެގަތްތާ 15 ވަރަކަށް އަހަރު ފަހުން 1573 ގައި އެމީހުން މި ފަސްގަނޑުން ފައްސާލީ ދިވެހިންގެ ގައުމީ ބަތަލު، ބޮޑު ތަކުރުފާނު ނުވަތަ މުހައްމަދު ތަކުރުފާނުގެ ހިންމަތްތެރި މަސައްކަތުންނެވެ.\nތާރީހީ ލިޔުންތަކުގައިވާ ގޮތުން ނަމަ ރަސްކަން ފޭރިގަތުމަށް ވުރެ ބޮޑަށް ދިވެހިން ރުޅި ގަދަވީ މާތްވެގެންވާ އިސްލާމްދީން ރާއްޖެއިން ފޮހެލުމަށް ޕޯޗުގީޒުން ހިންގި އަނިޔާވެރި އަމަލުތަކުގެ ސަބަބުންނެވެ. ގަދަކަމުން ކަރަށް ރާ އެޅުމާއި، އަންހެނުންގެ އިއްފަތްތެރިކަން ފޭރިގަތުމާއި، ނަމާދުކޮށް ހަދާ ނަމަ އަނިޔާ ކުރުމަކީ އެމީހުން އާދަ އެވެ.\n1500 ގެ އަހަރުތަކުގައި ހެދި ރާއްޖޭގެ މެޕެއް--\nޕޯޗުގީޒުންގެ އަނިޔާވެރިކަން ހައްދު ފަހަނަ އަޅައިގެން ދިޔަ ވަގުތު ގައުމާއި ދީނަށްޓަކައި ފުރާނަ ގުރުބާން ކުރުމުގެ އަޒުމުގައި ނިކުންނެވީ އުތީމު ބޮޑު ތަކުރުފާނެވެ. އެމަނިކުފާނުގެ ކުޑަ ލަޝްކަރުގައި ދެން ތިއްބެވީ ބޭބޭފުޅު އަލިތަކުރުފާނާއި، ކޮއްކޯފުޅު ހަސަން ތަކުރުފާނާއި، އަލީ ހާޖީ އާއި ހަސަން ހާޖީ އަދި އަލީ ދަންޑަހެލެވެ.\nބޮޑު ތަކުރުފާނުގެ ލަޝްކަރުން އެ މަސައްކަތަށް ބެންނެވީ މަޝްހޫރު ކަޅުއޮއްފުންމި އެވެ. ކަޅުއޮއްފުންމީގައި ރާއްޖޭގެ އަތޮޅުތަކަށް ކުރި ދަތުރުގައި އެ ބޭފުޅުން ގެންގުޅުއްވި ހަނގުރާމައިގެ ސްޓްރެޓެޖީ އަކީ އިނގިރޭސި ބަހުން ނަމަ "ގެރިއްލާ ވޯފެއާ" ސްޓެރެޓެޖީ ކަހަލަ އުކުޅެކެވެ.\nއެއީ އިދިކޮޅު މީހުންނަށް ނޭނގި ތިއްބާ ކުއްލިއަކަށް ހަމަލާ ދޭ އުކުޅެކެވެ. އެގޮތުގެ މަތިން ބޮޑު ތަކުރުފާނާއި އެ ފަސް ބޭފުޅުން ކަޅުއޮއްފުންމީގައި ދަތުރުކޮށް، ރޭގަނޑު ވުމުން ސިއްރިއްޔާތުގައި ރަށްރަށަށް އަރަނީ އެވެ. ރަށްރަށުގައި އުޅޭ ޕޯޗުގީޒުންގެ ދުވަސް ދުއްވާލުމަށް ފަހު، ރަށް ނުފެންނަ ހިސާބަށް އަނެއްކާ ވެސް ދަނީ އެވެ.\nކަޅުއޮއްފުންމީގެ ކުރެހުމެއް-- ފޮޓޯ: ހަވީރު\nމިގޮތަށް އެތައް ރަށަކުން ޕޯޗުގީޒުން ހުސްކުރި ފަހުން އަލީ ތަކުރުފާނު ޝަހީދުވީ 1572 ވަނަ އަހަރުގައި ކަމަށް ވެއެވެ. ދެން ބޮޑުތަކުރުފާނު އެހީތެރިކަން ހޯއްދެވީ ކަންނަނޫރު އަލީ ރާޖާގެ އަރިހުން ކަމަށް ވެއެވެ. ހަނގުރާމައަށް ބޭނުންވާ ސާމާނާއި ލަޝްކަރަކާއެކު އައިއިރު ބޮޑު ތަކުރުފާނަށް ލިބުނީ އިތުރު ހިތްވަރެކެވެ.\nއެއީ ދިވެހިންގެ ގިނަ ބަޔަކު އަމިއްލަ ފުރާނަ އަތް މައްޗަށް ލައިގެން ޕޯޗުގީޒުންނާ ދެކޮޅަށް ނިކުންނަން ރާވަމުން ދާކަމުގެ ހަބަރު ލިބުމުންނެވެ. އެ ތަކުރުފާނުގެ ޖިހާދުގައި އިތުރު ލަސް ކުރުމެއް ނެތި، އެންމެ ފުރަތަމަ އައި ރޭ މާލެ އެރި އެވެ. އޭރު ޕޯޗުގީޒުންގެ ވެރިޔަކަށް ރާއްޖޭގައި ހުރި އަނދިރިއަނދިރިންގެ ހަމަ އެ ރެއިން އެ ރެއަށް މަރާލި އެވެ.\nޕޯޗުގީޒުންގެ މައްޗަށް ގައުމީ ކާމިޔާބު ހޯދި އެ ދުވަހަކީ ޖުލައި21573 ކަމަށް ވެއެވެ. އެއީ މީލާދީ ގޮތުން ނަމަ ރަބީއުލް އައްވަލު މަހުގެ އެއްވަނަ ދުވަހެވެ. ދިވެހިންގެ ގައުމީ ދުވަހުގެ ގޮތުގައި އެ ދުވަސް ކޮންމެ އަހަރަކު ފާހަގަކުރަމުން ދަނީ ބޮޑު ތަކުރުފާނާއި އެ ތަކުރުފާނުގެ ހިތްވަރުގަދަ ކުޑަ ލަޝްކަރުގެ އިސްނެންގެވުމުގެ ސަބަބުން ލިބުނު ނަސްރު ފާހަގަ ކުރުމަށެވެ.\nއުތީމު ގަނޑުވަރު-- ފޮޓޯ: ފެއާމޮންޓް މޯލްޑިވްސް\nއެއަށްފަހު ރާއްޖޭގެ ރަސްކަމާއި ބޮޑު ތަކުރުފާނު ހަވާލުވެ ވަޑައިގެން 11 އަހަރަށް ވުރެ ގިނަ ދުވަހު ތަހުތުގައި އިންނެވި އެވެ. ބޮޑު ތަކުރުފާނު އަވަހާރަވެ ވަޑައިގެންނެވީ 1585 ވަނަ އަހަރު އެވެ. ފަސްދާނުލެވިފައި ވަނީ މާލެ ބިހުރޯޒް ކަމަނާ މިސްކިތުގެ ގޯތިތެރޭގައި ކަމަށް ވެއެވެ.\nބޮޑުތަކުރުފާނު ކުރެއްވި ގައުމީ ހަނގުރާމައިގެ ޒިކުރާ އާ ކުރުމަށް މި ދުވަސް ފާހަގަކުރަމުން ދާއިރު، އެ ހަނދާންތަކުން މިއަދުގެ ޒުވާނުންނާއި ކުދިންނަށް އެތައް އިބުރަތެއް ލިބިގެން ވެއެވެ. ދީނާއި ގައުމު ދިފާއު ކުރުމުގެ ރޫހުގައި ކިތައްމެ ކުޑަ ގައުމަކަށް ވެސް ފުރިހަމަ ނަސްރެއް ހޯދޭނެ ކަމުގެ ޔަގީންކަން ރާއްޖޭގެ ތާރީހުން ލިއްބައިދެ އެވެ.\nގައުމީ ދުވަސްކަޅުއޮށްފުންމިހއ އުތީމްއުތީމް ގަނޑުވަރުޕޯޗުގަލްމުހައްމަދު ތަކުރުފާނު\nއުތީމުން ފެނުނު ވަޅު، ހަނދާނީ މަރުކަޒަށް ގެންދަނީ\n“ބޮޑުތަކުރުފާނު” މި ނަމުގައި ފިލްމެއް އުފައްދަނީ\nޕޯޗުގަލް ލީގު ޖޫން ހަތަރެއްގައި ފަށަނީ


އެޗްޑީއެފްސީ އަމްނާ ހޯމް ކޮންސްޓްރަކްޝަން ފެސިލިޓީ (އިސްތިސްނާޢު) ފެށުމާބެހޭ\nއެޗްޑީއެފްސީ އަމްނާ ހޯމް ކޮންސްޓްރަކްޝަން ފެސިލިޓީ (އިސްތިސްނާޢު) ފެށުމާބެހޭ ރަސްމީ ނޫސްބަޔާން\nހައުސިންގ ޑިވެލޮޕްމެންޓް ފައިނޭންސް ކޯޕަރޭޝަން ޕލކ (އެޗް.ޑީ.އެފް.ސީ) ގެ އިސްލާމިކް ވިންގް، އަމްނާއިން ތަޢާރަފުކުރާ ހޯމް ކޮންސްޓްރަކްޝަން ފައިނޭންސިންގ ފެސިލިޓީ (އިސްތިސްނާޢު)4ނޮވެންބަރު 2013 ވާ ހޯމަ ދުވަހު ފެށުމަށް ވަނީ ހަމަޖެހިފައެވެ.\nމިގޮތުން އެޗް.ޑީ.އެފް.ސީ ގެ މައިއޮފީހުން އަމްނާ ހޯމް ކޮންސްޓްރަކްޝަން ފެސިލިޓީ (އިސްތިސްނާޢު)ގެ އެޕްލިކޭޝަން ފޯމާއި މަޢުލޫމާތު4ނޮވެންބަރު 2013 ވާ ހޯމަ ދުވަހުން ފެށިގެން ރަސްމީ ބަންދު ނޫން ކޮންމެ ދުވަހެއްގެ 08:30 އިން 14:30 އަށް ލިބެން ހުންނާނެއެވެ. އަދި އެޗް.ޑީ.އެފް.ސީގެ ވެބްސައިޓް www.hdfc.com.mv އިން ވެސް އެޕްލިކޭޝަން ފޯމާއި މަޢުލޫމާތު ލިބެން ހުންނާނެއެވެ.


މަސް މާރުކޭޓް ހުރި ބިމުގައި ތަރައްޤީކުރާނީ ޕާކިންގ ޒޯނެއް މަސް މާރުކޭޓް ހުރި ބިމުގައި ތަރައްޤީކުރާނީ ޕާކިންގ ޒޯނެއް\nމަސް މާރުކޭޓް ހުރި ބިމުގައި ތަރައްޤީކުރާނީ ޕާކިންގ ޒޯނެއް\nމާލެ މަސް މާރުކެޓް، ފޮޓޯ- ޕީއެސްއެމްނިއުސް\nމަސް މާރުކޭޓް ހުރި ބިމުގައި ތަރައްޤީކުރާނީ ޕާކިންގ ޒޯނެއްކަމަށް މާލެ ސިޓީގެ މޭޔަރ ސިފާ މުޙައްމަދު ވިދާޅުވެއްޖެއެވެ.\nޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ވާހަކަދައްކަވަމުން މޭޔަރ ސިފާ ވިދާޅުވީ މަސް މާރުކެޓް ބަދަލުކުރުމަށް ހަމަޖެހިފައިވަނީ މިހާރު ލޯކަލް މާރުކެޓް ހުރި ބިމުގައި ތަރައްޤީކުރާ އިމާރާތަށް ކަމަށެވެ. އަދި މަސް މާރުކެޓް ކުރިމަތީގައި ހުރި ލޯކަލް މާރުކެޓް ހުރި ބިމުގައި ތަރައްޤީކުރާ އިމާރާތުގެ މަސައްކަތް ފެށުމާއި ހަމައަށް އެތަނުން ގޮޅި ނަގައިގެން އުޅޭ ފަރާތްތަކަށް އެތަނުގައި ތަކެތި ވިއްކުމުގެ ފުރުސަތު ލިބޭނެކަމަށްވެސް ސިފާ ވިދާޅުވިއެވެ.\n"މަސް ވިއްކުމާއި ލޯކަލް މާރުކެޓާއި ދެ މާރުކެޓް އަންނަން އެބަ ޖެހޭ ޕޯޓް އޭރިއާއަށް، މިހާރުގެ މަސްމާރުކެޓް ކުރިމަތީ އެހުރީ ނޫންތޯ ނިކުމެފަ ހުރި ބައެއް، އެއީ އަސްލު މަސްމާރުކެޓް އަންނަ ތަން، ލޯކަލް މާރުކެޓްގައި ގޮޅި ނަގައިގެން އުޅޭ ފަރާތްތަކަށްވެސް ތަނެއް ދައްކަން ޖެހޭ، އެހެންނަމަވެސް ދުވަސް ނަގާނެ،" ސިފާ ވިދާޅުވިއެވެ.\nއަލަށް އިމާރަތްކުރާ މާރުކެޓްގެ ކުރެހުމެއް\nސިފާ ވިދާޅުވީ އަލަށް އިމާރަތްކުރާ މާރުކެޓްގެ ކުރެހުން މިހާރު ނިމިފައިވާކަމަށެވެ. އެތަން ތަރައްޤީކުރުމަށް ބަޔަކާއި ހަވާލުކުރުމަށް ވަރަށް އަވަހަށް އިޢުލާންކުރާނެ ކަމަށާއި، އެހެން ނަމަވެސް ބަޔަކާއި ހަވާލުކުރަން އަދި ދުވަސް ނަގާނެ ކަމަށް ސިފާ ވިދާޅުވިއެވެ.\nމާލޭގެ މަސް މާރުކޭޓަކީ މިހާރު ބޭނުންކުރާތާ އެތައް ދުވަހެއްވެފައިވާ މާރުކޭޓެކެވެ. ރާއްޖޭގެ އެކި ހިސާބުތަކުން މާލެ މާރުކޭޓަށް މަސް ގެނެސް ވިއްކާއިރު މާލޭގެ އެންމެ ބާރުބޮޑު އެއް ސަރަހައްދަކީވެސް މަސްމާރުކޭޓު ސަރަހައްދެވެ. އަދި ގިނަ ބަޔަކު ބޭނުން ކުރަންޖެހުމުގެ ސަބަބުން މަސް މާރުކޭޓު ބޭނުންކުރުމުގައި ވަރަށް ގިނަ ދަތިތަކާއި މަސްވެރިންނަށް އަންނަނީ ކުރިމަތިވަމުންނެވެ. މަސްވެރިންގެ މި ދަތިތަކަށް ހައްލެއް ހޯދައިދިނުމަށް ސަރުކާރުން އަބަދުވެސް ތަފާތު އެކި ޕްލޭންތަކުގެ ދަށުން އަންނަނީ މަސައްކަތްކުރަމުންނެވެ.


މިބަލީގަ އިޓަލީން މިހާރުވެސް ސައުވީސް ޑޮކްޓަރުން މަރުވެއްޖެ, އެކަމަކު ޒިއްމާ އަދާކުރަން އަހަރެން ބިރެއް ނުގަނޭ: އިޓަލީގަ ހުންނަ ދިވެހި ޑޮކްޓަރު\nއާރޓިކަލްކިޔުމަށް ހޭދަވާނެކަމަށް ބެލެވެނީ :5މިނެޓް, 57 ސިކުންތު\nއެންމެންނަށް ވެސް އިނގޭނޭ ފަދައިން މިހާރު މުޅި ދުނިޔެއަށް ކުރިމަތިވެފައިވާ އެންމެ ބޮޑު ނުރައްކާތެރިކަމަކީ، ކޮރޯނާ ވައިރަސް ނުވަތަ ކޮވިޑް-19 ގެ ނުރައްކަލެވެ. ނޭވާލާންދަތިވެ، ހަށިގަނޑުގެ ދިފާއީ ނިޒާމުވެސް ބަލިކަށި ކޮށްލާ މިބަލީގައި މިހާރުވެސް އެތައްހާސް ބަޔަކު ދުނިޔޭގެ އެކިކަންކޮޅުތަކުގައި މަރުވެގެން ގޮސްފައިވެއެވެ. އޭގެއިތުުރުން ކޮންމެ ދުވަހަކުހެން މިބަލި ޖެހިގެން ހޮސްޕިޓަލުތަކަށް ގެންދާ މީހުންގެ އަދަދު ބައެއް ޤައުމުތަކުގައި އަންނަނީ އިތުރުވަމުންނެވެ.\nއެފަދަ އެއް ޤައުމަކީ އިޓަލީވިލާތެވެ. ރާއްޖެއާއި އަޅާބަލާއިރު، އިޓަލީއަކީ އިޤްތިސޯދީ ގޮތުން ވެސް އަދި އެހެނިހެން ގޮތްތަކުން ކުރިއަރާފައިވާ ޤައުމެކެވެ. ނަމަވެސް މިހާރު އިޓަލީއަކީ ކޮވިޑް-19 ޖެހިފައިވާ މީހުން އެންމެ ގިނަ އެއް ޤައުމުކަމުގައިވެސް ވަނީ ވެފައެވެ. މުޅި އިޓަލީގައި ވަށައިގެން ފެތުރިފައިވަނީ މިބަލީގެ ނުރައްކަލެވެ.\nމިއީ މިފަދަ ނުރައްކަލެއްގެ ތެރޭގައި މަސައްކަތް ކުރަމުން އަންނަ ދިވެހި ޑޮކްޓަރެއްގެ ވާހަކައެވެ. އިންސާނިއްޔަތަށްޓަކައި ކޮންމެ ދުވަހަކުމެ އޭނާ ކުރަމުން އަންނަ މަސައްކަތެވެ.\nމީގެ 10 ވަރަކަށް އަހަރު ކުރިން އޭނާ ޔޫރަޕަށް ދިޔައީ ޑޮކްޓަރެއްގެ ގޮތުގައި ރާއްޖޭގައިވެސް މަސައްކަތް ކުރުމަށްފަހު އިތުރަށް ކިޔެވުމަށެވެ. ކިޔަވަމުން ލަންޑަންގައި ވެސް މަސައްކަތް ކުރުމަށްފަހު ދިޔައީ އިޓަލީ އަށެވެ. ކިޔެވުން ފުރިހަމަ ވެސް ކުރުމަށްފަހު އެ ޑޮކްޓަރ އިޓަލީގައި މަސައްކަތް ކުރާތާވެސް މިހާރު ފަސް އަހަރު ވެއްޖެއެވެ.\nރޮވީގޯ ހޮސްޕިޓަލުގައި މިހާރު މަސައްކަތް ކުރަމުން އަންނަ އެޑޮކްޓަރ ނަންހާމަ ނުކުރުމަށް އެދި "މިއަދުނޫހަށް" މައުލޫމާތު ދެއްވަމުން ވިދާޅުވީ، އިޓަލީގައި މިހާރު ކޮންމެވެސް ވަރަކަށް މިބަލި ޖެހެމުން އަންނަ މީހުން މަދުވެފައިވާ ކަމަށެވެ.\n"އަހަރެން މަސައްކަތްކުރަނީ އިޓަލީގެ އުތުރު ފަރާތުގަ. މިތަނުގައި މިހާރު މިބަލި ފެންނަމުން އަންނަ މީހުންގެ އަދަދު ކުރިޔާ ބަލާފަ އަންނަނީ ވަރަށް މަދުވަމުން. ވެދާނެ ލޮކްޑައުންގެ ސަބަބުން ކަމަށް ވެސް. އެކަމަކު އިޓަލީގެ ދެކުނު ފަރާތުގަ އަދިވެސް މިބަލި ޖެހޭ މީހުންގެ އަދަދު އަންނަނީ އިތުރުވަމުން" ޑރ. ވިދާޅުވިއެވެ.\nއިޓަލީގައި ކޮވިޑް-19 ކޮންޓްރޯލް ކުރުމަށް ދުވަހުން ދުވަހަކަށް ކުރަމުން އަންނަ މަސައްކަތްތައް ދަނީ އިތުރުވަމުންނެވެ. އެގޮތުން ސިސިލީ އައިލެންޑް މިހާރު އެއްކޮށް ބަންދުކޮށްފައިވާއިރު ރޮވީގޯ ގައިވެސް ޒަރޫރީ ބޭނުންތަކަށް ފިޔަވާ މީހުން ގެއިން ބޭރަށް ނިކުތުން ވަނީ މަނާކޮށްފައެވެ. މަގުތައްމަތީގައި މީހުން ނިކުމެ އުޅޭތޯ ބެލުމަށް އިއްޔެ އިޓަލީ ފުލުހުން ވަނީ ޑްރޯން ވެސް ބޭނުން ކޮށްފައެވެ.\nކޮވިޑް-19 ޖެހިގެން އެންމެ ބޮޑު އަސަރެއް ކޮށްފައިވަނީ އުމުރުން ދުވަސްވީ މީހުންނަަށް ކަމަށް އެޑޮކްޓަރުވެސް ބުނެފައިވެއެވެ.\n"އުމުރުން ދުވަސްވީ މީހުންގެ ދިފާއީ ނިޒާމް ބަލިކަށިވުމުން، އެމީހުންނަށް މިބާލީގައި ކުރާ އަސަރު ވަރަށް ބޮޑު. އެކަމަކު އަހަރުމެން ވިސްނައިގެން ނުވާނެ މިބަލި ޖެހޭނީ ހަމައެކަނި އުމުރުން ދުވަސްވީ މީހުންނަށް ކަމަކަށް. ޒުވާނުންނަށްވެސް ޖެހޭ، އަދި މީގެ އިތުރުން ދުންފަތުގެ އިސްތިއުމާލު ކުރާ މީހުންނަށް ވެސް މިބަލި ޖެހިއްޖެނަމަ ވާވަރު ވަރަށް ބޮޑު. ދުންފަތުގެ އިސްތިއުމާލު ކުރާމީހުންގެ ފުއްޕާމޭ ހުންނާނީ މާކުރިންވެސް ބަލިކަށިވެފަ، މިބައްޔަކީ ފުއްޕާމެއަށް ބޮޑަށް އަސަރުކުރާ ބައްޔެއްވީމަ އެފަދަ މީހުންނަށް މިއީ ވަރަށް ނުރައްކާތެރި ކަމެއް" ޑރ. ވިދާޅުވިއެވެ.\nއުތުރު އިޓަލީގެ ހުރިހާ ހޮސްޕިޓަލެއް ވެސް މިހާރު ވަނީ ގާތްގަނޑަކަށް އެއްކޮށް ކަހަލަ ގޮތަކަށް ފުރިފައެވެ. އައިސީޔޫތައް ފުރިފައިވުމުން އިއްޔަވެސް ހަ ބަލިމީހަކު ޖަރުމަނަށް ފޮނުވާލާފައިވާ ކަމަށް ވެސް ޑޮކްޓަރު ވިދާޅުވިއެވެ.\nއާއިލާގާތަށް ޗުއްޓީއަށް ރާއްޖެއަންނަން ތައްޔާރުވަމުން ދަނިކޮށް، އިޓަލީގައި މިބަލި ފެތުރެން ފަށައިފިކަން އެނގުމުން، ދެން އެޑޮކްޓަރު ނިންމީ އޭނާގެ ވަޒީފާގައި އަދި އިންސާނިއްޔަތަށްޓަކައި ނިންމަން އެންމެ ރަނގަޅު ނިންމުމެވެ.\n"އެއްވެސް އިރަކު ހިތަކަށް ނާރާ، މިބަލީ އެންމެ ފުރަތަމަވެސް އިޓަލީން ފެނުމުން، އަވަހަށް ދެން ރާއްޖެ ދާންވީ އެކޭ. އޭރުންް ޑޮކްޓަރެއް ބަލިމީހުންތަކެއް ދޫކޮށްލާފަ ފިލީކަމަށްދޯ ވާނީ ވެސް. އޭރުން ޑޮކްޓަރަކަށް ވުމަށް އަހަރެން ކުރި ހުވަޔާއި ޚިލާފު އެވެވެނީ. ރާއްޖޭ ސަރުކާރުން މިބަލި ރާއްޖޭގައި ބޮޑަށް ފެތުރުނަ ނުދޭން ކުރަމުން އަންނަނީ ވަރަށް ރަނގަޅު މަސައްކަތްތަކެއް. މިވަގުތު ރާއްޖެއަށްވުރެ ބޮޑަށް އަހަރެންގެ އެހީތެރިކަން ބޮޑަށް ބޭނުން ޖެހިފަ ހުރީ އިޓަލީއަށް. އެހެން ނޫނަސް މިވަގުތު އަހަރެން ރާއްޖެ ގޮސްފިނަމަ، އަހަންނަކީ މިވައިރަސް ހިފައިގެން ރާއްޖެދާ މީހަކަށްވެސް ވެދާނެ. އަހަރެން ބޭނުމެއް ނޫން އެވަރު ބޮޑު ރިސްކަކަށް އަހަރެންގެ އާއިލާއާއި އެހެން އެއްވެސް މީހަކުވެސް ވައްޓާލާކަށް" ޑޮކްޓަރ ވިދާޅުވިއެވެ.\nދިވެހި އެޑޮކްޓަރ ވިދާޅުވި ގޮތުގައި ކޮވިޑް-19 ޖެހިފައިވާ އެތައް ބަޔަކު އެމީހުންގެ އާއިލާއާއި ވެސް ބައްދަލުނުވެ މިދުނިޔެ ދޫކޮށްފައިދެއެވެ.\n"ވަރަށް ހިތާމަވެރި މަންޒަރެއް އެއީ. ނަމަވެސް މިއީ ފަސޭހައިން އެކަކު އަނެކަކުގެ ގަޔަށް އަރާފާނެ ބައްޔެއްކަމުން އަހަރުމެންނަށް ޖެހޭ މިބަލި ޖެހޭ މީހުން އެކަހެރި ކުރަން. މިދުވަސްކޮޅު އެހެންވެ އަސްލު އެކަކުވެސް ގެއިން ބޭރަށް ނުނިކުމެ ގޭތެރޭގައި ތިބެންވީ. ދިވެހިންގާތުވެސް އަހަރެން އެދޭ ކަމަކީ އެއީ. ގޭގައި މިދުވަސްކޮޅު މަޑު ކޮށްލުމަށް. ކޮފީތަކަށާއި ތަންތަނަށް މިދުވަސްކޮޅު ނުގޮސް، ސަރުކާރާއި ކަމާއިބެހޭ ފަރާތްތައް ދެއްވާ އިރުޝާދުތައް އަޑު އަހައިގެން ގޭގައި ތިބުން ބުއްދިވެރި. ދިވެހި ސަރުކާރުން މިކަމާއިމެދު އަޅުއްވަމުން ގެންދަވާ ފިޔަވަޅުތައް ވަރަށް ވެސް ރަނގަޅު. ސަރުކާރުގެ ނިންމުންތަކަށް ތައުރީފުކުރަން. އެކަމަކު، މިދުވަސްކޮޅު ފަތުރުވެރިން ޤައުމަށް ނުގެނެސް މަޑުކޮށްލުން ރަނގަޅުކަމަށް ވެސް ދެކެން" ޑޮކްޓަރ ވިދާޅުވިއެވެ.\nމިފަދަ ނުރައްކާތެރިކަމެއްގެ ތެރޭގައި ދިވެހި އެޑޮކްޓަރ ހުންނަން ޖެހުން ކަމުގައިވިޔަސް އޭނާ އެކަމާއި ހާހެއް ނުވެއެވެ.\n"އަހަރެން އަހަރެންގެ ވަޒީފާދެކެ ލޯބިވޭ. ބަލިމީހުންނަށް އެހީތެރިވެދީ އެމީހުންނަށް ފަރުވާ ކުރުމުގައި ދެމިހުރުމަކީ އަހަންނަށް ލިބޭ އުފަލެއް، އަދި ވަރަށް ބޮޑު ޝަރަފެއް. މިބަލީގައި އިޓަލީން މިހާރުވެސް 24 ޑޮކްޓަރުން މަރުވެއްޖެ، އަހަރެން ބިރެއް ނުގަނޭ. ބަލިމީހުންނަށް ފަރުވާ ކުރުމުގަ ދެމިހުންނާނަން އިން-ޝާ ﷲ. އެކަމަކު ކޮވިޑް-19 ގެ ނުރައްކަލުން އިޓަލީ އާއި މުޅި ދުނިޔެވެސް ސަލާމަތްވިހާ އަވަހަކަށް އެންމެ ފުރަތަމަވެސް އަހަރެންދާނީ އެނބުރި ރާއްޖެއަށް، އަހަރެންގެ އާއިލާގާތަށް" ބަސްދީގަތުން ނިންމާލަމުން އެޑޮކްޓަރު ބުންޏެވެ.\nޑޮކްޓަރާއިމެދު އޭނާގެ އާއިލާއިންވެސް ހުރީ ވަރަށް ހާސްވެފައެވެ. އެގޮތުން "މިއަދުނޫހަށް" މައުލޫމާތު ދެމުން އެޑޮކްޓަރުގެ އާއިލާ މެމްބަރަކު ބުނެފައިވަނީ އެފަދަ ބޮޑު ނުރައްކަލެއްގެ ތެރޭގައި ޑޮކްޓަރު އުޅޭތީ އިންތިހާއަށް ހާސްވާ ކަމަށާއި ނަމަވެސް ޑޮކްޓަރު ކުރާ ކޮންމެ ކަމެއް ވެސް އަދި މިހާތަނަށް ވެސް ކޮށްފައިވަނީ ވަރަށް ވިސްނުންތެރިކަމާއެކު ކަމަށްވުމުން، ޑޮކްޓަރުގެ އެނިންމުމަށް ފުރިހަމައަށް ތާއީދު ކުރާ ކަމަށެވެ.\n"ހާސްވޭ ވަރަށް ބޮޑަށް. އެކަމަކު އިންސާނިއްޔަތަށްޓަކައި އެކުރާ މަސައްކަތަށްޓަކައި ފަޚުރުވެރިވެސްވޭ. އަހަރުމެންގެ ދުޢާ އަކީ މިކަންތައްގަނޑު ވީއެންމެ އަވަހަކަށް ނިމި، އަހަރުމެންގާތަށް ހެޔޮހާލުގައިހުރެ އޭނާ އެނބުރި އައުން. އޭނާއަކީ އަބަދުވެސް އަމިއްލަ ނަފްސަށްވުރެ ބޮޑަށް އެހެންމީހުން އިސްކޮށް ނަގާ މީހެއް. އެހެންވެ އަހަރުމެން އޭނާއާއިމެދު ފަޚުރުވެރިވަން އަބަދުވެސް" އާއިލާއިން ވާހަކަ ދެއްކި މީހަކު ބުންޏެވެ.


Male' City Binaa Kurumugai Dhivehi Media Ge Dhauru Fulhaa Kuraanan: Muizzu - Vaguthu\nމާލެ ސިޓީ ބިނާ ކުރުމުގައި ދިވެހި މީޑިއާގެ ދައުރު މިހާރަށް ވުރެ ފުޅާ ކުރާނެ ކަމަށް މާލޭގެ އިންތިޚާބީ މޭޔަރު، އިދިކޮޅު ޕީޕީއެމްގެ ނައިބު ރައީސް ޑރ. މުޙައްމަދު މުޢިއްޒު ވިދާޅުވެއްޖެއެވެ.\nނޫސްވެރިންގެ ދުވަހުގެ މުނާސަބަތާ ގުޅިގެން މުޢިއްޒު ކުރެއްވި ޓްވީޓެއްގައި ވިދާޅުވީ މާލެ ސިޓީގައި ދިވެހި މީޑިއާގެ ދައުރު ފުޅާ ކުރަނީ، ތަރައްޤީއާއި ތަހުޒީބުގެ ނަމޫނާ ސިޓީއެއްގެ ގޮތުގައި މާލެ ސިޓީ ބިނާ ކުރުމުގެ ބޭނުމުގައި ކަމަށެވެ.\n"ތަރައްޤީއާއި ތަހުޒީބުގެ ނަމޫނާ ސިޓީއެއްގެ ގޮތުގައި މާލެ ސިޓީ ބިނާ ކުރުމުގައި ދިވެހި މީޑިއާގެ ދައުރު ފުޅާ ކުރާނެ ވާހަކަ ދަންނަވަން،" ދެ ސަރުކާރެއްގައި ހަތް އަހަރުގެ މުއްދަތަކަށް ހައުސިން މިނިސްޓަރުގެ މަޤާމު ފުރުއްވި މުޢިއްޒު ކުރެއްވި ޓްވީޓްގައި ލިޔުއްވާފައިވެއެވެ.\nދުނިޔޭގެ ނޫސްވެރިކަމުގެ ދުވަހުގެ ތަހުނިޔާ ދިވެހި ހީވާގި ނޫސްވެރިނަށް އަރިސްކުރަން. އަދި ތަރައްޤީއާއި ތަހުޒީބުގެ ނަމޫނާ ސިޓީއެއްގޮތަށް މާލޭ ސިޓީ ބިނާކުރުމުގައި ދިވެހި މީޑިއާގެ ދައުރު މިހާރަށްވުރެ ފުޅާކުރާނެ ވާހަކަ ދަންނަވަން.\n— Dr Mohamed Muizzu (@MMuizzu) May 3, 2021\n2011 ގައި ލާމަރުކަޒީ ނިޒާމުގެ އާ ޤާނޫނު ތައާރަފު ވުމަށް ފަހު، މިދިޔަ މަހުގެ 10 ވަނަ ދުވަހު ބޭއްވި ކައުންސިލް އިންތިޚާބުގައި ފުރަތަމަ ފަހަރަށް މުޅި މާލޭގެ ރައްޔިތުން ވޯޓް ލައިގެން މާލޭގެ މޭޔަރު އިންތިޚާބު ކުރިއިރު މޭޔަރުގެ މަޤާމަށް މުއިއްޒު އިންތިޚާބުވެފައިވަނީ ވޯޓްލީ މީހުންގެ 60 އިންސައްތައަށް ވުރެ ބޮޑު ތަފާތަކުންނެވެ. މުއިއްޒާއި އެމްޑީޕީގެ ކެންޑިޑޭޓް އަނަސް އަބްދުލް ސައްތާރުއާ ދެމެދު 4000 އަށް ވުރެ ގިނަ ވޯޓްގެ ފަރަގެއް އޮތެވެ.\nފުރަތަމަ ފަހަރަށް ޕީޕީއެމްއަށް މާލެ ސިޓީ ކައުންސިލްގެ މެޖޯރިޓީ ވެސް ވަނީ ލިބިފައެވެ. މި މަހުގެ މެދު ތެރޭގައި އެކުލެވިގެންދާ މާލެ ސިޓީގެ އާ ކައުންސިލްގައި ޕީޕީއެމްގެ 12 މެންބަރުން ތިއްބަވާނެއެވެ. އެމްޑީޕީގެ ހަ މެންބަރުން ތިއްބަވާއިރު، ޖުމްހޫރީ ޕާޓީގެ މެންބަރަކު ވެސް އިންނަވާނެއެވެ. މީގެ ކުރިން މާލެ ސިޓީ ކައުންސިލްގައި އޮންނަނީ އެމްޑީޕީގެ ފުލް މެޖޯރިޓީއެކެވެ.\nމީގެކު ރިންވެސް ތިމުއިއްޒުމެންގެ ސަ ރުކާ ރުގަ ތިކަންއޮތީ ފެނިފަ ހެހެ.\nމެއި 3, 2021 16:26\nނިއުޔޯކުސިޓީއަށް މާލެ ވީ އިރުވީއިރުވެސް އަދިވެސްމާލެހޭބިނާކުރަންވީ ތީޔޭ ކަލޭމެންގެމައްސަޔަކީ ބޮލުރޮދި ކެނޑިފަތަ ތިތިބީ\nމެއި 3, 2021 16:39\nނިއުޔޯކު ސިޓީ އަށްމާލެވެފައި ވީއިރުވެސް އަދި ވެސް މާލެހޭ ބިނާކުރަންވީ ބޮލުރޮދި ކެނޑިފަތަ ތިހުރީ ތީޔޭ ކަލޭމެންގެ މައްސަލަ އަކީ


އަންދާސީ ހިސާބު ބޭނުންވެއްޖެ - ރ. އަތޮޅު އަނގޮޅިތީމުގައި ޤާއިމްކުރާ ޓޫރިސްޓް ވިޒިޓަރ ސެންޓަރުގެ މަސައްކަތައް ބޭނުންވާ ބައެއްތަކެތި ވިޒިޓަރ ސެންޓަރުގެ ސައިޓަށް ސަޕްލައި ކޮށްދޭނެ ފަރާތެއް ހޯދުން\nމިމިސްޓްރީގެ ނަންބަރު: i(IUL)88/ADHR/88/2021/85 އިޢުލާނާއި ގުޅިގެން، ރ. އަތޮޅު އަނގޮޅިތީމުގައި ޤާއިމްކުރާ ޓޫރިސްޓް ވިޒިޓަރ ސެންޓަރުގެ މަސައްކަތަށް ބޭނުންވާ ބައެއް ތަކެތި ވިޒިޓަރ ސެންޓަރުގެ ސައިޓަށް ސަޕްލައި ކޮށްދޭނެ ފަރާތެއް ހޯދުމަށް ދެވަނަ ފަހަރަށް ކުރި އިޢުލާނާއި އެކު ދެވިފައިވާ މަޢުލޫމާތު ތަކަށް ބަދަލުތަކެއް ގެންނަންޖެހޭތީ ދެންނެވުނު އިޢުލާން ބާޠިލްކޮށްފައިވާ ކަމުގައި ދަންނަވަމެވެ.\nއަދި ރ. އަތޮޅު އަނގޮޅިތީމުގައި ޤާއިމްކުރާ ޓޫރިސްޓް ވިޒިޓަރ ސެންޓަރުގެ މަސައްކަތަށް ބޭނުންވާ ބައެއް ތަކެތި ވިޒިޓަރ ސެންޓަރުގެ ސައިޓަށް ސަޕްލައި ކޮށްދޭނެ ފަރާތެއް ހޯދުމަށް ތިންވަނަ ފަހަރަށް އިޢުލާން ކުރަމެވެ. ވީމާ، އަމިއްލަ ޚަރަދުގައި މިތަކެތި ސަޕްލައި ކޮށްދިނުމަށް ޝައުޤުވެރިވާ ފަރާތްތަކުން ތިރީގައި މަޢުލޫމާތު ދެވިފައިވާ ގޮތަށް 2021 ނޮވެމްބަރު 08 ވާ ހޯމަ ދުވަހުގެ ހެނދުނު 10:00 އަށް އަންދާސީ ހިސާބު ހުށަހެޅުއްވުން އެދެމެވެ. އަދި މި އިޢުލާނާއި ގުޅޭގޮތުން އިތުރަށް މަޢުލޫމާތު ބޭނުންފުޅުވާނަމަ 2021 އޮކްޓޫބަރު 31 ވާ އާދިއްތަ ދުވަހުގެ ހެނދުނު 10:00 ގެ ކުރިން މިނިނިސްޓްރީގެ އީމެއިލް [email protected] އަށް އީމެއިލް ކުރައްވައިގެން ސާފުކުރެއްވުން އެދެމެވެ. މިއިޢުލާނާއިއެކު ބީލަމާއިގުޅޭ މަޢުލޫމާތު ކަރުދާހާއި ބޭނުންވާ ތަކެތީގެ ލިސްޓް އެއްކަރުދާސް ކުރަމެވެ.\nޕަބްލިޝްކުރި ގަޑި: 12:41\nސުންގަޑި: 08 ނޮވެންބަރު 2021 10:00\n- ބޭނުންވާ ތަކެތީގެ ލިސްޓު\n- ޖަދުވަލު 1 އިން 8 އަށް


Saeed hushahelhi massala beyru kohlaifi\nމާވަށު ދާއިރާގެ މެމްބަރު މުހައްމަދު ސައީދު. އޭނާ ހުށަހެޅުއްވި މައްސަލަ މަޖިލީހުން ބަލައިނުގަތް -- ފޮޓޯ: މަޖިލިސް\nތަހުގީގު ކުރުމުގެ ހާއްސަ އުކުޅު ބޭނުން ކުރުމުގެ ގަވައިދު ގާނޫނުއަސާސީން ލިބިދޭ ހައްގުތަކާ ތައާރަޒުވާކަމަށް ބުނެ މާވަށު ދާއިރާަގެ މެމްބަރު މުހައްމަދު ސައީދު ހުށަހެޅުއްވި މައްސަލަ ރައްޔިތުންގެ މަޖިލީހުން ބަލައި ނުގަނެ ބޭރު ކޮށްލައިފި އެވެ.\nސައީދު ހުށަހެޅި މައްސަލަ ބަލައިގަތުމާ ގުޅޭ ގޮތުން މަޖިލީހުގެ ތަޅުމުގައި ނެގި ވޯޓުގައި ފެންނަކަމަށް ވޯޓު ދެއްވީ އެންމެ ހަތް މެމްބަރުން ނެވެ. ނުފެންނަ ކަމަށް 22 މެމްބަރުން ވޯޓު ދެއްވި އެވެ. އެހެންކަމުން އެ މައްސަލަ ބަލައިގަންނަށް ފާހެއް ނުވިއެވެ.\nމައްސަލަ ހުށަހަޅުއްވަމުން ސައީދު ވިދާޅުވީ މިިދިޔަ އަހަރު ފާސްކުރި ފުލުހުންގެ ހިދުމަތުގެ ގާނޫނުގެ ދަށުން އެކުލަވާލައިފައިވާ ތަހުގީގު ކުރުމުގެ ހާއްސަ އުކުޅު ބޭނުން ކުރުމުގެ ގަވައިދު ގާނޫނު އަސާސީން ރައްޔިތުންނަށް ލިބިދޭ ބައެއް އަސާސީ ހައްގުތަކާއި މިނިވަންކަމާއި ތައާރަޒުވާ ކަމަށެވެ.\nއެ ގަވައިދުގެ ސަބަބުން ފަރުދުންގެ ޒާތީ ދިރިއުޅުމުގެ މިނިވަން ކަމަށް ހުރަސް އެޅިގެން ދާނެ ކަަމަށް ސައީދު ދެކެވަޑައިގަންނަވަ އެވެ. އެގޮތުން ފަރުދުންގެ އަމިއްލަ ހުރިހާ ހަރަކާތްތަކެއް ބަލާ ޗެކްކޮށް ފާރަލުމާއި، ކެމެރާއާއި އިލެކްޓްރޯނިކް ވަސީލަތްތައް ބޭނުންކޮށްގެން ފާރަލުމާއި، އަދި އާޓިފިޝަލް އިންޓެލިޖެންސް ވަސީލަތްތައް ބޭނުންކޮށްގެން ފަރުދުންގެ މައުލޫމާތުތައް ހޯދާ އެފަދަ ކަންކަމުގައި ބައިވެރިކޮށްގެން ކުށަށް އަރައިގަތުމަށް ފުރުސަތުލިބޭފަދަ ކަންކަން ހިމެނޭތީ، މިއީ ރައްޔިތުންގެ ދިރިއުޅުމުގެ ހައްގަށް އަރައިގަތުންކަމަށް ދެކެލައްވާ ކަމަށެވެ.\nސައީދު ވިދާޅުވީ ގާނޫނު އަސާސީން ލިބިދޭ އެއްވެސް ހައްގެއް ގާނޫނަކުންވިޔަސް އަދި ގަވައިދަކުންވިޔަސް ނިގުޅައި ނުގަނެވޭނެ ކަމަށެވެ. އަދި ހައްގެއް ނުވަތަ މިނިވަންކަމެއް ނިގުޅައިގަނެ ވޭގޮތަށް ގާނޫނުއަސާސީ މާނަވެސް ނުކުރެވޭނެކަމަށް ކަނޑައެޅިގެން ބަޔާންކޮށްފައިވާ ކަމަށެވެ.\nއެހެންކަމުން ތަހުގީގުކުރުމުގެ ހާއްސަ އުކުޅު ބޭނުންކުރުމުގެ ގަވައިދު އަލުން މުރާޖައާ ކުރުމަށް ސައީދު ސަރުކާރުގެ\nކަމާބެހޭ މުއައްސަސާތަކަށް ގޮވާލެއްވި އެވެ.\nރައްޔިތުންގެ މަޖިލިސް މުހައްމަދު ސައީދު\nއޯވާ ޑްރޯގެ ބަހުސް: ސައީދަށް ފުރުސަތެއް ނުދިން


Olhun bolhun: Feydhoo bin hikkan6Million, Magugai thaaru alhan 8 million – adduLIVE\nއޮޅުން ބޮޅުން: ބިން ހިއްްކަން6މިލިއަން، ތާރަށް 8 މިލިއަން!\n1 Jul 24, 2018, 21:34 އަލީ ހުޒާމް\nރައީސް ޔާމީންގެ ވެރިކަމުގައި ތާރު އަޅައިގެން ހަދާފައިވާ ފޭދޫ ރަށްދެބައި މަގު.\nރައީސް އަބްދުﷲ ޔާމީންގެ ވެރިކަމުގެ ދައުުރު ނިމެނުންދާއިރު އެމަނިކުފާންގެ ވެރިކަމުގައި ރާއްޖޭގެ އެކި ކަންކޮޅުތަކުގައި ހިންގާފައިވާ މަޝްރޫއުތަކުގެ މައުލޫމާތު ހިމެނޭ "ރަށްވެހި ތަރައްޤީ" ފޮތުން އާދަޔާ ހިލާފު މައުލޫމާތު ހިމަނާފައިވާތީ ރައްޔިތުންގެ ފާޑު ކިއުންތައް އަމާޒުވެއްޖެއެވެ.\nރާއްޖޭގެ މީހުން ދިރިއުޅޭ ހުރިހާ ރަށެއް ވަކިވަކިން ހިމަނައި ތައްޔާރުކޮށްފައިވާ "ރަށްވެހި ތަރައްޤީ"ގެ އެކި މަޝްރޫއުތަކުގެ ތެރެއިން އައްޑޫ ސިޓީ ފޭދޫގައި ހިންގާފައިވާ މަޝްރޫއުތަކަށް ބަލާލާނަމެވެ. އެގޮތުން ފޭދޫގައި ހިންގާފައިވާ މަޝްރޫއުތަކުގެ ތެރެއިން އެންމެ ފާހަގަ ކުރެވެނީ އެރަށުގައި 2014 ވަނަ އަހަރު ބޭއްވި ލޯކަލް ކައުންސިލްގެ ބައި އިލެކްޝަނާއި ދިމާކޮށް ހެދި ރަށްދެބައި މަގު ތާރު އަޅައި ހެދުމަށް ކުރި ހަރަދެވެ. އެއީ 340 މީޓަރ ނުވަތަ 1000 ފޫޓުގެ މަގެކެވެ.\n"ރަށްވެހި ތަރައްޤީ"ގެ ފޮތުގައި ފޭދޫ ރަށްދެބައި މަގު ހެދުމަށް ކުރި ހަރަދުގެ ގޮތުގައި ޖަހާފައިވަނީ 7،997،680.05 ރުފިޔާއެވެ.\n2016 ވަނަ އަހަރު ފޭދޫ ބިން ހިއްކައި ނިންމާފައިވާ އިރު އެ މަޝްރޫއަށް ހަރަދު ކުރިކަމަށް "ރަށްވެހި ތަރައްޤީ" ފޮތުގައި ބުނެފައިވަނީ 6،260،051.20 ރުފިޔާއެވެ.\nފޭދޫ ވަށައިގެން ހިއްކާފައިވާ 64 ހެކްޓަރު ބިން ހިއްކުމަށް6މިލިއަން ރުފިޔާ ހޭދަކޮށްފައިވާ ކަމަށް ލިޔެފައިވާ އިރު މީގެ ކުރިން ސަރުކާރުން ބުނެފައިވަނީ ފޭދޫ ބިން ހިއްކުމަށް 155 މިލިއަން ރުފިޔާ ހަރަދުކޮށްފައިވާ ކަމަށެވެ.\nސީދާ ރައީސް އޮފީހުން ނެރެފައިވާ "ރަށްވެހި ތަރައްޤީ" ފޮތުގައި މިގޮތަށް ޖަހާފައިވާތީ ފޭދޫ ބިން ހިއްކުމަށް ދައުލަތުން ކުރި ހަރަދު މިވަނީ އޮޅިފައެވެ. އަސްލު އަދަދަު އެނގެނީ ކާކަށް ހެއްުޔެވެ؟


'Vaige zareeaainves Corona virus fethurumuge furusathu ebaoae." - AO News 'Vaige zareeaainves Corona virus fethurumuge furusathu ebaoae."\nހޮނިހިރު ,6ޖޫން 2020\nމަޖިލީހުން ނެރެންކަމަށް ބުނެ ގިނަ އަނިޔާތަކެއް ކޮށްފައިވޭ: ޔާމް\nޝިޔާމް، އިތުރު ފަރުވާއަށް ބޭރަށް ވަޑައިގަތުމަށް ތައްޔާރުވަނީ\nކޮވިޑް 19 ޖެހިގެން އިތުރު މީހަކު ރާއްޖެއިން ނިޔާވެއްޖެ\nއެޗްއެސްބީސީގެ ޑޯމަންޓް އެކައުންޓްތަކުގައި ހުރި ފައިސާތަކާ ހަވާލުނުވާނަމަ އެމްއެމްއޭ އަށް ފޮނުވަނީ\nމާލޭގެ ފިހާރައެއްގައި އަލިފާނުގެ ހާދިސާއެއް ހިނގައިފި\nނޭވާލާ ވައިގެ ޒަރީއާއިން ވެސް ކޮރޯނާ ވައިރަސް ފެތުރުމުގެ ފުރުސަތު އެބަ އޮތް ކަމަށާއި އެހެން ކަމުން ކޮވިޑް 19އިން ރައްކާތެރިވުމުގެ ގޮތުން ފޮތި މާސް އަޅަން ޑރ. މުހައްމަދު އަލީ އިރުޝާދު ދެއްވައިފި އެވެ.\nޑރ މުހައްމަދު އަލީ މިއަދު ހެނދުނު ކުރެއްވި ޓުވީޓެއްގައި ވިދާޅުވީ ކޮރޯނާ ވައިރަސް ފެތުރުމުގެ ފުރުސަތު އޮތީ ހަމަ އެކަނި “ޑްރޮޕްލެޓްސް” އިން ނޫން ކަމަށާއި އިންސާނުން ބޭރަށް ލާ ނޭވާ އާއި އެކުވެސް އެ ވައިރަސް ބޭރުވެ ފެތުރުމުގެ ފުރުސަތު އެބަ އޮތް ކަމަށް އާ ދިރާސާއަކުން ދައްކައިފައިވާކަމަށެވެ. “އާ ދިރާސާއަކުން ދައްކާ ގޮތުގައި އަހަރެމެން ނޭވާލާ ވައިގެ ޒަރީއާއިންވެސް ވައިރަސް ޖެހިދާނެ. ބަލިން ރައްކާތެރި ވުމަށް ފޮތި މާސްކުން ނޭފަތާއި އަނގަ ބަންދުކުރެވިދާނެ” ޑރ މުހައްމަދު އަލީ ވިދާޅުވިއެވެ.\nNew evidence shows the virus can be expelled through the air we breath out. So except through droplets, there is chance that the virus can be spread through breathing. #COVID19 precautions are to be extended to cover your mouth with cloth masks. pic.twitter.com/ZfVnx1Oyy9\n— Dr. Mohamed Ali (@Moxamedalu) April 4, 2020\nމީގެ އިތުރުން ޑރ.މުހައްމަދު އަލީގެ ވިދާޅުވީ މި ބައްޔަކީ މުޅިން އާ ބައްޔެއް ކަމަށާއި ބައްޔާއި ބެހޭ އިތުރު މައުލޫމާތު ލިބެމުން އަންނަކަމަށެވެ. އަދި އެމެރިކާއަށް ބަލި ފެތުރުމާއި ގުޅިގެން އެމީހުން ކުރާ ދިރާސާތައް އިތުރުކޮށްފައިވުމުން ގިނަ މައުލޫމާތުތަކެއް ލިބެމުންދާނެކަމަށްވެސް ޑރ.މުހައްމަދު އަލީ ވަނީ ވިދާޅުވެފައެވެ،\nމީގެ ކުރިން ޑަބްލިއުއެޗްއޯއިން ކޮރޯނާވައިރަސްއަކީ “އެއާބޯން” ނުވަތަ ވައިގެ ތެރޭން ފެތުރޭ ބައްޔެއްކަން އެނގިފައި ނުވާކަމަށް ބުނެފައިވާއިރު މިއީ ނޭވާލާއިރު ބޭރުވާ ވައިން މި ވައިރަސް ބޭރުވެ ފެތުރުމުގެ ފުރުސަތު އޮތްކަމަށް ހާމަކުރި ފުރަތަމަ ދިރާސާއެވެ.\nކޮވިޑް 19 ގައި ރާއްޖެއިން އިތުރު މީހަކު ނިޔާވެއްޖެ.\nކޮވިޑް 19: ފައްސި ވި މީހުންގެ އަދަދު6މިލިއަނަށް\nކޮވިޑް-19: މިދިޔަ ހަފުތާގައި ވެސް 867 މިލިއަން ހޭދަކޮށްފައިވޭ


Ekaku fiyavai hurihaa raalhaaelhuntherin dhookollaifi - vNews.mv\nއެކަކު ފިޔަވައި ހުރިހާ ރާޅާއެޅުންތެރިން ދޫކޮށްލައިފި\nމުހައްމަދު ޝާން އަބްދުﷲ 01 March 2016, 16:34\nބުރިޖް މަޝްރޫއާ ދެކޮޅަށް ދިވެހި ރާޅާއެޅުންތަކެއް ރޭ ލޮނުޒިޔާރަތްކޮޅު ޓަސްކަލޫސާ ކަންމަތީގައި ކުރި މުޒާހަރާއިން ހައްޔަރުކުރި މީހުންގެ ތެރެއިން އެކަކު ފިޔަވައި ދެންތިބި އެންމެން މިއަދު ކްރިމިނަލް ކޯޓުން ދޫކޮށްލައިފި އެވެ.\nވީނިއުސްއަށް އިނގިފައިވާގޮތުން ފުލުހުން ރޭ ހައްޔަރު ކުރީ 11 މީހެކެވެ.\nވީނިއުސްއާ ވާހަކަ ދައްކަމުން ފުލުހުންގެ މީޑީއާ އޮފިސަރު ވިދާޅުވީ، ލޮނުޒިޔާރަތްކޮޅުން ރޭ ހައްޔަރުކުރި މީހުންގެ ތެރެއިން އެކަކު ފިޔަވައި ދެންތިބި މީހުން މިއަދު ދޫކޮށްލީ ކޯޓުން ކަމަަށާއި ދޫނުކުރާ މީހާގެ ބަންދަށް ފަސް ދުވަސް ކޯޓުން ޖަހާފައިވާ ކަމަށެވެ.\nފުލުހުން އެމީހުން ހައްޔަރުކުރީ ބްރިޖް އެޅުމުގެ މަސައްކަތްކުރުމަށް އެ ސަރަހައްދަށް ގެންގޮސްފައި އޮތް ޓަގު ބޯޓު ކައިރި އަށް ފަތާފާގޮސް، ބްރިޖްއަޅާތީ އެކަމާދެކޮޅަށް ޝުއޫރުފާޅުކުރި ދިވެހި ރާޅާއެޅުންތެރިން ތަކެކެވެ. އެބޯޓް ކާރިއަށް ގާތް ގަޑަކަށް 20 ނޫނީ 15 ވަރަކަށް މީހުން ފަތާފާ ދިޔަ ކަމަށް އެސަރަހައްދުގައި އެވަގުތު ހުރި ވީނިއުސްގެ ރިޕޯޓަރު ބުންޏެވެ.\nބުރިޖް މަޝްރޫއާ ދެކޮޅަށް ރާޅާ އެޅުންތެރިން ޝުއޫރުފާޅުކުރަމުން އަންނަތާ ދުވަސްކޮޅެއް ވެފައި ވާއިރު، މިނުރުހުން ފާޅު ކުރުމުގައި ގިނަ އަދަދެއްގެ ރާޅާ އެޅުންތެރން ދަނީ ބައިވެރިވަމުންނެވެ. އަދި އެމީހުންގެ ޝުއޫރުތައް ފާޅު ކުރުމުގެ ގޮތުން ޗައިނާ ބަހުންނާއި ދިވެހި އަދި އިނގިރޭސި ބަހުން ލިޔެފައިވާ ޕޯސްޓަރުތައް އެސަރަހައްދުގައި ވަނީ ބަހައްޓައިފައެވެ.\nވީނިއުސްއާ ވާހަކަ ދައްކަމުން ދިވެހި ރާޅާއެޅުންތެރިއަކު ބުނީ، މިމުޒާހަރާއަކީ މިކަމަށް އަވަސް ހައްލެއް ލިބެންދެން ކުރިއަށް ގެންދާނެ މުޒާހަރާއެއް ކަމަށެވެ. އަދި ބްރިޖް އަޅަން ސަރުކާރުން ނިންމާފައިވާ ގޮތުން، ރާޅާ އަޅާ ކުދިންނަށް ނުހަނު ބޮޑެތި ދަތިތަކާ ކުރިމަތިލާން ޖެހޭނެ ކަަމަށާއި އަދި ބޮޑެތި އަނިޔާތައް ވެގެން ދާނެ ކަމަށް އޭނަ ބުންޏެވެ.\nބްރިޖު އެޅުމުގެ މަސައްކަތް ފެށިފައިވާތީ ހެންވޭރު ރާޅުގަނޑުގެ ބައެއް ސަރަހައްދުތަކުގައި ފެންސް ޖަހައި ބައެއް ސަރަހައްދުތަކަށް ވަނުން ވެސް މިހާރު ވަނީ މަނާ ކޮށްފައެވެ.\nހުޅުލެ-މާލެ ބްރިޖް ގުޅުވާނީ ހުޅުލޭ ދެކުނު ފަރާތުން ރަންވޭ ކޮޅުން ފެށިގެން މާލޭ އިރު ދެކުނު ފަރާތު ސުނާމީ ބިނާ ސަރަހައްދަށެވެ.


Hiyaanaathu ge sallaa aai majaagandu negi kotari | Mihaaru\nއެމްއެމްޕީއާރުސީގެ ކުރީގެ އެމްޑީ ޒިޔަތު: އޭނާގެ އޮފީސް ކޮޓަރިއަކީ ވަރަށް ސިއްރު ތަނެއް! --ފޮޓޯ/މިހާރު\n20 ފެބުރުއަރީ 2019 - 08:17 54 comments\nހައިރާން ވާން ޖެހޭ ސަބަބެއް ނެތެވެ. ދިވެހި ރައްޔިތުންގެ 1.3 ބިލިއަން ރުފިޔާއަށް ވީ އެ ބޮޑު ހިޔާނާތް ހިންގޭނީ ވީހާވެސް ބޮޑަކަށް ކަންކަން ސިއްރުކޮށް، ކަންކަން ރޭވިގެންނެވެ. އެހެންކަމުން އެމްއެމްޕީއާރުސީގެ އޭރުގެ މެނޭޖިން ޑިރެކްޓަރު އަބްދުﷲ ޒިޔަތުގެ އޮފީސް ކޮޓަރިއަކީ، ކޮންމެ ކޮންމެ މީހަކަށް ވަދެ ނުކުމެ އުޅެވޭ ތަނަކަށް ވެގެން ނުވާނެ އެވެ. އެހެންކަމުން އެ ކޮޓަރި ހުންނަނީ ހަމައެކަނި ފިންގަޕްރިންޓް ބޭނުންކޮށްގެން ވަދެވޭ ގޮތަށް، ސަލާމަތީ ކަންކަން ވަރުގަދަކޮށްފަ އެވެ.\nއޭސީސީގެ ތަހުގީގު ރިޕޯޓްގައި ބުނެފައިވާ ގޮތުގައި ޒިޔަތުގެ ކޮޓަރިއަށް އޭނާ ފިޔަވައި ވެންނެވެނީ އޭރުގެ ޓޫރިޒަމް މިނިސްޓަރު އަދި ފަހުން ނައިބު ރައީސް އަހުމަދު އަދީބާއި ބަންޑާރަ ނައިބު މުހައްމަދު އަނިލް އާއި ފިޝަރީޒް މިނިސްޓަރު ޑރ. މުހައްމަދު ޝައިނީގެ އިތުރުން އެމްއެމްޕީއާރުސީގެ އިންވެސްޓްމެންޓް އެގްޒެކްޓިވްގެ މަގާމުގައި ހުންނެވި މުހައްމަދު ޝިފާއު އަށެވެ.\nކޮމްޕެނީ ސެކްރެޓަރީ އަށް ވެސް ޒިޔަތު އިތުބާރެއް ނުކުރައްވަ އެވެ. އެހެންކަމުން ކޮޓަރިއަށް ވަނުމުގެ އެކްސެސް އޭނާއަކަށް ނޯވެ އެވެ.\nޒިޔަތު ފިޔަވައި އެމްއެމްޕީއާރުސީގެ މުވައްޒަފުންގެ ތެރެއިން އެ ކޮޓަރިއަށް ވަނުމުގެ އެކްސެސް އޮންނަނީ ހަމައެކަނި ޝިފާއު ކަމަށް ވިޔަސް، އޭނާ ދެއްވާފައިވާ ބަޔާނުން ދޭހަވަނީ، އޭނާގެ މައިގަނޑު ކަމަކަށް އޮންނަނީ، ހެނދުނު އެ ކޮޓަރި ސާފުކުރާ އިރު އެކަން ބެއްލެވުން ކަމެވެ.\nއަދީބާއި ޝައިނީ: އެމްއެމްޕީއާރުސީގައި ވަރަށް ގިނަ ވަގުތު ހޭދަކުރެއްވި --ރައީސް އޮފީސް ފޮޓޯ\nމަސައްކަތު މީހުން "ކޮޓަރި ސާފުކޮށް ނިމެންދެން އެ ތަނުގައި މަޑުކުރުމަށް ޒިޔަތު ވިދާޅުވެފައި" އޮންނަ ކަމަށް، ޝިފާއު ދެއްވި ބަޔާނުގައިވެ އެވެ.\nއެކަމަކު އޭސީސީގެ ތަހުގީގުގައި ޒިޔަތު ވިދާޅުވެފައި ގޮތުން ނަމަ އޭނާގެ ކޮޓަރިއަށް ވެންނެވުމުގެ ފުރުސަތު ޝިފާއު އަށް އޮންނަނީ "ރަށްތައް ކުއްޔަށް ދޫކުރުމުގެ ކަންކަމުގައި އުޅުއްވާ ފަރާތަކަށް ވާތީ" އެވެ.\nމެންދުރު ފަހު އަދީބުގެ ހުރިހާ ވަގުތެއް އެމްއެމްޕީއާރުސީގައި\nނައިބު ރައީސަކަށް އަދީބު ވެވަޑައިގަތުމުގެ ކުރިން ޓޫރިޒަމް މިނިސްޓަރުގެ ގޮތުން އަދީބު މެންދުރު ފަހު ގިނަ ވަގުތު ހޭދަކުރެއްވީ އެމްއެމްޕީއާރުސީ އޮފީހުގަ އެވެ. އޭސީސީގެ ތަހުގީގު ފެށުމުގެ ކުރިން ވެސް އަޑުއަރާފައި އޮންނަނީ އެއީ ވަރަށް ފޯރި ނަގާ ތަނެއްގެ ގޮތުގަ އެވެ. އަބަދުވެސް ކެއުމާއި ސައި އެތަނުގައި ތައްޔާރުކޮށްފައި ހުރެ އެވެ. ރައްޔިތުންގެ މަޖިލިހުގެ މެމްބަރުންނާއި ވިޔަފާރިވެރިންނާއި ވީހާވެސް އަވަހަކަށް މަހުޖަނުންނަށް ވުމުގެ ހުވަފެން ދެކެމުން އަންނަ މީހުންތަކުން އެތަން އޮންނަނީ އެންމެ ޑިމާންޑް ބޮޑު އޮފީހަށް ވެފަ އެވެ.\n"ގިނަ ފަހަރު ކެބިނެޓްގެ ބައެއް މިނިސްޓަރުން ވެސް އަދީބާ ބައިވެރިވެ ލަންޗު ނަންގަވަނީ ވެސް އެތަނުގައި،" އޭސީސީއަށް ދެއްވި ބަޔާނެއްގައި، އެމްއެމްޕީއާރުސީގެ ވަކީލެއް ކަމަށްވާ މުހައްމަދު ސައީދު ވިދާޅުވެފައިވެ އެވެ.\nއޭނާ ވިދާޅުވި ގޮތުން ނަމަ އެދުވަސްވަރު ކޮންމެ ދުވަހަކު ހެން ރައްޔިތުންގެ މަޖިލިހުގެ ދެ ތިން މެމްބަރުންނާއި ވިޔަފާރިވެރިން އަދީބާ ބައްދަލުކުރަން ދެ އެވެ. އެ މީހުންނަށް އަދީބު ގޮވާލައްވަންދެން ތިބެ އެވެ. ބައްދަލުވުންތައް އޮންނަނީ، ސައީދު ވިދާޅުވި ގޮތުގައި، ޒިޔަތުގެ ކޮޓަރި ނުވަތަ މީޓިން ރޫމުގަ އެވެ.\nއެމްއެމްޕީއާރުސީ މެދުވެރިކޮށް ރަށްރަށާއި ފަޅުތައް ދިނީ ސީދާ ވައްކަމުގެ ތެރެއިން ކަމަށް ވާތީ އަދީބުގެ ވަރަށް ބޮޑު ރޯލެއް ޒިޔަތުގެ ކޮޓަރީގައި އޮންނާނެ އެވެ. ޒިޔަތަކީ އަދީބުގެ ބާރުގައި އެމްއެމްޕީއާރުސީއަށް ލާފައި ހުންނެވި ބޭފުޅެކެވެ. އެހެންކަމުން ރަށްރަށާއި ފަޅުތައް ދޫކުރުމުގައި އޭނާ އަމަލްކުރެއްވީ ސީދާ އަދީބު ވިދާޅުވި ގޮތަށް ކަމަށް، އޭސީސީގެ ތަހުގީގަށް ޒިޔަތު ދެއްވި ބަޔާންތަކުން އެނގެ އެވެ.\nޒިޔަތު ވިދާޅުވި ގޮތުގައި އޭނާގެ ކޮޓަރީގެ އެކްސެސް އަދީބަށް އޮންނަނީ "ޓޫރިޒަމް މިނިސްޓަރަށް ވީމަ" އެވެ.\n"ވަރަށް ގިނައިން އޮފީހަށް ވަޑައިގެން އޭނާގެ ރޫމުގައި [އަދީބު] އިންނަވާނެ،" ކަމަށް ޒިޔަތު ވިދާޅުވި އެވެ.\nޝައިނީ ބަޔާން ދެއްވި އެކަމަކު އަނިލް "ފިއްލަވައިގެން"\nއެމްއެމްޕީއާރުސީގައި ހުރި ސަލާމަތީ ގޮތުން އެންމެ ވަރުގަދަ ކޮޓަރިއަށް ވެންނެވުމުގެ އެކްސެސް ޝައިނީއަށް އޮތަސް، އޭނާގެ ބަޔާނުން އެނގެނީ، އެތަނުގައި ހިންގަމުން އައި އެއްވެސް ކަމެއް ރޭކާނުލައްވާ ކަމެވެ. އަދީބާއި އަނިލް އާއި ޒިޔަތާ އެކު ކިތައްމެ ގިނަ ވަގުތެއް، އެމްއެމްޕީއާރުސީގައި ހޭދަކުރެއްވިޔަސް، ރަށެއް ނުވަތަ ފަޅެއް ކުއްޔަށް ދިނުމުގެ ހަމަ ކުޑަ ވެސް އެއްޗެއް އޭނާއަށް އެނގިވަޑައިގަންނަވާ ކަމަކަށް ނުވެ އެވެ. އެކަމަކު އެމްއެމްޕީއާރުސީން ކުއްޔަށް ދިން ބައެއް ރަށްރަށާއި ފަޅުތައް، ޓޫރިޒަމް މިނިސްޓްރީއާ ހަވާލުކުރާ ތަނަކީ ޝައިނީގެ އެގްރިކަލްޗަ މިނިސްޓްރީ އެވެ.\nޝައިނީ ވިދާޅުވެފައި ގޮތުގައި އޭނާއަށް އެކްސެސް އޮންނަނީ ސުޕެޝަލް އިކޮނޮމިކް ޒޯން (އެސްއީޒެޑް) ގެ ކަންކަމުގައި އެމްއެމްޕީއާރުސީއަށް ވަރަށް ގިނައިން ވަޑައިގަންނަވާތީ އެވެ.\nއޭގެ އިތުރުން "އެއްކޮށް މަސައްކަތްކޮށް، ގިނަ އިރު އެއްކޮށް އުޅޭ ބަޔަކަށް ވާތީ އޮންނަ ގާތް ކަމެއްގެ ސަބަބުން" ކަމަށް ޝައިނީ ވިދާޅުވި އެވެ.\nއޭރުގެ ބަންޑާރަ ނައިބު އަނިލް: ވައްކަމުގެ އެއްވެސް ކަމެއް އެނގިވަޑައިގަންނަވާނެ ބާ؟ - ފޮޓޯ: ނިޝާން އަލީ/ މިހާރު\nއޭރުގެ އެޓާނީ ޖެނެރަލް އަނިލް ފެނުނީ، ރައީސްކަމުގެ ބާރުގައި ޔާމީން ހުންނެވި އިރު، ގާނޫނީ ގޮތުން ހުރިހާ ރޭވުމެއްގެ އެންމެ ބޮޑު މޭސްތިރީގެ ގޮތުގަ އެވެ. ރާއްޖޭގެ ޓޫރިޒަމް ޕްރޮމޯޓްކޮށް، މާކެޓް ކުރަން އުފައްދާފައި އޮންނަ އާދައިގެ ކުންފުންޏަކަށް، ރާއްޖޭގެ ރަށްރަށާއި ފަޅުތައް ކުއްޔަށް ދިނުމުގެ ބާރު، ސަރުކާރުގެ ތެރެއިން ލިބުނު އިރު، އޭގެ ގާނޫނީ މަޝްވަރާ ދެއްވަން ޖެހޭނެ ފަރާތަކީ ބަންޑާރަ ނައިބެވެ.\nއެކަމަކު އެ ބޮޑު ވައްކަމުގެ ތަހުގީގު އޭސީސީން ކުރި އިރު އަނިލް އެއްވެސް ބަޔާނެއް ދެއްވާފައެއް ނުވެ އެވެ. އެހެންކަމުން ޒިޔަތުގެ ކޮޓަރި އާއި އެމްއެމްޕީއާރުސީގެ ތެރޭގައި ވަގުތު ހޭދަކުރެއްވި ގޮތެއް އޭނާގެ ދުލުން އޭސީސީއަކަށް އެނގޭ ވަރެއް ނުވި އެވެ.\nއެކަމަކު ޒިޔަތު ވަނީ، އެމްއެމްޕީއާރުސީގެ ހިޔާނާތުގެ ހިޔަނިން ޝައިނީ އާއި އަނިލް ނެރުއްވަން މަސައްކަތް ކުރައްވައިފަ އެވެ. ތަހުގީގަށް އޭނާ ބަޔާން ދެއްވި އިރު އަނިލް އަކީ އެޓާނީ ޖެނެރަލެވެ. އަދި ޝައިނީއަކީ ސަރުކާރުގެ ބާރު ގަދަ އަދި ރައީސް ޔާމީންގެ އެންމެ އަރިސް އެއް މިނިސްޓަރެވެ. އެހެންކަމުން ތަހުގީގުގައި ޒިޔަތު ވިދާޅުވީ، އޭނާގެ ކޮޓަރިއަށް، "އެ ބޭފުޅުން ހަމަ ވިޒިޓްކޮށްލަނީ" ކަމަށެވެ.\n"ރަށްތަކާ ގުޅޭ ގޮތުން އެ ބޭފުޅުންނާ މަޝްވަރާކޮށްފައެއް ނުވާނެ،" ޒިޔަތުގެ ބަޔާނުގައިވެ އެވެ.\n"ރަށްތައް ކުއްޔަށް ދޫކުރުމުގައި އެ ބޭފުޅުންގެ އެއްވެސް އިންވޯލްމެންޓެއް ނޯންނާނެ."\nއަދީބާއި ޒިޔަތުގެ ދަށުގައި އޮތް އިރު އެމްއެމްޕީއާރުސީ ތެރޭގައި ފޯރި ހިފަނީ ވެސް ހަވީރު އަތަށް ޖަހާލީމާ ކަމަށް، އޭރުގެ ބައެއް މުވައްޒަފުން ބުނެ އެވެ. އެހެންކަމުން ރަށްރަށާއި ފަޅުތައް ކުއްޔަށް ދީގެން ދައުލަތަށް ވަންނަން ޖެހޭ 1.3 ބިލިއަން ރުފިޔާ އެސްއޯއެފަށް ކަހާލީ، އެ މަޖަލާއި ފޯރީގެ އަނެއް ފަރާތުގައި ރޭވިރޭވުމުގެ ތެރެއިންކަން މި އޮތީ އެނގޭށެވެ. ބޮޑު ވައްކަމުގެ ސިއްރުތައް އޭރު ހުރީ ޒިޔަތުގެ އެ ކޮޓަރީގަ އެވެ. ވަގު ނިންމުންތަކުގެ ސައްލާތަކާއި، ރޭވުންތައް ރާވަމުން ދިޔަ މައިގަނޑު ތަނަކީ ވެސް އެ އެވެ.\nއިތުރު ލިޔުންތައް ކުރީގެ އޭޖީ މުހައްމަދު އަނިލް ކުރީގެ މިނިސްޓަރު ޑރ. މުހައްމަދު ޝައިނީ އަބްދުﷲ ޒިޔަތު އަހުމަދު އަދީބު އެމްއެމްޕީއާރްސީގެ ކޮރަޕްޝަން


Dho?! Gayah jehi kulathah filuvaanee kihineh?\nގަޔަށް ޖެހި ކުލަތައް ފިލުވާނީ ކިހިނެއް؟\nފެނާއި ކުލަ ކުޅެ ނިންމައިފައި ދެން އޮންނާނެ އެންމެ ބޮޑު ކަމަކީ އެ ކުލަތައް ފިލުވުމެވެ. ޖަހާ ކުލައިގެ ގޮތުން ފިލުވަން ފަސޭހަ ނުވަތަ އުނދަގޫ ވެސް ވެދާނެ އެވެ. އެންމެ ފަސޭހަ ވާނީ ގުލާލް ޕައުޑަރު ނުވަތަ މި ކިޔާ ހޯލީ ކުލަ ފިލުވާށެވެ. އެކަމަކު މީގެ ވެސް ފޭކު ވައްތަރު ކުލަ ބޭނުންކޮށްފި ނަމަ ފިލުވަން ވަރަށް އުނދަގޫވާނެ އެވެ. ދެން މި ބޭނުންކުރާ ކާކުލަ ވެސް ފިލުވަން އުނދަގުލެވެ.\nކުލަކޮޅެއް ޖެހީމާ ފެނުން ދޮވެލައި ފޮހެލީމާ އަދި ރަނގަޅެއް ނުވާނެ އެވެ. ޝޭމްޕޫ އާއި ޝަވަޖެލުން ފިލުވީމާ ވެސް އަދި ނިމުނީއެއް ނޫނެވެ. މި ކުލަތައް ހެދުމަށް އެކި ކަހަލަ ކެމިކަލްތައް ބޭނުންކޮށްފައި ހުންނާތީ ބައެއް ފަހަރު މީހުންގެ މޫނާއި އިސްތަށިގަނޑަށް ސިއްހީ ގެއްލުތައް ލިބެ އެވެ. އަދި ސްކިން އެލާޖިކް ވެސްވެ އެވެ.\nމި ބުނަނީ ކުލަ ނުޖަހާށެކޭ ނޫނެވެ. ކުލަ ޖަހައި ނިންމައިފައި އެ ފިލުވާއިރުގައި ރަނގަޅަށް ނުފިލުވީމަ ގެއްލުންވެދާނެ ވާހަކަ އެވެ. އެހެންވީމަ މި ދޭ ފަސޭހަ ޓިޕްސްކޮޅު ކިޔާލާށެވެ.\nއީދު ދުވަހު ހުޅުމާލޭގައި ކުލަ ޖަހަނީ--. ފޮޓޯ:ނިޝާން އަލީ\nއިސްތަށިގަނޑުން ކުލަ ފިލުވުމަށް؛\n1. ކާސްޓަ އޮއިލް އަދި އޮލިވް އޮއިލް\nމިއީ ކުލަ ޖަހަން ދިއުމުގެ ކުރިން ކުރަންޖެހޭ ކަމެކެވެ. އިސްތަށިގަނޑުގައި ކާސްޓަ އޮއިލް ނުވަތަ އޮލިވް އޮއިލް އުނގުޅާށެވެ. އޭރަށް އިސްތަށިގަނޑަށް ގެއްލުންވުމުން ސަލަމާތްކޮށްދޭނެ އެވެ. އަދި ނިންމައިފައި ކުލަ ފިލުވަން ވެސް ފަސޭހަ ވާނެ އެވެ. މި ދެ ވައްތަރުގެ ތެޔޮ ނެތް ނަމަ ކާށި ތެޔޮ އަދި އެލްމަންޑް އޮއިލް ވެސް މިގޮތަށް ބޭނުންކުރެވި ދާނެ އެވެ.\n2. ބިހުގެ ގޮބޮޅި\nހަމަ ކުލަޖަހާ ނިމޭތަނުން ޝޭމްޕޫ ލައިގެން އިސްތަށިގަނޑު ނުދޮންނައްޗެވެ. ޝޭމްޕޫ ލުމުގެ 45 ވަރަކަށް މިނެޓުކުރިން އިސްތަށިގަނޑުގައި ބިހުގެ ގޮބޮޅި ކާއްތާށެވެ. އޭރުން އިސްތަށިގަނޑު ހަލާކުވުން ކުޑަކޮށްދީ، ފަސޭހައިން ކުލަތައް ދުއްވާލަދޭނެ އެވެ.\n3. މަސްޓާޑް އޮއިލް\nކުލަ ޖަހަން ދިއުމުގެ ކުރިން އުނގުޅާށެވެ. އަދި ކުލަ ޖަހައި ނިންމައިފައި ޝޭމްޕޫ ލައިގެން ބޯ ދޮވުމަށްފަހު ވެސް މި އުނގުޅަން ވާނެ އެވެ. އުނގުޅައިފައި ގަޑިއިރެއް ވަންދެން ބަހައްޓާށެވެ.\nހަމުން ކުލަ ފިލުވުމަށް؛\n1. މޮއިސްޗުރައިޒާއެއް އުނގުޅުން\nކުލަ ޖަހަން ދިއުމުގެ ކުރިން މޮއިސްޗުރައިޒާއެއް އުނގުޅުން މުހިންމެވެ. މޫނާއި އަތާއި އަދި އެ ނޫން ވެސް ހާމަކޮށް ހުންނަ ތަންތަނުގައި އުނގުޅާށެވެ. ހަންގަނޑު އިތުރަށް ރައްކާތެރިކުރުމަށް ސަންސްކްރީން ވެސް އުނގުޅިދާނެ އެވެ. އަދި ތުންފަތަށް ލިބިދާނެ ގެއްލުމަކުން ސަލާމަތްވުމަށް ވެސްލީން އުނގުޅާށެވެ.\n2. ގަދަ ކުލައެއްގެ ނެއިލް ޕެއިންޓެއް\nނިޔަފަތި ދަށުގައި ކުލަ ތަތްވުން މީގެ ކުޑަކޮށްދޭނެ އެވެ. ކުލަ ޖަހަން ދިއުމުގެ ކުރިން ވީހާ ވެސް ގަދަ ކުލައެއްގެ ނެއިލް ޕެއިންޓެއް ނިޔަފަތީގައި ޖައްސައިގެން ދާށެވެ. ކުލަ ޖަހައި ނިންމައިފައި ދެން ނެއިލް ޕެއިންޓް ދުއްވާލާށެވެ.\n3. ގޮދަން ފުށް\nގޮދަން ފުށުގެ ތެރެއަށް ލުނބޯ ހުތް ފިތާފައި ތެޔޮ ފޮދެއް އަޅާށެވެ. އެއަށްފަހު އެ މޮޑެފައި ކުލަ ހުރި ގައިގެ އެކި ތަންތަނުގައި ކާއްތާށެވެ. އޭރަށް ހަމުގައި ހުރި ކުލަތައް ފަސޭހައިން ދާނެ އެވެ. މިކަން ކުރަން ވާނީ ފެންވަރަން ދިއުމުގެ ކުރިންނެވެ.\nއީދު އަޟްހާ އީދު


ވޭނީ ކަރުނަ-7 – Esfiya\nރާޔާ ދިއުމާއި އެކު ނިޔާމްވެސް ކޮޓަރިއަށް ވަދެ ނިދާލުމަށް އޮށޯތެވެ. ނިދިއައިސްފައި ހުރިވަރުން އޮށޯތުމާއިއެކުހެން ނިދިއްޖެއެވެ.\n”ރީތި އަންހެން ކުދިން އަހަރެން ދުށީމެވެ. ނަމަވެސް ރާޔާ ފަދަ ކުއްޖެއް އަދި އަހަރެން ނުވެސް ދެކެމެވެ. އެއީ މުޅިން އެހެން ކަހަލަ ރީއްޗެކެެވެ. މުޅި ދުވަހު ވިސްނެނީ އޭނާގެ މަތިންނެވެ. ނަމަވެސް ހަމައެކަނި އިނގުނީ އޭނާގެ ނަމެވެ. އަހަރެންގެ މުޅި ސިކުނޑި ބަޑި ގޮވަނީ ކަންނޭނގެއެވެ. މުޅި ސިކުނޑިވެސް ކުރަނީ އެންމެ ކަމެއް ކަހަލައެވެ. އިތުރަށް އެ ދެލޮލަށް ބަލަން ވެއްޖެޔާ އަހަރެންގެ ނިމުން އަންނާނެއެވެ. އަހަރެން ނޫނަސް ފިރިހެނެއްވެއްޖެ ކަމުގައި ވާނަމަ ހަމަގައިމުވެސް އެމީހެއްގެ ނިމުން އަންނާނެއެވެ. އެހެރި ލަދުވެތި ބޮޑު ދެލޮލެވެ. އާހް. އަދި ރީތިވާ ކަމަކީ އެއީއެވެ. އޭނާއަށް އޭނާގެ ރީތިކަން ނޭނގޭތީއެވެ. އެކަމާ ބޮޑާ ނުވާ ކަމެވެ. އެއިސް ޖަހާލާ ގޮތެވެ.”\nޝާފީ ޚިޔާލީ ދުނިޔެއިން ނިކުމެވުނީ ނިޔާމް އޮފީހުގެ ދޮރު ލެއްޕި އަޑަށެވެ. ”ފޯކަސް މޭން…. ކާކުގެ ޙިޔާލުގައި މުޅިދުވަސް ތި ހޭދަކުރަނީ…..؟؛”\nއެއްވެސް މީހެއްގެ ޙިޔާލެއްގައެއްނޫން!…. ކޮބާ މިއަދު ކޮންކަމެއް އޮތީ؟….” ޝާފީ ވާހަކަ އޮޅުވާލިއެވެ. އިށީނދެ އިނދެގެން އިން ގޮޑިން ތެދުވިއެވެ. އަދި ނިޔާމް ކޮނޑުގައި އަތް އަޅާލަމުން ބުންޏެވެ. ” ހީވަނީ ވަރަށް އަވަހަށް އަހަންނަށް ވެސް ކުއްޖަކު ދެކެ ލޯބިވެވިއްޖެހެން….”\n” އަސްލުވެސް އެ ނިކަމެތި ކުއްޖަކީ ކާކުބާ؟” ނިޔާމް ޝާފީއަށް ރައްދުގައި އެހެން ބުނެލިއެވެ.. ނަމަވެސް ޝާފީ ކުޑަކޮށް ހިންހަމަ ނުޖެހިފައި ނިޔާމަށް ބަލާލިއެވެ. ” ބުރޯ ޖަސްޓް ޗިލް މޭން…. އެއީ އެހެން ބުނި އެއްޗެއް ނޫން…” މިހެން ބުނެފައި ޝާފީގެ ކޮނޑުގައި އަތް އަޅައި ހެމުން ދެމީހުން އޮފީހުން ނިކުމެގެން ދިޔައެވެ.\nނިޔާމްގެ ގޭގެ ދޮރުގައި މީހަކު ބެލް ޖަހާލިއަޑަށް ދޮރު ހުޅުވާފައި ކާކުތޯ ބެލުމަށް ނިޔާމްގެ މަންމަ ރާޔާ ގާތު ބުނެލުމުން ރާޔާ މަޑު ހިނގުމެއްގައި ގޮސް ދޮރު ހުޅުވައިލިއިރު ކަމަކު ދާކަށްނެތެވެ. ރާޔާ ދޮރުހުޅުވައިލުމާއި އެކުހެން ދޮރުން އެތެރެއަށް ވަދެގެން އައީ އިސްމާއިލު އެވެ.\nއަހަ.. އިސްމާއިލް ކޮންވަޑާމެއް؟… ހާދަ ޒަމާނެއް ކޮށްލާފައި ތިއައީ….\nYey me first love it and love you??\nHaadha dhuvaheh kohfa shiya ☺\nV v v nice waiting waiting\nAfter long time shiya. Firstly even hi and haadha kure އެހާ gina dhuvaskofaves\nKoba next part shiya darlin???g\nFeatured ހިތާމަ ކުރުވާހަކަ ލޯބި June 29, 2018\nލޯބި June 7, 2019\nހިތާމަ ލޯބި February 12, 2018


ޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެ ޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެ\nޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެ\nދުބާއީ ބައިނަލްއަޤްވާމީ ވައިގެ ބަނދަރު - ފޮޓޯ: ރޮއިޓަރސް\nޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެކަމަށް އެ ޤައުމުން ކަނޑައަޅައިފިއެވެ.\nޔޫއޭއީގެ ސަރުކާރުން ބުނީ ޕާކިސްތާނުން އަންނަ ދަތުރުވެރިން ކޯވިޑް-19އަށް ތަހުލީލުކުރުމަށް ޚާއްޞަ އިންތިޒާމުތަކެއް ތައްޔާރުކުރެވެންދެން ޖޫން މަހުގެ 29ވަނަ ދުވަހުން ފެށިގެން ޕާކިސްތާނުން ދަތުރުކުރާ މީހުންނަށް އެ ޤައުމަށް އެތެރެނުވެވޭނެކަމަށެވެ. ޕާކިސްތާނުން ދަތުރުކުރާ ޓްރާންސިޓު ފްލައިޓުތަކަށްވެސް އެ ޤައުމަށް ނުޖެއްސޭނެކަމަށް ޔޫއޭއީގެ ވައިގެ ދަތުރުފަތުރާބެހޭ އިދާރާއިންވަނީ ބުނެފައެވެ.\nއޫއޭއީގެ މައި އެއާލައިނުކަމަށްވާ އެމިރޭޓްސުންވަނީ ޕާކިސްތާނުން ކުރާ ދަތުރުތައް ޖޫން މަހުގެ 24ވަނަ ދުވަހު ހުއްޓާލައިފައެވެ. ކޯވިޑް-19 ފެތުރުން ހުއްޓުވުމަށް ޕާކިސްތާނުގައި އިޢުލާނުކުރި ފުރަބަންދުގެ ސަބަބުން އެ ޤައުމުގެ އިޤްތިޞާދަށް ބޮޑެތި ގެއްލުންތަކެއްވަމުންދާކަމަށް ބުނެ އެ ޤައުމުގައި އިޢުލާނުކުރި ފުރަބަންދުވަނީ މެއި މަހުގެ 9ވަނަ ދުވަހު އުވާލައިފައެވެ. އެއާއެކު ޕާކިސްތާނުގައި ކޯވިޑް-19 ފެތުރޭ މިންވަރު ދަނީ އެއްދުވަހުން އަނެއް ދުވަހަށް އިތުރުވަމުންނެވެ.\nޕާކިސްތާނުގައި 206،512 މީހުންނަށް ކޯވިޑް-19 ޖެހި، 4،167 މީހުންވަނީ މަރުވެފައެވެ. ޕާކިސްތާނުގެ ބައެއް ސަރަޙައްދުތަކުގައި ކޮންމެ ދެ ހަފުތާއަކުން އެއް ހަފުތާގައި ފުރަބަންދު ޤާއިމުކުރުމަށް ދުނިޔޭގެ ޞިއްޙަތު ޖަމްޢިއްޔާ، ޑަބްލިއުއެޗުއޯއިންވަނީ އިލްތިމާސްކޮށްފިއެވެ.


Aammu sihhathuge bill inn, mauloomaathu hoadhumah asaru kurey: Transparency | Mihaaru\nއާންމު ސިއްހަތުގެ ބިލުން، މައުލޫމާތު ހޯދުމަށް އަސަރުކުރޭ: ޓްރާސްޕޭރެންސީ\n18 ޖޫން 2020 - 20:573comments\nސަރުކާރުގެ ފަރާތުން ފުވައްމުލަކު މެދު ދާއިރާގެ އެމްޑީޕީގެ މެމްބަރު ހުސައިން މުހައްމަދު ދީދީ މަޖިލީހަށް ހުށަހެޅުއްވި "އާންމު ސިއްހަތުގެ ކުއްލި ނުރައްކަލުގެ ބިލް 2020" އަދި އޮތީ މަޖިލީހުގެ ބަހުސްގެ މަރުހަލާގަ އެވެ. އެ ބިލް މަޖިލީހުން ފާސްކުރާނީ އާންމު އުސޫލުގެ މަތިން ކޮމިޓީ އަށް ގެންގޮސް އިސްލާހު ގެންނަންޖެހޭ ނަމަ އެކަން ކުރުމަށް ފަހު އެވެ.\nއެ ބިލްގައި ހުރި ބައެއް މައްސަލަތަކާ މެދު ކަންބޮޑުވުން ފާޅުކޮށް، ޓްރާސްޕޭރެންސީން ނެރުނު ބަޔާނެއްގައި ބުނީ، އެއީ ޖުމްލަ ގޮތެއްގައި ރަނގަޅު ބިލަކަށް ވިޔަސް އޭގެ 41 ވަނަ މާއްދާގައިވާ ގޮތުން، މައުލޫމާތު ލިބިގަތުމަށް ނޭދެވޭ އަސަރު ކުރާނެ ކަމަށެވެ.\nއެ މާއްދާގެ ހ. ގައި ވާ ގޮތުން، ކުއްލި ނުރައްކަލުގެ ހާލަތު އިއުލާން ކުރުމާ ހަމައިން، ގާނޫނުގައި ވަކި ގޮތެއް ކަނޑައަޅާފައި ނުވާ ނަަމަ، އެހެން ގާނޫނުތަކުން ވަކި މުއްދަތަކަށް ކުރަން ކަނޑައަޅާފައިވާ ކަންކަން މެދުކެނޑޭނެ އެވެ. ބިލްގެ ތިންވަނަ މާއްދާގައި ބުނެފައިވަނީ ކުއްލި ނުރައްކަލުގެ ހާލަތު އުވާލާތާ 60 ދުވަސް ހަމަވަން ދެން ވެސް އެ ގޮތަށް އަމަލުކުރަން ޖެހޭނެ ކަމަށެވެ.\nޓްރާންސްޕޭރެންސީން ބުނީ މި މާއްދާ އޮތް ގޮތުން، ދައުލަތުގެ މުއައްސަސާތަކުން ވަކި މުއްދަތެއްގެ ތެރޭގައި މައުލޫމާތުތައް ފޯރުކޮށްދޭން ޖެހޭ ޖެހުން ކުއްލި ނުރައްކަލުގެ ހާލަތަށް ފަހު ވެސް 60 ދުވަސް ވަންދެން މެދުކެނޑޭނެ ކަމަށެވެ. އެހެންވެ، އޭގެ ސަބަބުން މައުލޫމާތު ހޯދައި ލިބިގަތުމުގެ ހައްގަށް އަސަރުކުރާނެ ކަމަށާއި އެއީ ވަރަށް ބޮޑު ކަންބޮޑުވުމެއް ކަމަށް އެ ޖަމިއްޔާ އިން ބުނެ އެވެ.\nޓްރާންސްޕޭރެންސީން ބުނިގޮތުގައި، މިފަދަ ޚާއްސަ ހާލަތެއްގައި ދައުލަތުގެ މުވައްޒަފުން ގޭގައި ތިބެ މަސައްކަތް ކުރަން ޖެހުނަސް އާންމުނަށް ދޭންޖެހޭ މައުލޫމާތު ނުދެވޭ ވަރު ވެދާނެ ކަމަށް ގަބޫލެއް ނުކުރެވެ އެވެ. ވަކިން ޚާއްސަކޮށް ކޮވިޑް-19އާ ގުޅުން ހުރި މަސައްކަތްތައް ކުރާ އިދާރާތައް މިހާރު ވެސް ހުންނަން ވާނީ މައުލޫމާތުތައް ފޯރުކޮށްދެވޭ ވަރަށް ކަމަށް ދެކޭ ކަމަށް ޓްރާންސްޕޭރެންސީގެ ބަޔާނުގައި ވެ އެވެ.\nމައުލޫމާތު ހޯދައި ލިބިގަތުމުގެ ގާނޫނުގައި ބަޔާން ކޮށްފައިވާ ގޮތުން، ކަނޑައަޅާފައިވާ މުއްދަތުގެ ތެރޭގައި މައުލޫމާތު ދިނުމަށް ދަތި ވެއްޖެ ނަމަ އިތުރު ދެ ހަފުތާގެ މުއްދަތު ދިނުމަށް އެދުމުގެ ފުރުސަތު ވެސް އޮވެ އެވެ. އެފަދަ ފުރުސަތު ވެސް ފަހިކޮށްދީފައި ވަނިކޮށް، ވަކި މުއްދަތެއްގައި ކުރުން ލާޒިމް ކަންކަން ފަސްކުރަން އާންމު ސިއްހަތުގެ ކުއްލި ނުރައްކަލުގެ ބިލުގައި ހިމަނާފައި އޮތުން މުހިންމު ނޫން ކަމަށް ވެސް ޓްރާންސްޕޭރެންސީން ބުނެ އެވެ.\nއިތުރު ލިޔުންތައް ރައްޔިތުންގެ މަޖިލިސް ޓްރާންސްޕޭރެންސީ މޯލްޑިވްސް ސިއްހީ ކުއްލި ނުރައްކަލުގެ ހާލަތު ސިއްހަތު މެމްބަރު ހުސައިން މުހައްމަދު ދީދީ މައުލޫމާތު ހޯދައި ލިބިގަތުން މީޑިއާ ނޫސްވެރިކަން


Doctor In Ge Hidhumathakee Agu Nukureveyne Hidhumatheh: Raees | Hathaavees\nޑޮކްޓަރުންގެ ހިދުމަތަކީ އަގުނުކުރެވޭނެ ހިދުމަތެއް: ރައީސް\nނޭޝަނަލް އިމަޖެންސީ ރެސްޕޮންސް ސެންޓަރުގައި ރައީސް ސޯލިހާއި ހެލްތު މިނިސްޓަރު އަމީން އަދި ކަމާގުޅުންހުރި އިސް ބޭފުޅުން ކޮޅެއް: ފޮޓޯ / ރައީސް އޮފީސް\nދިވެހި ޑޮކްޓަރުން ގައުމަށް ކޮށްދެއްވަމުން ގެންދަވާ ހިދުމަތަކީ އެކަމުގެ އަގު ނުކުރެވޭނެ ވަރުގެ ހިދުމަތެއް ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nދިވެހިރާއްޖޭގެ ޑޮކްޓަރުންގެ ދުވަހުގެ މުނާސަބަތުގައި ރައީސް ކުރެއްވި ޓްވީޓެއްގައި މިއަދު ވިދާޅުވީ މި ދުވަހާއި ޑޮކްޓަރުން ކުރިމަތިލާފައި މިވަނީ ހިދުމަތުގައި އެތަކެއް ގުރުބާނީތަކެއް ގައުމަށްޓައި ވަމުންދާ ދަނޑިވަޅެއްގައި ކަމަށެވެ. އަދި ރާއްޖޭގެ ސިއްހީ ހިދުމަތްތެރިން ދިވެހި ރައްޔިތުންގެ ރައްކާތެރިކަމަށްޓަކައި ކޮންމެ ދުވަހަކުވެސް ނުރައްކާތެރި އެކި ހާލަތްތަކާއި ކުރިމަތިލައި ހިތްވަރާއެކު މަސައްކަތް ކުރަމުންދާކަން ރައީސްގެ ޓްވީޓުގައި ވަނީ ފާހަގަކުރައްވާފައެވެ.\n#MaldivianDoctorsDay this year arrives atatime when the service and sacrifice of our doctors to the nation is on profound display. We owe our medical professionals an immense debt of gratitude for the risks they undertake daily to keep us safe from COVID 19. My sincere thanks.\n— Ibrahim Mohamed Solih (@ibusolih) April 18, 2020\nމި ދުވަހާއި ގުޅިގެން ކުރީގެ ރައީސް މައުމޫން އަބްދުލްގައްޔޫމް ކުރެއްވި ޓްވީޓެއްގައި މިއަދު ވިދާޅުވީ ޑޮކްޓަރުންގެ ދުވަސް ފާހަގަކުރަމުންދާއިރު، އެބޭފުޅުންގެ މަސައްކަތަކީ ސެލިއުޓް ހައްގު މަސައްކަތްތަކެއް ކަމަށެވެ. މިހާލަތުގައި ގައުމާއި ރައްޔިތުން ސަލާމަތް ކުރުމަށް ޑޮކްޓަރުން ވަމުންދާ ގުރުބާނީއަށް އެމަނިކުފާނު ވަނީ ޝުކުރު އަދާކުރައްވާފައެވެ.\nToday, as we celebrate National Doctors’ Day, the whole nation salutes our heroic doctors and other health professionals who are serving in the frontline of our fight to control the spread of Covid-19 in Maldives. #NationalDoctorsDay @HPA_MV @MoHmv @MRM_Office\n— Maumoon Abdul Gayoom (@maumoonagayoom) April 18, 2020\nކޮންމެ އަހަރެއްގެވެސް އޭޕްރީލް މަހުގެ 18ވަނަ ދުވަސް ރާއްޖެއިން ފާހަގަކުރަނީ ޑޮކްޓަރުންގެ ދުވަހެވެ. މިއަހަރު މި ދުވަސް އައިސްފައި މިވަނީ ކޮވިޑް19 ގެ ބަލާއާފާތް ކުރިމަތިވެފައިވާ ދަނޑިވަޅެއްގައެވެ. މިކަމުގައި މަސައްކަތް ކުރާ ރާއްޖޭގެ ސިއްހީ މާހިރުންނަށް ގިނަ ބަޔަކު އަންނަނީ ތައުރީފު ކުރަމުންނެވެ.